އެމްޑީޕީގެ ތިން ވަނަ ކޮންގްރެސް އުކުޅަހުން\nއަޅުގަނޑު އެއްވެސް މީހެއްގެ އަޅަކަށް ނުވާނަން: އިބޫ\nއިބޫގެ ފުރަތަމަ ވައުދަކީ ވެސް ނަޝީދަށް ވެރިކަން ހޯއްދަވައި ދެއްވުން\nކޮންގްރެސްގެ އިއްތިފާގުން އެމްޑީޕީގެ ރިޔާސީ ކެންޑިޑޭޓަކަށް އިބޫ\n29 ޖޫން 2018 | ހުކުރު 17:18\nދިމާވި ބައެއް ބޭފުޅުން ވިދާޅުވި ވާހަކަތަކަށް އިޝާރާތްކޮށް އިބޫ ވިދާޅުވީ އޭނާ ހުންނާނީ މީހުންގެ މީހެއްގެ ގޮތުގައި ކަމަށް. އެއްވެސް މީހެއްގެ އަޅަކަށް ނުވާނެ ކަމަށް. ހުންނާނީ މާތްﷲގެ އަޅެއްގެ ގޮތުގައި ކަމަށް\nއެމްޑީޕީގެ ރިޔާސީ ކެންޑިޑޭޓް އިބްރާހިމް މުހައްމަދު ސާލިހު-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 21:07\nރާއްޖޭގެ ރައީސުލްޖުމްހޫރިއްޔާގެ މަގާމަށް ރައީސް މުހައްމަދު ނަޝީދު ގެނެވޭނެ މަގު ތަނަވަސް ކޮށްދޭނެ ކަމުގެ ވައުދު ވެވަޑައިގެންނެވި. މިއީ ރިޔާސީ ކެންޑިޑޭޓުގެ މަގަމަށް އިބޫ ހޮވުމަށްފަހު ވެވަޑައިގެންނެވި ފުރަތަމަ ވައުދު.\nގައުމަށް ހަމަހިމޭން ވަގުތު ގެނެސްދޭންޖެހޭ ކަމަސް. ރައްޔިތުންގެ ރުއިމުގެ އަޑު އެބަ އިވޭ. ގުޅިފައިވާ ޕާޓީތަކުގެ ވައުދާއި މެނިފެސްޓޯ ހިމެނިޔަސް އެމްޑީޕީގެ މެނިފެސްޓޯގެ މައިގަނޑު އަސާސްތަކަށް ބަދަލު ނުގެންނާނަން.\nއިބްރާހިމް މުހައްމަދު ސާލިހު (އިބޫ)\n30 ޖޫން 2018 | ހޮނިހިރު 20:57\nކޮންގްރެސްގެ އިއްތިފާގުން ރިޔާސީ އިންތިހާބުގެ ކެންޑިޑޭޓަކަށް އިބޫ\nއިއްތިފާގު ވެވުނީ ވޯޓަށް އެހި ވަގުތު ކޮންގްރެސްގެ ދަރުބާރުގައި ތިއްބެވި 791 މެމްބަރުންގެ ވޯޓުން.\nއެމްޑީޕީ ކޮންގްރެސްގައި އިބްރާހިމް މުހައްމަދު ސާލިހު-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 20:52\nޖޯޝުން ފުރިގެންވާ ވާހަކަތަކާއެކު ދަރުބާރު ގުގުމާލާފައި\nރައީސް މުހައްމަދު ނަޝީދުގެ ބަދަލުގައި އެމްޑީޕީ ޕާލަމެންޓްރީ ގްރޫޕުގެ ލީޑަރު އިބްރާހިމް މުހައްމަދު ސާލިހު (އިބޫ)ގެ ނަން ރިޔަސީ ކެންޑިޑޭޓެއްގެ ގޮތުގައި ހުށަހެޅި ގަރާރަށް ގިނަ މެމްބަރުން ދަނީ ބަހުސް ކުރަމުން. ޖޯޝާއި ފޯރިއާއެކު އެ ގަރާރުގެ ބަހުސުން މުޅި ދަރުބާރު ވަނީ ގުގުމާލާފައި.\nކޮންގްރެސް މަންދޫބުން އުފަލުން ޝުއޫރުފާޅުކުރަނީ-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 20:49\nއަޅުގަނޑުމެން އަތުރާލާ މި ކުޅިބައި ޔާމީނަށް އެނގިވަޑައިނުގަންނަވާނެ: ޝާހިދު\nއެމްޑީޕީން ސިޔާސީ ގޮތުން އަތުރާލާ ކުޅިބައި ރައީސް އަބްދުﷲ ޔާމިނަށް އެނިވަޑައި ނުގަންނަވާނެ ކަމަށް އަބްދުﷲ ޝާހިދު ވިދާޅުވިއެވެ.\n30 ޖޫން 2018 | ހޮނިހިރު 20:27\nގަރާރަށް ބަހުސް ކުރުމަށް ފުރުސަތު ހުޅުވާލައިފި\nއަސްލަމް ހުށަހެޅުއްވި ގަރާރަށް ޝުއޫރުފާޅު ކުރުމުގެ ފުރުސަތު ދީފި.\nއެގޮތަށް ދެއްވި ފުރުސަތުގައި އެންމެ ފުރަތަމަ ވާހަކަފުޅު ދެއްކެވީ މަރަދޫ ދާއިރާގެ އިބްރާހިމް ޝަރީފު (މަވޯޓާ). އޭނާ ވިދާޅުވީ ރައީސް ނަޝީދު ރިޔާސީ ކެންޑިޑޭޓަކަށް ނެރުމަށް ކުރެވެން އޮތް ހުރިހާ މަސައްކަތެއް ކުރަންޖެހޭ ކަމަށް. ރޮޒައިނާ ވެސް ވާހަަކަފުޅު ދެއްކެވި. ރޮޒައިނާ ވިދާޅުވީ ރައީސް ނަޝީދަށް ކުރިމަތިނުލެވޭނެ ހާލަތެއްގައި އެ ފުރުސަތު އިބޫއަސް ދިނުމަށް ތާއިދު ކުރައްވާ ކަމަށް\nގަރާރަށް ތާއިދުކޮށް ވާހަކަފުޅު ދައްކަވަމުން ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު ވިދާޅުވީ އަޅުގަނޑުމެން އަތުރާލާ މި ކުޅިބައި ރައީސް ޔާމީނަށް އެނގިވަޑައިނުގަންނަވާނެ ކަމަށް.\nގަރާރަށް ވާހަަކަފުޅު ދެއްކެވި ބޭފުޅުން\nއިބްރާހިމް ޝާފިއު (ޗަންޕީ)\nއައްޑޫ ދާއިރާގެ ނައިބު ރައީސް\nކަނޑިތީމު ދާއިރާގެ ރައީސް އަބުﷲ ޝަހީމް\nހިތަދޫ މެދު ދާއިރާ އަހުމަދު ޝަރީފު\nކުޅުދުއްފުށީ އުތުރު ދާއިރާގެ މެމްބަރު އަބްދުލް ޣަފޫރު މޫސާ\nއެމްޑީޕީގެ ކޮންގްރެސް މަންދޫބުންގެ ޝުއޫރުތަކާއެކު އަތްތިލަބަޑިތަކަކުން ދަރުބަރު ގުގުމާފައި-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 20:51\nއިބޫގެ ނަމަށް ތާއިދު ކުރެއްވީ ތޮއްޑޫ ދާއިރާގެ ރައީސް މުހައްމަދު ޝިއާން\nއަސްލަމް ހުށަހެޅުއްވި ގަރާރަށް ގިނަ އަދަދެއްގެ ބަޔަކު ތާއިދުކޮށް އަތްމައްޗަށް ނެގި. ނަމަވެސް އެ ގަރާރަށް ތާއިދު ކުރަން ފުރުސަތު ދިނީ އެމްޑީޕީ ތޮއްޑޫ ދާއިރާގެ މެމްބަރު މުހައްމަދު ޝިއާން.\n30 ޖޫން 2018 | ހޮނިހިރު 20:13\nގަރާރެއްގެ ގޮތުގައި އެމްޑީޕީގެ ރިޔާސީ ކެންޑިޑޭޓުގެ ނަމަށް އިބޫ\nއެމްޑީޕީ ރިޔާސީ ކެންޑިޑޭޓުގެ މަގާމަށް ނަން ހުށަހަޅަން ހުޅުވާލި ފުރުސަތުގައި ރައީސް މުހައްމަދު ނަޝީދުގެ ކެމްޕެއިން މެނޭޖަރު އަސްލަމް ހުށަހެޅުއްވީ އެ ޕާޓީގެ ޕާލަމެންޓްރީ ގްރޫޕުގެ ލީޑަރު އިބްރާޙިމް މުހައްމަދު ސޯލިހުގެ ނަންފުޅު.\nއެ ނަން ހުށަހެޅުއްވީ ގަރާރެއްގެ ގޮތުގައި.\n30 ޖޫން 2018 | ހޮނިހިރު 20:09\nއެމްޑީޕީ ރިޔާސީ ކެންޑިޑޭޓުގެ މަގާމަށް ނަން ހުށަހަޅަން ހުޅުވާލައިފި\nއެ ފުރުސަތު ހުޅުވާލީ އެމްޑީޕީ ސެކަރެޓޭރިއަޓުން. ސެކަރެޓޭރިއަޓުން އެ ގޮތަށް ހުށަހެޅީ 124 ވަނަ މާއްދާފގެ (ށ)ގެ ދަށުން ކެންޑިޑޭޓް ކަނޑައެޅުމުގެ ބާރު އެ ކޮންގްރެސްއަށް ލިބިގެންވާތީ.\n30 ޖޫން 2018 | ހޮނިހިރު 20:12\nކޮންގްރެސްގެ މަންދޫބުންނާ މުހާތަބުކޮށް ޝިފާޒު ވާހަކަފުޅު ދައްކަވަނީ\nރައީސް ނަޝީދު ރިޔާސީ ކެންޑިޑޭޓެއްގެ ގޮތުގައި ޕާޓީން ނެރުމަށް ނިންމައި، އިންތިހާބުގައި ވާދަ ކުރެއްވުމަށް ކުރެއްވި މަސައްކަތަށް ނާކާމިޔާބުވި ކަމަށް އިޝާރާތްކޮށް ޝިފާޒު ވާހަކަފުޅު ދެއްކެވި.\nގޮތް ހުސްވެގެން ބިމަށް ތުންގަނޑު ހަރާލައިގެން އެމްޑީޕީ ނޯންނާނެ ކަމަށް ޝިފާޒު ވިދާޅުވި.\nޝިފާޒު: ގުޅިފައިވާ ޕާޓީތަކުގެ ކެންޑިޑޭޓުގެ މަގާމު އެ ޕާޓީއަށް ލިބިގެން ދިއުމުން ނަޝީދަށް ޝުކުރު އަދާ ކުރެއްވި-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 20:03\nޝިފާޒުގެ އިސްލާހު ބޮޑު އަގުލަބިއްޔަރަކުން އަނެއްކާވެސް ފާސްވެއްޖެ\nސިއްރުން ނަގަން ޖެހޭ ވޯޓެއް، އަތް މައްޗަށް ނަގައިގެން ވޯޓު ނެގުމުގެ ސަބަބުން ބާތިލުވި އިސްލާހު އަސާސީ ގަވާއިދުގައި ބުނެފައިވާ ގޮތަށް އަނެއްކާވެސް ބޮޑު އަގުލަބިއްޔަތަކުން ފާސްވެއްޖެއެވެ.\nއެ އިސްލާހު ފާސްވީ ކޮންގްރެސްގައި ބައިވެރިވެވަޑައިގެންނެވި 711 މެމްބަރުންގެ ބޮޑު އަގުލަބިއްޔަތުންނެވެ. އެ އިސްލާހާ ދެކޮޅަށް ވޯޓު ދެއްވީ ތިން މެމްބަރުންނެވެ. ވަކިކޮޅަކަށް އެއްވެސް މެމްބަރަކު ވޯޓެއް ނުދެއްވާ.\nސިއްރު ވޯޓު ގުނުމުގެ މަސައްކަތުގައި އިދާރީ މުވައްޒަފުން-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 20:04\nއިސްލާހު ބާތިލުވުމުން އަލުން އެ އިސްލު ކޮންގްރެސްއަށް\nސިއްރުން ނަގަން ޖެހޭ ވޯޓެއް އަތްމައްޗަށް ނަގައިގެން ވޯޓަށް އެހުމުގެ ސަބަބުން ބާތިލުވި އިސްލާހު އަލުން ކޮންގްރެސްއަށް ހުށަހަޅައިފިއެވެ.\nއެ އިސްލާހު ކޮންގްރެސްއަށް ހުށަހެޅުމަށް އެއަށް އިތުރު ކަންތައްތަކެއް ވަނީ ހުށަހަޅާފައެވެ. އެއަށް އިތުރު އިސްލާހެއް ހުށަހެޅުއްވީ މަނަދޫ ދާއިރާގެ ކުރީގެ މެމްބަރު މުހައްމަދު ތާރިގެވެ. އޭނާ ހުށަހެޅި އިސްލާހަށް ކުޅުދުއްފުށީ އުތުރު ދާއިރާގެ މެމްބަރު އަބްދުލް ޣަފޫރު މޫސާއެވެ.\nއެ އިސްލާހާ މެދު ގޮތެއް ނިންމާނީ މެދުކަނޑާލުމަށްފަހު އަލުން ފަށާ ކޮންގްރެސް ބައްދަލުވުމުގައެވެ.\nޝިފާޒު އިސްލާހު ބާތިލުވުމުން، އަލުން ވަނީ އެ އިސްލާހު ހުށަހަޅާފައި. އޭނާ ހުށަހެޅި އިސްލާހަށް ވެސް އިތުރު އިސްލާހެއް ވަނީ ހުށަހަޅާފައި.\n30 ޖޫން 2018 | ހޮނިހިރު 18:44\nކެންޑިޑޭޓް ކަނޑައެޅުމުގެ ބާރު ކޮންގްރެސް އާއި ގައުމީ މަޖިލީހަށް ދިން އިސްލާހު ބާތިލުވެއްޖެ\nއެމްޑީޕީގެ ފަރާތުން އާންމު އިންތިހާބުތަކުގައި ވާދަ ކުރައްވާ ކެންޑިޑޭޓުންނަށް އެއްވެސް ސަބަބަކާހުރެ ކުރިމަތި ނުލެވޭނަމަ، އިތުރު ކެންޑިޑޭޓެއް ކަނޑައެޅުމުގެ ބާރު އެ ޕާޓީގެ ކޮންގްރެސްއަށާއި ގައުމީ މަޖިލީހަށް ދިން އިސްލާހު ބާތިލުވެއްޖެއެވެ.\nއެ އިސްލާހު ބާތިލުވީ އަތްމައްޗަށް ނަގައިގެން ވޯޓު ނެގުމުންނެވެ. ސަބަބަކީ އެމްޑީޕީގެ އަސާސީ ގަވާއިދު ބުނާ ގޮތުން އެ ޕާޓީގެ ކޮންގްރެސްގެ ވޯޓުތައް ނަގަންޖެހޭނީ ސިއްރު ވޯޓެއްގެ ގޮތުގައެވެ. ކޮންގްރެސްގެ ހުށަހެޅުންތައް ސިއްރު ވޯޓުތަކެއްގެ ގޮތުގައި ނަގަންޖެހޭކަން ފާހަގަ ކުރެއްވީ ކޮންގްރެސްގެ ރިޔާސަތުންނެވެ.\nއެ ހިސާބުން ފެށިގެން ކްލޯޒް ސެޝަންތަކެއް ކުރިއަށް ދިޔައެވެ. ސިއްރުން ކުރިއަށް ގެންދިޔަ އެ ސެޝަންތަކުގައި ވަނީ އަސާސީ ގަވާއިދަށް އިސްލާހެއް ހުށަހެޅާފައެވެ.\nއަސާސީ ގަވާއިދަށް ހުށަހެޅީ ކޮންގްރެސްގެ ވޯޓު ނެގުން އަތްމައްޗަށް ނަގައިގެން ކުރިއަށް ގެންދިއުމަށެވެ. އެ ހުށަހެޅުމަށް ވޯޓަށް އެއީ މިހާރު ވެސް އަސާސީ ގަވާއިދުގައިވާ ގޮތަށް ސިއްރު ވޯޓަކުންނެވެ. އެ ސިއްރު ވޯޓުން ނިންމީ ކޮންގްރެސްގެ ހުށަހެޅުންތައް އަތްމައްޗަށް ނަގައިގެން ވޯޓަށް އެހުމަށެވެ.\n30 ޖޫން 2018 | ހޮނިހިރު 18:34\nކޮންގްރެސްގައި ނަގާ ވޯޓުތައް އަތް އުުފުލައިގެން ނަގާގޮތަށް ފާސްކޮށްފި\nކޮންގްރެސްގައި ނަގާ ވޯޓުތައް އަތް އުުފުލައިގެން ނަގާގޮތަށް ފާސްކޮށްފި އެވެ. އެގޮތަށް ފާސްކުރީ، ކޮންގްރެސްގައި ނަގާ ވޯޓުތައް ނަގަންޖެހޭނީ ސިއްރުކަމަށް ބުނެފައިވާތީ، އެކަން ބަދަލުކުރުމަށް ނެގި ވޯޓުންނެވެ.\nވޯޓުގައި ބައިވެރިވެވަޑައިގެންނެވި މެމްބަރުންގެ ތެރެއިން 716 މެމްބަރުން ވޯޓު ދީފައިވަނީ އަތް އުފުލައިގެން ވޯޓުގެ ކަންތައްތައް ކުރިއަށްގެންދިއުމަށެވެ. އަދި ސިއްރު ވޯޓަކުން ވޯޓުގެ ކަންތައްތައް ކުރިއަށްގެންދިއުމަށް 63 މަންދޫބަކު ވަނީ ވޯޓު ދީފަ އެވެ.\n30 ޖޫން 2018 | ހޮނިހިރު 18:17\nރައީސް ނަޝީދު މެސެޖު އިއްވީ ކޮންގްރެސްގެ އެޖެންޑާއިން ބޭރުން\nރައީސް މުހައްމަދު ނަޝީދުގެ މެސެޖު ކޮންގްރެސްގެ މަންދޫބުންނަށް އިއްވައިދިނީ ކޮންގްރެސްގެ ރަސްމީ އެޖެންޑާގެ ބޭރުން ކަމަށް ރިޔާސަތުގައި އިންނެވި އެމްޑީޕީގެ ޗެއާޕާސަން ހަސަން ލަތީފު ވިދާޅުވި.\n30 ޖޫން 2018 | ހޮނިހިރު 17:27\nރައީސް ނަޝީދުގެ ވާހަކަފުޅާ ގުޅިގެން މަޝްވަރާތަކަށް ފަސް މިނެޓް ދީފި\nރައީސް ނަޝީދުގެ ވާހަކަފުޅާ ގުޅިގެން ކޮންގްރެސްގެ މަންދޫބުން މަޝްވަރާ ކުރެއްވުމަށް ވަގުތު ދީފި. އެ ވަގުތު ދީފައި ވަނީ ހަމައެކަނި ކޮންގްރެސް ކުރިއަށްދާ ދަރުބާރުގޭގައި މަޝްވަރާ ކުރުމަށް.\n30 ޖޫން 2018 | ހޮނިހިރު 17:25\nކޮންގްރެސްގެ ތެރެއިން ރިޔާސީ ކެންޑިޑޭޓަކު ކަނޑައަޅައި ދިނުމަށް ރައީސް ނަޝީދު އެދިވަޑައިގެންފި\nމި ކޮންގްރެސްގެ ތެރެއިން ރިޔާސީ ކެންޑިޑޭޓަކު ކަނޑައަޅައި ދިނުމަށް ރައީސް ނަޝީދު އެދިވަޑައިގެންފި. ރައީސް ނަޝީދު މިހެން\nވިދާޅުވީ ކޮންގްރެސްއަށް ފޮނުވި ހާއްސަ ވީޑިއޯ މެސެޖެއްގައި.\nMDP ge3vana Congress (Aadhayaai khilaafu) ge Mandhoobun’aai Party ge Raees @MohamedNasheed mukhaathabu kurahvvanee#MDP_Congess2018 pic.twitter.com/zws3FjMiBm\n— MDP Secretariat (@MDPSecretariat) June 30, 2018\n#HoonuKhabaru: Mivaguthu ge hageegathah balaa congress ge kibain riyaasee candidate ehgge gothugai ehen beyfulhaku hamajahssaidhinumah Raees Nasheed edhi vadaigenfi | @Raajje_tv\n— raajje.mv (@raajjemv) June 30, 2018\n30 ޖޫން 2018 | ހޮނިހިރު 17:24\nދެން ކޮންގްރެސް ފަށާނީ 4:30ގައި\nމުހިއްމު އިސްލާހު ފާސްކުރުމަށްފަހު، ނަމާދު ވަގުތަށް މެދުކަނޑާލައިފި.. ދެން ކޮންގްރެސް ފަށާނި 4:30ގައި.\nވާހަކަ ދެއްކުމުގެ ފުރުސަތު ނުދީ އިސްލާހު ފާސްކުރުމުން ބައެއް މެމްބަރުން ކަންބޮޑުވުން ފާޅުކުރަނީ\n30 ޖޫން 2018 | ހޮނިހިރު 15:58\nކެންޑިޑޭޓު ކަނޑައެޅުމުގެ ބާރު ކޮންގްރެސް އާއި ގައުމީ މަޖިލީހަށް ދީފި\n،، އިސްލާހު ނުފެންނަ ކަމަށް ވޯޓު، ދެއްވި މެމްބަރުންގެ އަދަދު މަދުވުމުން، އިސްލާހަށް ތާއިދު އޮތް ކަމަށް ބަލައި އެމްޑީޕީގެ އަސާސީ ގަވާއިދު އިސްލާހުކޮށްފި\nއިސްލާހާ ދެކޮޅަށް ވޯޓު ދެއްވީ 144 މެމްބަރުން. ހާޒިރުވެވަޑައިގެންނެވީ 823 މެމްބަރުން. އެ އިސްލާހަށް ތާއިދު އޮތް ކަމަށް ބެލީ ދެކޮޅަށް ދެއްވި މެމްބަރުންގެ އަދަދު މަދުވުމުން، ދެން ތިއްބެވި މެމްބަރުންނަކީ އެ އިސްލާހަށް ތާއިދު ކުރައްވާ މެމްބަރުންގެ ގޮތުގައި ބައްލަވައިގެން.\nއިސްލާހާ ދެކޮޅަށް ވޯޓު ދެއްވި މެމްބަރުން-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 15:51\nދެކޮޅަށް ދިން ވޯޓާއެކު، ދަރުބާރު ހޫނުވެފައި\nމި އިސްލާހު ފާސް ނުވެއްޖެނަމަ، ދެން ވެދާނެ ގޮތަކާމެދު ކޮންގްރެސްގެ މަންދޫބުން ގެންދަނީ ސުވާލު އުފައްދަމުން. އެގޮތުން މި އިސްލާހު ފާސްނުވެއްޖެނަމަ ކޮންގްރެސް ބޭއްވުމުގެ މަގުސަދު ގެއްލުނީ ކަމަށް ބުނަމުން އެބަދޭ. ނަމަވެސް އެ މެމްބަރުން އެ ގެންގުޅުއްވަނީ "މިސް އަންޑަސްޓޭޑިން"އެއް ކަމަށް ވިދާޅުވެ، ބައެއް އިސް ބޭފުޅުން ގެންދަވަނީ ދެން ވާނެ ގޮތް ކިޔައި ދެއްވަމުން . އެ ގޮތުން މި އިސްލާހު ފާސްނުވެއްޖެނަމަ މި ކޮންގްރެސްގައި އަލުން އެޖެންޑާކޮށްގެން އިތުރު އިސްލާހަށް ފުރުސަތު އޮތްކަން ދަނީ ހަނދާންކޮށްދެމުން.\nއިސްލާހަށް ދެކޮޅު ހެއްދެވި މެމްބަރުން ވޯޓު ދެއްވުން-- ފޮޓޯ/ / މުހައްމަދު ޝަރުހާން\n30 ޖޫން 2018 | ހޮނިހިރު 15:46\nއިސްލާހާ ދެކޮޅަށް ދިން ވޯޓުގެ ނަތީޖާގެ އިންތިޒާރުގައި\nމި އިސްލާހަކީ ހަމައެކަނި މި ކޮންގްރެސްއަށް ހުށަހަޅައިފައި އޮތް އިސްލާހު. މި އިސްލާހު ފާސް ކުރުމަށް ދެކޮޅަށް ގިނަ މެމްބަރުންގެ އަގުލަބިއްޔަތު ލިބިއްޖެނަމަ، ދެން ވާނެ ގޮތަކާމެދު ސުވާލު އުފެދޭ.\nއެމްޑީޕީ ކޮންގްރެސް: ވޯޓާއެކު ބަދަލުވެގެން ދިޔަ ހާލަތު ފޮޓޯއިން-- ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 15:45\nއިސްލާހު ފާސް ނުކުރުމަށް ގިނަ ވޯޓުތަކެއް\nއިންތިހާބުގައި ކެންޑިޑޭޓަށް ވާދަނުކުރވޭ ހާލަތުގައި އެ ބާރު އެ ޕާޓީގެ ކޮންގްރެސްއަށާއި ގައުމީ މަޖިލީހަށް ދިނުމަށް ހުށަހެޅި އިސްލާހާ ދެކޮޅަށް ވެސް ގިނަ ބަޔަކު ވޯޓު ދެއްވައިފި. ނަތީޖާ އަދި އިއުލާނެއް ނުކުރޭ.\n30 ޖޫން 2018 | ހޮނިހިރު 15:31\nއިސްލާހާ އެކު ނިޒާމީ "އޮއިވަރެއް"ގައި\nއަސާސީ ގަވާއިދުގެ 124 ވަނަ މާއްދާއަށް ހުށަހެޅި އެ އިސްލާހާއެކު ކޮންގްރެސް ނިޒާމީ އޮއިވަރެއްގައި ދެ ތިން މެމްބަރުން ކަންތައްތަކެއް ފާހަގަ ކުރައްވައިފި.\n30 ޖޫން 2018 | ހޮނިހިރު 15:29\nއިސްލާހު: ކެންޑިޑޭޓު ކަނޑައެޅުމުގެ ބާރު ކޮންގްރެސް އާއި ގައުމީ މަޖިލީހަށް\nއިންތިހާބުގައި ވާދަ ކުރައްވާ ކެންޑިޑޭޓަށް ދިމާ ހާލަތަކުން ކުރިމަތިނުލެވިއްޖެ ނަމަ، ކެންޑިޑޭޓަކު ކަނޑައެޅުމުގެ ބާރު ޕާޓީގެ ކޮންގްރެސްއަށާއި ގައުމީ މަޖިލީހަށް ދިނުމަށް އިސްލާހުގައިވޭ. އެ އިސްލާހަށް ބަހުސްގެ މަރުހަލާ ހުޅުވާލާފައި ވަނިކޮށް ނިޒާމީ މައްސަލަތަކެއް ފެންމަތިކޮށްފި\nއެމްޑީޕީ ކޮންގްރެސްގެ ތެރެއިން\n30 ޖޫން 2018 | ހޮނިހިރު 15:27\nއަނބުރާ ގެންދިއުމުން، ބާކީ އޮތް ހަމައެކަނި އިސްލާހު ހުށަހަޅައިފި\nޝިފާޒު ހުށަހެޅުއްވި އިސްލާހުގައި ވަނީ ޕާޓީގެ ކެންޑިޑޭޓަކު އިންތިހާބުގައި ވާދަ ނުކުރެވޭ ހާލަތުގައި ކެންޑިޑޭޓެއް ކަނޑައެޅުމުގެ ބާރު ޕާޓީގެ ކޮންގްރެސް އާއި ގައުމީ މަޖިލީހަށް ދިނުމަށް. ޝިފާޒު ހުށަހެޅުއްވި އިސްލާހަށް ވާހަކަ ދެއްކުމުގެ ފުރުސަތު ހުޅުވާލައިފި.\n30 ޖޫން 2018 | ހޮނިހިރު 15:22\nހުށަހެޅި އިސްލާހުތަކުގެ ތެރެއިން ބައެއް އިސްލާހުތައް އަނބުރާ ގެންގޮސްފައިވޭ: ހަސަން\nހަތް އިސްލާހެއް ހުށަހެޅި. ހަ އިސްލާހެއް ވަނީ އަނބުރާ ގެންގޮސްފައި. އެގޮތުން އެޖެންޑާގައި އޮތީ އެންމެ އިސްލާހަށް ވޯޓަށް އެހުން. އެ އިސްލާހު ހުށަހަޅުއްވަނީ އެމްޑީޕީގެ ނައިބު ރައީސް މުހައްމަދު ޝިފާޒު.\n30 ޖޫން 2018 | ހޮނިހިރު 15:19\nއިސްލާހު ހުށަހަޅައި ވޯޓަށް އަހުމުގެ މަސައްކަތް ފަށައިފި\n30 ޖޫން 2018 | ހޮނިހިރު 15:18\nޖަޒީރާ ރާއްޖޭގެ ފަސް ވައުދުގެ ތަފްސީލު އާންމުކޮށްފި\nއެމްޑީޕީ މެނިފެސްޓޯގައި ހިމެނޭ ފަސް ވައުދު.\nލާމަރުކަޒީ ނިޒާމު ފުރިހަމަ ނިޒާމަށް ބަދަލު ކުރުމުގެ ވައުދު. ކައުންސިލްތަކަށް މާލީ މިނިވަންކަން ހޯދައިދޭނެ ކަމަށް. ޖަޒީރާ ދިރިއުޅުގެ ވައުދު ބައްޓަންކޮށްފައި ވަނީ ކައުންސިލްތައް ބާރުވެރި ކުރުމާ ގުޅޭ ގޮތަށް\nރާއްޖޭއަށް އެތެރެ ކުރެވޭ ޕްލާސްޓިކް މަދުކުރެވޭނެ. މަސްވެރިންގެ މަހަށް ހަމަ އަގު ހޯދައި ދެވޭނެ. މަސްވެރިޔާގެ ޖީބަށް ސީދާ ޑޮލަރު ވަންނާނެ ގޮތް ހޮއްދަވާނެ ކަމަށް ވިދާޅުވ.\nދުޅަހެ ސިއްހަތާއި އަންހެނުން ބާރުވެރި ކުރުވުމަށް އަލިއަޅުވާލާފައިވޭ.\nމަސްވެރިންނަށް ޕެންޝަން ދޭނެ. އަލަށް އުފަންވާ ކުއްޖަކަށް ފޮއްޓެއް. މައިމީހާއަށް ހަ މަސް ދުވަހުގެ ޗުއްޓީ.\n.ކޯލިޝަންތަކަށް ގާނޫނީ ހައިސިއްޔަތު ހޯދައިދޭނެ. އޮމާންކަމާއެކު ސިޔާސީ ހަމަޖެހުން ހޯދުން. ބޭއިންސާފުން ކޮށްފައި ހުރި ކަންކަން ހޯދައި، އެކަންކަން ބަލައި ނުގަންނާނެ ކަން ކަށަވަރުކޮށް، އިންސާފު ހޯދައިދިނުން. ބަދަލު ދޭންޖެހޭ ފަރާތްތަކަށް ބަދަލު ދޭނެ. ޖިނާއީ ދައުވާ އުފުލަންޖެހޭ ފަރާތްތަކަށް ދައުވާ އުފުލޭނެ ކަމަށް ވިދާޅުވި.\nޖުޑީޝަރީ އިސްލާހު ކުރުމަށްޓަކާ ބޮޑެތި އިސްލާހުތަކެއް\n30 ޖޫން 2018 | ހޮނިހިރު 15:16\nރިޕޯޓް އިއްވައި ނިންމުމަށްފަހު، މެނިފެސްޓޯއާ ގުޅޭ މައުލޫމާތު.\nމެނިފެސްޓޯގައި ހިމެނޭ ފަސް ބައިގެ މައުލޫމާތު ވީޑިއޯއެއްގެ ޒަރިއްޔާއިން ގެނެސްދޭން ތައްޔާރުވެފައި. މެނިފެސްޓޯ ޓީމްއަކީ "ޖަޒީރާ ރާއްޖެ". އެއީ ރައީސް ނަޝީދު ކެމްޕެއިންގައި ބޭނުންފުޅު ކުރެއްވި ތީމް.\n30 ޖޫން 2018 | ހޮނިހިރު 15:05\nކޯލިޝަނާ އެކު ކުރި މަސައްކަތުގެ ތަފްސީލު ވެސް އިއްވައިފި\nޕާޓީތަކާ އެކު ގުޅިގެން ކުރަމުންދާ މަސައްކަތުގައި މި އަހަރު ރިޔާސީ އިންތިހާބު ކާމިޔާބު ކުރުމަށް އެއްބަސްވުމަށް އާދެވިފައިވާކަން ހަސަން ފާހަގަ ކުރެއްވި. ޖުމްހޫރީ ޕާޓީ އާއި ރައީސް މައުމޫންނާއެކު އެ ޕާޓީން ފެއްޓެވި މަސައްކަތުގެ ކާމިޔާބީއަށް ވާސިލުވާނެކަން ހަނދާންކޮށްދެއްވި.\nއެމްޑީޕީގެ ކޮންގްރެސްގެ މަންދޫބުންގެ ގޮތުގައި ޕާޓީގެ މަޖިލިސް މެމްބަރުން\n30 ޖޫން 2018 | ހޮނިހިރު 15:01\nކޮންގްރެސްއަށް ރިޕޯޓް ހުށަހެޅުއްވުން ކުރިއަށް\nވޭތުވެދިޔަ މުއްދަތުގައި ޕާޓީން ކޮށްފައިވާ މުހިއްމު ކަންތައްތަކުގެ ތަފްސީލީ މައުލޫމާތު ހަސަން ގެންދަވަނީ ތަފްސީލުކޮށްދެއްވަމުން. ފާއިތުވީ އަހަރުތަކުގައި ކާމިޔާބު މަސައްކަތްތަކެއް ކުރައްވާފައިވާ ކަމަށް ވިދާޅުވި. ނަތީޖާއެއްގެ ގޮތުން ބައިނަލް އަގުވާމީ ފަރާތްތަކުން ރާއްޖެެ ޕްރެޝާތައް ކުރިމަތިކޮށް، އިސްލާހުކަންކަން.\nމިދިޔަ އަހަރުގެ ކައުންސިލް އިންތިހާބުގައި 314 ގޮނޑި ކާމިޔާބުކޮށް ސަރުކާރުގެ މައްޗަށް ކުރި ހޯދާދައި. ޑިމޮކްރަސީގެ މައްޗަށް އެމްޑީޕީގެ ފަރިތަކަން ވަނީ ދައްކާފައި. 2013 ވަނަ އަހަރުގެ ރިޔާސީ އިންތިހާބު ސުޕްރީމް ކޯޓުން ވަކި ބޭފުޅަކަށް ދެންދެން ކުރީގައި އޮތީ އެމްޑީޕީގެ ރިޔާސީ ކެންޑިޑޭޓު .\n30 ޖޫން 2018 | ހޮނިހިރު 14:58\nކޮންގްރެސްއަށް ރިޕޯޓް ހުށަހެޅުއްވައިފި\nރިޕޯޓް އިއްވަމުން ހަސަން ފާހަގަ ކުރެއްވި މުހިއްމު ކަންކަން\nއެމްޑީޕީގެ އާންމު މެމްބަރުންގެ އަދަދަކީ 52867 މެމްބަރުން.\nޕާޓީގެ ގޮފިތަކުގެ އަދަދަކީ 640\nއެމްޑީޕީގެ ކައުންސިލަރުންގެ އަދަދަކީ 382\nގައުމީ މަޖިލީހުގެ މެމްބަރުންގެ އަދަދަކީ 114 މެމްބަރުން.\nއެންމެ ބާރު ގަދަ ގުނަވަން ކޮންގްރެސްގެ މެމްބަރުންގެ އަދަދު 1000 ވުރެ ގިނަ.\n30 ޖޫން 2018 | ހޮނިހިރު 14:53\nއެޖެންޑާ ހުށަހެޅިފައިވާ ގޮތަށް ކުރިއަށް ގެންދިއުމަށް ފާސްކޮށްފި\nއެޖެންޑާ ކުރިއަށް ގެންދިއުމަށް ފާސްކޮށްފި. އެގޮތަށް ފާސްވީ އެޖެންޑާގައިވާ ގޮތަށް ކުރިއަށް ގެންދިއުމަށް އެއްވެސް ބޭފުޅަކު އިއުތިރާޒު ކުރައްވާފައި ނުވާތީ.\nމަންދޫބުންނަށް ދިން ފައިލުގެ އެޖެންޑާގައިވާ ގޮތުން ރައީސް މުހައްމަދު ނަޝީދު ވާހަކަފުޅު ދެއްކެވުމަށް އެޖެންޑާކޮށްފައިވޭ. ނަމަވެެސް ރިޔާސަތުން އިއުލާން ކުރެއްވީ ރައީސް ނަޝީދު ވާހަކަފުޅު ނުރައްކަވާނެ ކަމަށް. އެމަނިކުފާނު ވާހަކަފުޅު ދެއްކެވުމަށް އެޖެންޑާގައި ނެތް ކަމަށް ޗެއާޕާސަން ވިދާޅުވި.\n30 ޖޫން 2018 | ހޮނިހިރު 14:49\nކޮންގްރެސްއަށް ހާޒިރުވެވަޑައިގެން ތިއްބެވީ 812 މެމްބަރުން\nކޮންގްރެސްގައި ބައިވެރިވެވަޑައިގެންނެވުމުގެ ހައްގު ލިބިގެން ވަނީ 1122 މެމްބަރުންނަށް. ގާނޫނީ އަދަދަކީ އެ އަދަދުގެ ހަތަރު ބައި ކުޅަ އެއްބައި. ހާޒިރުވެވަޑައިގެން ތިއްބެވީ 812 މެމްބަރުން.\n30 ޖޫން 2018 | ހޮނިހިރު 14:45\nއެމްޑީޕީގެ ކޮންގްރެސް ފަށައިފި\nއެމްޑީޕީގެ ކޮންފްރެސް ފަށައިފި. ރިޔާސަތުގައި އިންނެވީ އެމްޑީޕީގެ ޗެއާޕާސަން ކަމަށް. އަރިހުގައި ޕާޓީގެ ސެކަރެޓަރީ ޖެނަރަލް އަނަސް އަބްދުއްސައްތާރާއި ގާނޫނީ ވަކީލު ހިސާން ހުސައިން.\n30 ޖޫން 2018 | ހޮނިހިރު 14:43\nއެމްޑީޕީގެ ކޮންގްރެސް ފެށުމުގެ ރަސްމިއްޔާތު ނިންމާލުން\nއެމްޑީޕީގެ ކޮންގްރެސް ފެށުމުގެ ރަސްމިއްޔާތު ނިންމާލައިފިއެވެ.\nދެން ފެށޭނީ މެންދުރުފަހު 2:00 ގައި\n30 ޖޫން 2018 | ހޮނިހިރު 12:33\nއެމްޑީޕީގެ ޗެއަރ ޕާސަން ހަސަން ލަތީފް ވާހަކަ ފުޅު\nމި މަސައްކަތް ހުއްޓާނީ ރައީސް ޔާމީން ބަލިކޮށް ގައުމު ހަމަ މަގަށް އަޅުވާފައި.\nމި ކޮންގްރެސް ބޭއްވުމަށް އެހީތެރިވިދެއްވި ހުރިހާ ފަރާތްތަކަށް ޝުކުރު ދަންނަވަން.\nކޮންގްރެސްގެ ބައިވެރިންނަށް ކާމިޔާބު ކޮންގްރެސް އަކަށް އެދެން.\n30 ޖޫން 2018 | ހޮނިހިރު 12:30\nއެމްޑީޕީގެ ޗެއަރ ޕާސަން ހަސަން ލަތީފް ވާހަކަ ފުޅު ދައްކަވަނީ\nމިއަދު ދިވެހިންނަށް ރައީސް ޔާމިން ބަލި ކުރުން ނޫން ޗޮއިސް އެއް ނެތް. ފުލުހުންނާއި ސިފައިންނާއި ފަނޑިޔާރުން ޤާނޫނާއި އެއްގޮތަށް ކަންކުރާ ބަޔަކަށް ހަދަން ޖެހޭ. އެކަންކަން ހައްލުކުރަން އިދިކޮޅު ފަރާތްތަކުން މަސައްކަތް ކުރަމުން ދަނީ .\nރައީސް މައުމޫނާއި، ޖޭޕީ އަދި އޭޕީ އަަށް ޝުކުރު ދަންނަވަން.\nރައިސް ޔާމީން ބޮޑު ތަނުން ބަލިވާއިރު ހެދޭނެ އެއްވެސް މަކަރެއް ނޯންނާނެ. އިރާދަކުރެއްވިއްޔާ ހަތަރު ޕާޓީ ނިކުމެ ބޮޑުތަނުން ބަލިކުރާނަން.\n30 ޖޫން 2018 | ހޮނިހިރު 12:31\nއެމްޑީޕީއަށް ސަރުކާރުން ދަނީ އެކި ގޮތް ގޮތުން ދަނީ ހުރަސް އަޅަމުން. އީސީގެ ޤާނޫނީ ވާޖިބެއް އެއީ އަހަރު ނިމުމުގެ ކުރިން ސިޔާސީ ޕާޓީ ތަކަށް ދޭންޖެހޭ ފައިސާ ދިނުން. އެހެން ނަމަވެސް މި ބޮޑު ހަފްލާއަށް ވެސް ފައިސާ ނުލިބުން\nއެމްޑީޕީގެ ޗެއަރ ޕާސަން ހަސަން ލަތީފް\nއަޅުގަނޑުމެންނަނީ ސަރުކާރުން ދިނީމާ ކައިގެން ބޮއެގެން އުޅޭ މީހުނެއް ނޫން\n30 ޖޫން 2018 | ހޮނިހިރު 12:22\nއިދިކޮޅު ސިޔާސި ޕާޓީ ތަކުގެ އިސް ބޭފުޅުން ބައިވެރިވޭ\nމި ކޮންގެރެސް ފެށުމުގެ ޖަލްސާގައި އިދިކޮޅު ސިޔާސީ ޕާޓީތަކުގެ އިސް ބޭފުޅުން ބައިވެރިވެ ވަޑައިގަންވަނާ\n30 ޖޫން 2018 | ހޮނިހިރު 12:21\nކޮންގްރެސް އަށް އެކި ރަށްރަށުން މީހުން ވަނީ އުކުޅަހަށް އަރާފައި\nމި ކޮންގްރެސް އަށް އެކި ރަށަރަށުން ދިޔަ މީހުންގެ އަދަދު 1500 އަށް އަރާނެ ކަމަށް އުކުޅަހުގައި މި ކޮންގްރެސް ކަވަރު ކުރަމުންދާ ރާއްޖެ އެމްވީގެ ރިޕޯޓަރު ހުސައިން ހަސަން މައުލޫމާތުދޭ\n30 ޖޫން 2018 | ހޮނިހިރު 12:20\nކޮންގްރެސްގައި ގިނަ އަދަދެއްގެ މަންދޫބުން ބައިވެރިވޭ\nކުލަ ގޮތެއްގައި ކުރިއަށްދާ މި ކޮންގްރެސްގައި 800 އަށް ވުރެ ގިނަ މަންދޫބުން ވަނީ ބައިވެރިވޭ\n30 ޖޫން 2018 | ހޮނިހިރު 12:18\nއެމްޑީޕީ ގެ ތިން ވަނަ ކޮންގްރެސް ފަށައިފި\nއިދިކޮޅު އެންމެ ބޮޑު ޕާޓީ، އެމްޑީޕީގެ ކޮންގްރެސް އއ. އުކުޅަހުގައި ރަސްމީކޮށް ފަށާފައި ވަނީ ހޮނިހިރު ދުވަހުގެ 12:00 ގައި\n30 ޖޫން 2018 | ހޮނިހިރު 12:16\nއެމްޑީޕީގެ މަޖިލިސް މެމްބަރުންނާ އެކު ބޮޑު އުޅަނދު އުކުޅަހަށް ބަނދަރުކޮށްފި\nއެމްޑީޕީގެ މަޖިލިސް މެމްބަރުންނާއި ގައުމީ މަޖިލީހުގެ މެމްބަރުންނާއި ގޮފިތަކުގެ ރައީސުން ހިމެނޭ ގޮތަށް 300 މަންދޫބުން އުކުޅަހަށް ވަޑައިގެންފި. ވަޑައިގެންނެވި މަންދޫބުންނަށް ދެންނެވި މަރުހަބާ އާއި ހެނދުނުގެ ސަޔަށް އިންސާފު ކުރުމަށްފަހު ރާއްޖެއެމްވީއާ ވާހަކަ ދެއްކި ގިނަ މަންދޫބުން ވަނީ އިންތިޒާމުތަކަށް ތައުރީފުކޮށްފައި\nމައްޗަންގޮޅީ އުތުރު ދާއިރާގެ މެމްބަރު މާރިޔާ އަހުމަދު ދީދީ އުކުޅަހަށް ވަޑައިގެންނެވުން-- ރާއްޖެއެމްވީ ފޮޓޯ/ މުހައްމަދު ޝަރުހާން\nހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު އުކުޅަހަށް ވަޑައިގެންނެވުން -- ރާއްޖެއެމްވީ ފޮޓޯ/ މުހައްމަދު ޝަރުހާން\nއެމްޑީޕީގެ ކޮންގްރެސްއަށް ރައީސް ނަޝީދުގެ ކެމްޕެއިން މެނޭޖަރު އުކުޅަހަށް ވަޑައިގެންނެވުން-- ރާއްޖެއެމްވީ ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 09:30\nބައި ގަޑިއިރު ތެރޭގައި 23 އަށް ވުރެ ގިނަ ލޯންޗު އައިސްފައިވޭ\nއެމްޑީޕީގެ މަޖިލިސް މެމްބަރުން އެ ޕާޓީގެ ލީޑާޝިޕްގެ އިސް ބޭފުޅުން ވަޑައިގަންނަވާނީ މިއަދު 9:00ގައި ބޯޓެއްގައި. އެ ބޯޓުގައި ގިނަ އަދަދެއްގެ މަންދޫބުން އަންނާނެ. މިހާތަނަށް ބަނދަރަށް ލަފާފައި ވަނީ ލޯންޗުތައް. އެގޮތުން މިހާތަނަށް މަންދޫބުން ބަރުކޮށްގެން 23 ވަރަކަށް ލޯންޗު އުކުޅަކަށް ބަނދަރުކޮށްފައިވޭ. ކޮންމެ ލޯންޗަކުން ވެސް މީހުން މި ރަށަށް ބޭލުމަށްފަހު ވަނީ ފުރާފައި.\nއެމްޑީޕީ ކޮންގްރެސްއަށް ވަޑައިގެންނެވި މަންދޫބުން އުކުޅަސް ބަނދަރު ސަރަހައްދުގައި\n30 ޖޫން 2018 | ހޮނިހިރު 08:06\nމަންދޫބުންގެ ލޯންޗުތައް ފުލުފުލުގައި އުކުޅަކަށް\nމާލެއިން ފުރައިގެން އުކުޅަހަށް މިއަދު އެންމެ ފުރަތަމަ ލޯންޗު އައީ 7:30 އެހާކަންހާއިރު. ވޭތުވެދިޔަ ބައި ގަޑިއެއްހާއިރު ތެރޭގައި 15 ވަރަކަށް ލޯންޗުގައި 300 އަށް ވުރެ ގިނަ ކޮންގްރެސްގެ މަންދޫބުން އުކުޅަހަށް ވަނީ އައިސްފައި. މަންދޫބުންގެ ގޮތުގައި ވަޑައިގެންނެވި އިސް ބޭފުޅުންގެ ތެރޭގައި އެމްޑީޕީގެ ޗެއާޕާސަން ހަސަން ލަތީފު ވެސް ހިމެނިވަޑައިގަންނަވާ\nމާލެއިން ވަޑައިގެންނެވި އެމްޑީޕީގެ ބައެއް ކޮންގްރެސްމަނުންނަށް އުކުޅަހުން މަރުހަބާ ކިޔަނީ-- ރާއްޖެއެމްވީ ފޮޓޯ/ މުހައްމަދު ޝަރުހާން\n30 ޖޫން 2018 | ހޮނިހިރު 07:59\nއެމްޑީޕީގެ ކޮންގްރެސްގެ ނިންމުމަށް އެތައް ބަޔަކު ކެތްމަދުވެފައި\nއުކުޅަހުގައި ބާއްވާ އެމްޑީޕީގެ ކޮންގްރެސްގައި ނިންމާނެ ކަންތައްތަކާމެދު އެތައް ބަޔަކު ގެންދަނީ އިންތިޔާޒު ކުރަމުން. ހާއްސަކޮށް އެމްޑީޕީގެ އާންމު މެމްބަރުން. ރައީސް މުހައްމަދު ނަޝީދުގެ ރިޔާސީ އިންތިހާބުގައި ވާދަ ނުކުރައްވަން ނިންމެވުމުން، ދެން އެ ޕާޓީން ކެންޑިޑޭޓަކު ކަނޑައެޅުމުގައި އަމަލު ކުރައްވާނެ ގޮތް ކޮންގްރެސްއިން ނިންމާނެ. އެ ނިންމުންތަކަށް ދެވޭނީ އަސާސީ ގަވާއިދު އިސްލާހުކޮށްގެން.\n29 ޖޫން 2018 | ހުކުރު 22:53\nމުޅި އުކުޅަހުގައި ވަނީ ދިދަ ފަތިތައް ދެމިފައި\nމާދަމާ އޮންނަ އެމްޑީޕީގެ ކޮންގްރެސްއަށް އއ. އުކުޅަހުން ދަނީ އެންމެފަހުގެ ތައްޔާރީތައް ވަމުން. ރަށުގައި ވަނީ ދިދަ ފަތިތަކާއި ދިދަތައް ޖެހި އެއްކޮށް ޖަރީކޮށްފައި\nMDP Congress ge enme fahuge thahyaaree thah Ukulhahugai kuriyah dhanee | #MDP_Congress2018 | @Raajje_tv pic.twitter.com/XFa77L2UYZ\n— raajje.mv (@raajjemv) June 29, 2018\n29 ޖޫން 2018 | ހުކުރު 21:57\nގްރީން ޒޯނުން މަންދޫބުންނަށް ނުފުރޭނެ ކަމަށް ބުނެ ފުލުހުން އިންޒާރުދީފި\nއެމްޑީޕީގެ ކޮންގްރެސްގައި ބައިވެރިވާ މަންދޫބުންނަށް ގްރީން ޒޯނުން ނުފުރޭނެ ކަމަށް ބުނެ ފުލުހުން އިންޒާރުދީފި އެވެ. ފުލުހުންގެ ތަރުޖަމާނު އަހުމަދު ޝިފާން ވިދާޅުވީ ގްރީން ޒޯންގެ ގޮތުގައި ކަނޑައެޅިފައިވާ ސަރަހައްދަށް މީހުން އެއްކޮށް ސިޔާސީ ޕާޓީއެއްގެ ކޮންގްރެސްގެ ނަމުގައި ގާނޫނާ ހިލާފް އަމަލުތަކެއް އެސަރަހައްދުގައި ހިންގަން ރާވަމުންދާ ކަމުގެ މައުލޫމާތު ލިބިފައިވާ ކަމަށެވެ. މިހެންކަމުން ގާނޫނާއި ގަވާއިދާއި ހިލާފު އެއްވެސް އަމަލެއް ގްރީން ޒޯންގައި ހިންގަން ފުރުސަތު ނުދޭނެ އެފަދަ އަމަލެއް ކުރަން އުޅޭ ފަރާތްތަކާއި މެދު ގާނޫނީ ފިޔަވަޅު އަޅާނެ ކަމަށް ވެސް ޝިފާން ވިދާޅުވި އެވެ.\nMDP ge congress aa dhimaakoh Green Zone in nufureyne kamah bune...\n29 ޖޫން 2018 | ހުކުރު 20:37


ރޭލެއް މަތީގައި ސެލްފީ ނަގަނިކޮށް ކަރަންޓު ވާގަނޑެއްގައި އަތްލެވި، މަރުވެއްޖެ\nމާހިލް މުހައްމަދު 19 މާރޗް 2014\nރަހުމަތްތެރިންތަކަކާއި އެކު ރޭލެއްގެ މަތގައި ސެލްފީއެއް ނަގަން އުޅުމުގެ ތެރޭގައި ކަރަންޓު ވަޔަރެއްގައި އަތް ލެވި، ރޭލުން ބިންމައްޗަށް ވެއްޓި ޒުވާނަކު މަރުވެއްޖެ އެވެ. ސްޕައިންގެ އަންދަލު...\n24 ގަޑިއިރު ކަރަންޓު ދިނުމަށް ބިޑް ކާމިޔާބު ކުރި ފަރާތްތަކަށް ފެނަކައިން ޕްރޮޖެކްޓް ހަވާލު ކޮށްފި\nމާހިލް މުހައްމަދު 17 މާރޗް 2014\nރާއްޖޭގެ ހުރިހާ ރަށަކަށް 24 ގަޑިއިރު ކަރަންޓުގެ ޚިދުމަތް ލިބިދިނުމުގެ ސްކީމުގެ ދަށުން،3ބިޑެއް ކާމިޔާބު ކުރި ފަރާތްތަކަށް ފެނަކަ ކޯރޕަރޭޝަންގެ ފަރާތުން މިއަދު ޕްރޮޖެކްޓް ހަވާލު ކޮށްފި އެވެ....\nރަށްރަށަށް 24 ގަޑިއިރު ކަރަންޓު ދިނުމަށް އެއްބަސްވުމުގައި ސޮއިކޮށްފި\nޝިވާދާ އަންވަރު 17 މާރޗް 2014\nރަށްރަށަށް 24 ގަޑިއިރު ކަރަންޓުގެ ހިދުމަތް ފޯރުކޮށްދިނުމަށް ކުރިއަށް ގެންދާ މަޝްރޫއުގެ ދަށުން މިމަސައްކަތް ކުރުމަށް ތިން ފަރާތަކަށް ހަވާލުކޮށް ފެނަކަ ކޯޕަރޭޝަނުން މިފަރާތްތަކާއެކު އެއްބަސްވުމެއްގައި ސ...\nކަރަންޓު ކީސް ބޭނުންކޮށްގެން މަސް ކެނޑި މީހެއް ހައްޔަރު ކޮށްފި\nމާހިލް މުހައްމަދު 07 މާރޗް 2014\nގަނޑުކޮށްފައި ހުންނަ ރޯ ކަނޑުމަސް ކަރަންޓު ކީހެއްގެ އެހީގައި ކަނޑަނިކޮށް ފެނުނު އޭޝިޔާގެ ޤައުމަކަށް ނިސްބަތްވާ މީހެއް ސައުދީ އަރަބިއްޔާގައި ހައްޔަރު ކޮށްފި އެވެ. ސައޫދީ އަރަބިއްޔާގެ މަދީ...\nފުޅަދޫން ކަރަންޓު ކެނޑުމުން ބަޔަކު ނުކުމެ ސަރުކާރު އޮފީސްތައް ބަންދުކޮށްފި\n04 މާޗް 2014 15:13 04 މާރޗް 2014\nބ. ފުޅަދޫން މިއަދު ހެނދުނުން ފެށިގެން ކަރަންޓު ކެނޑިފައިވުމުން ކަރަންޓުގެ މައްސަލަ އަށް ދާއިމީ ހައްލެއް ހޯދައިދިނުމަށް އެދި ރައްޔިތުންގެ ތެރެއިން ބަޔަކު އިހުތިޖާޖުކޮށް އެ ރަށުގައި ހުރި ސަރުކާރުގެ ހުރި...\nފުޅަދޫން ކަރަންޓު ކެނޑުމުން އޮފީސްތައް ބަންދުކޮށްފި\n04 މާރޗް 2014\nބ. އަތޮޅު ފުޅަދޫން ކަރަންޓު ކެނޑުމާއި ގުޅިގެން ރައްުޔިތުން ނިކުމެ ސަރުކާރުގެ ހުރިހާ މުއައްސަސާއެއް ބަންދުކޮށް މުޒާހަރާކުރަން ފަށައިފި އެވެ. ވީނިއުސްއަށް މިއަދު މައުލޫމާތު ދެމުން ފުޅަދޫ މީހަކު ބުނީ ރ...\nބްރިޖުން ކަރަންޓު އުފައްދާނަން: އިކޮނޮމިކް މިނިސްޓަރު\nއަހްމަދު އާޒިފް 26 ފެބްރުއަރީ 2014\nމާލެއާއި ހުޅުލެއާ ދެމެދު ގާއިމްކުރާ ބްރިޖުން ކަރަންޓު އުފެއްދުމަށް ނިންމާފައިވާ ކަމަށް އިކޮނޮމޮކް މިނިސްޓަރު މުހައްމަދު ސައީދު ވިދާޅުވެއްޖެ އެވެ. ސަރުކާރުގެ 100 ދުވަހުގެ ތެރޭގައި ހާސިލްކުރެވުނު ކަންތ...\nދ.އަތޮޅު ކައުންސިލުން ހަލައްކަ ރުފިޔާގެ ކަރަންޓު ބިލް ނުދައްކާ އެބައޮތް\nމާހިލް މުހައްމަދު 01 ފެބްރުއަރީ 2014\nނިލަންދެ އަތޮޅު އުތުރުބުރީ އަތޮޅު ކައުންސިލްގެ ކަރަންޓު ބިލަށް6ލައްކައަށް ވުރެ ގިނަ ރުފިޔާ ނުދައްކާ ވާކަމަށް އެ އިދާރާގެ 2012 ވަނަ އަހަރުގެ އޮޑިޓް ރިޕޯޓްގައި ބުނެފިއެވެ. އޮޑިޓަރ ޖެނެރަ...\nތިނަދޫގައި އަވިން ހަކަތަ އުފައްދާ ނިޒާމް ކަރަންޓު ވިއުގައަށް ގުޅާލައިފި\nފާތުމަތު ޒައިނާ 25 ޖެނުއަރީ 2014\nގދ. ތިނަދޫގައި އަވިން ހަކަތަ އުފައްދާ 308 ކިލޯވޮޓްގެ ނިޒާމެއް ކަރަންޓު ވިއުގައަށް މިއަދު ގުޅާލައިފި އެވެ. ތިނަދޫގައި މިއަދު ހެނދުނު ބޭއްވި ރަސްމިއްޔާތެއްގައި ކަރަންޓް ވިއުގަ ގުޅާލަދިނުން ފައްޓަވައި ދ...


A letter fromaMaldivian muslims | Maldivian Apostates\nA letter fromaMaldivian muslims\nPosted by Bjorn EnFiddle ⋅ August 7, 2011 ⋅4Comments\nލޯބިވާ މަންމައާއި ބައްޕައަށް،\nމަންމައާއި ބައްޕާއެވެ. އަހަރެން މަންމައާއި ބައްޕަދެކެ ވަރަށް ލޯބިވެއެވެ. އަހަރެން ލޯހުޅުވާލީ މަންމައާއި ބައްޕަގެ އުނގަށެވެ. އަހަރެން ބަލާބޮޑުކޮށް ތަޢުލީމު އުނގަންނާދީ، ދުނިޔެއަށް ރޯފިލުވާދިނީ ތިމަންމައާއި ބައްޕައެވެ. އަހަރެންނަށް ރަނގަޅާއި ނުބައި އޮޅުންފިލުވާދިނީވެސް ތިމަންމައާއި ބައްޕަ އަހަރެންނަށް ކޮށާދިން މަގުގެ އަލީގައެވެ.\nމަންމައާއި ބައްޕާއެވެ. އަހަރެން މަންމައާއި ބައްޕަ ބުނިބަސް ގަބޫލުކުރީމެވެ. ބަނޑަށް ހުރެގެން ނަމާދު ކުރީމެވެ. ގުރުއާން ކިޔެވީމެވެ. ރޯދަހިފީމެވެ. އަދި އެހެން ކަންކަންވެސް މަންމައާއި ބައްޕަ ބުނިގޮތަށް ކުރީމެވެ. އަހަރެންނަށް އެންމެ ހެޔޮއެދޭނޭ ބަޔަކީ އަހަރެންގެ މަންމައާއި ބައްޕަ ނޫން ކޮންބައެއް ހެއްޔެވެ. އަހަރެން ކިތަންމެ ނުލަފާކޮށް އުޅުނަސް އަހަރެންނަށް އަޅާލާނީ މަންމައާއި ބައްޕަ ނޫން ކޮންބައެއް ހެއްޔެވެ. އެހެން ވިއްޔާ މަންމައާއި ބައްޕައަށް ދޮގެއް ހެދުމުގެ ބޭނުމެން ނެތެއް ނޫންހެއްޔެވެ.\nމަންމައާއި ބައްޕާއެވެ. އަހަރެންގެ ހިތައް އަރާ އެއްޗެއް އެއަރާގޮތަކަށް މަންމައާއި ބައްޕައަށް ދޮގަކާ ނުލާކިޔާދީފިއްޔާ މަންމައާއި ބައްޕަ އަހަރެންދެކެ ނަފްރަތުކުރާނޭ ސަބަބެއް އެބައޮތްހެއްޔެވެ. އަހަރެންގެ ހިތައް ގޯސް އެއްޗެއް އަރަނީނަމަ އަހަރެންނަށް ރަނގަޅުގޮތް ވިސްނާދޭށެވެ.\nމަންމާއެވެ. ބައްޕާއެވެ. އަހަރެންގެ ހިތައް އަރާއެއްޗެތި އެހެން މީހުންގާތުގައި އަހަރެންނަށް ކިޔާދޭކަށް ނުކެރޭނެއެވެ. އެހެންމީހުން އަހަރެންނާ ދިމާލަށް މަލާމަތްކޮށް ހަޖޫ ޖަހާނެއެވެ. އެހެންވެ މަންމައާއި ބައްޕަ މިވާހަކަތައް އަޑުއަހާފައި ބުނަން ބޭނުން އެއްޗެއް ބުނެދޭށެވެ.\nއަހަރެން އެންމެ ތުއްތު އިރުންފެށިގެން ތިއުލީމު ހާސިލުކުރަމުންއައިސް މިއަދާޖެހެންދެންވެސް ސިކުނޑިއަށް ދަސްވެފައި ހުރީ ކޮންމެކަމެއްވެސް ގަބޫލުކުރެވޭނީ އެކަމެއްގެ ދަލީލާއި ހެކި އަހަރެންނަށް ޔަގީންކުރެވޭވަރަށް ފެނުމުން ކަމަށެވެ. މީހުން ދައްކާ ވާހަކަތައް ގަބޫލުކުރެވެނީ އެވެރީން އެކަންކަމާބެހޭ ހެކި އެކިގޮތްގޮތަށް ކިޔާދީ ދެއްކުވީމައެވެ.\nމަންމާއެވެ. ބައްޕާއެވެ. އަހަރެންގެ ވިސްނުން މިގޮތަށް ބައްޓަންވެފައި ހުރިއިރު، ވަރަށް ބޮޑު އެއްކަމެއް އަހަންނަށް އެބަ އުދަގޫ ކުރެއެވެ. މަންމައާއި ބައްޕައަށް އެކަން އަހަރެން އަންގާދޭން ބޭނުންވެއެވެ. އަހަންނަށް މިކަމުގައި އެހީތެރިވެދޭނެ ތިޔަނޫން ބައެއް ނޭނގެއެވެ. އަހަރެން ދެކެ އެންމެ ލޯބިވާނީ ތިޔަ ދެމީހުންކަމުގައި ޝައްކެއްވެސް ނެތެވެ. އެހެންވީމާ މިވާހަކަތައް މަންމައާއި ބައްޕައަށް ކިޔާދިނުން އަހަންނަށް ވަރަށް މުޙިންމެވެ.\nމަންމާއެވެ. ބައްޕާއެވެ. އަހަރެންގެ ސިކުނޑިއަށް ވިސްނޭ ވިސްނުމަކީ އަހަރެން ގަސްދުގައި ކުރާ ކަމެއްނޫންކަން އެނގޭދޯއެވެ. އަހަރެން ކިތަންމެވަރަކަށް މަސައްކަތް ކުރިޔަސް އެވިސްނުމަކީ އަހަންނަށް ހިފެހެއްޓައިގެން ތަޅުއަޅުވައިގެން ވަކިގޮތަކަށް ވަކިކަމެއް ގަބޫލުކުރަން މަޖުބޫރުކުރެވޭނެ އެއްޗެއްނޫންކަން އެނގޭދޯއެވެ. އަހަރެން ވަރަށް މަސައްކަތް ކޮށްފީމެވެ. މަންމައާއި ބައްޕަ ދެރަކުރާކަށް އެއްގޮތަކަށްވެސް ބޭނުމެއް ނޫނެވެ. އެކަމު ދުވަހަކުވެސް މަންމައާއި ބައްޕައަށް އަހަރެން ދޮގު ހަދާކަށް ގަސްދެއްނުކުރަމެވެ. މަންމާއެވެ. ބައްޕާއެވެ. އަހަރެން މިބުނަން އުޅޭވާހަކަ ނުބުނެ ދިގުވުމުގެ އެންމެބޮޑު ސަބަބަކީ އަހަރެން ބުނަން މިއުޅޭ އެއްޗެއް ބުނުމުން މަންމައާއި ބައްޕަ ދެރަވެދާނެތީއެވެ. އެއީ އަހަރެން ދުވަހަކުވެސް ކުރަންބޭނުންވާކަމެއް ނޫނެވެ. އެކަމު، ބުނާނަމެވެ. މަންމާއެވެ. ބައްޕާއެވެ. އަހަރެންނަށް އިސްލާމް ދީނުގައި ކިޔާދޭ އެއްޗެތި ގަބޫލުނުކުރެވެއެވެ. އަހަރެން ގަސްދުގައި ކުރިކަމެއް ނޫނެވެ. އެކަމަކު މިއީ ހަގީގަތެވެ. މަންމައާއި ބައްޕަ ރުއްސުވުމަށް އަހަރެން އަމިއްލަ ނަފްސަށް އޮޅުވާލައިގެން އުޅުން މަންމައާއި ބައްޕައަށް މުޙިންމު ހެއްޔެވެ.\nމަންމާއެވެ. ބައްޕާއެވެ. ދެރަނުވައްޗެވެ. އަހަރެންގެ ހިތުގައި އޮތްއެއްޗެއް އޮތްގޮތަށް ސާފުކޮށް ތެދަށް މަންމައާއި ބައްޕަގާތުގައި ބުނުމުގެ ފުރުސަތު އަހަންނަށް އޮތްކަމަކީ އަހަރެންނަށް ލިބުނު އެންމެ ބޮޑު އުފަލެވެ. އަހަރެންގެ ހިތުގައި މިހުރިހާއެއްޗެއް ފޮރުވައިގެން ދިރިއުޅުމަކީ އަހަންނަށް ނަފްސާނީ ގޮތުން ލިބެމުން އަންނަވޭނެކެވެ. އަހަރެން މިވާހަކަތައް ކިޔާދޭނީ ވަކި ކާކަށް ހެއްޔެވެ. އެއްވެސް މީހެއްގާތުގައި މިވާހަކަތައް ނުބުނެ އަމިއްލައަށް އޮޅުވާލައިގެން އުޅެންވެއްޖެއްޔާ އަހަރެން މޮޔަވެދާނެއެވެ. މަންމައާއި ބައްޕައަށް އަހަރެން ދުވަހަކުވެސް އޮޅުވާލާކަށް ބޭނުމެއް ނޫނެވެ. މަންމައާއި ބައްޕަ ބުނެގެން އަހަރެން ނަމާދަށް އަރާ ގުރުއާން ކިޔެވިދާނެއެވެ. އެކަމު ހިތުގައި އޮތްގޮތްވެސް މަންމައާއި ބައްޕައަށް އޮޅުންފިލުވާދިނުމަކީ އެންމެ ރަނގަޅުގޮތެއް ނޫންހެއްޔެވެ. އަހަރެން މިހިރީ އަބަދުވެސް މަންމައާއި ބައްޕަ ގާތުގައި ދޮގުނުހަދާ ތެދަށް ވާހަކަ ދައްކާށެވެ.\nމަންމައާއި ބައްޕާއެވެ. އަހަރެންގެ ވާހަކަތައް ތެދުބަހުން ކިޔާދިނުމަށް ހިތްވަރުލިބުނީވެސް މަންމައާއި ބައްޕަ ރަނގަޅުކަމުންނެވެ. އަހަންނަށް ދުވަހަކުވެސް ދެރަގޮތެއް ނޭދޭނޭކަން އަހަރެންނަށް ޔަގީންވާތީއެވެ. އަހަރެން ތެދަށް ވާހަކަދައްކައިގެން އަހަރެންދެކެ ރުޅިނާންނާނޭކަން ޔަގީންވާތީއެވެ.\nމަންމައާއި ބައްޕަދެކެ އަހަރެންވާ ލޯތްބަކީ ބަދަލެއް އަންނާނޭ އެއްޗެއްނޫނެވެ.\n« Women under Sharia Law\n4 thoughts on “A letter fromaMaldivian muslims”\nIs thisaletter from you, Bjorn Sophia?\nPosted by ali al-maaldheefee | August 8, 2011, 10:47 AM\nIts very difficult to read this letter due to font size. Can you please edit this letter withalittle bit large font .\nPosted by Mardoog | August 9, 2011, 8:21 AM\nvery sorry about that, im working on it and will have it fixed really soon, sorry for the inconvenience\nPosted by Bjorn EnFiddle | August 12, 2011, 12:22 PM\na letter fromaconfused pansy\nPosted by callodus | August 11, 2011, 6:14 AM


މި އަހަރު ބަޖެޓުގައި ހިމަނާފައި ހުރި މަޝްރޫއުތަކުން ހާސިލް ވާނީ ގާތްގަނޑަކަށް 80 ޕަސެންޓް ކަމަށް ޕްލޭނިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެ އެވެ.\n1.5 ބިލިއަން ރުފިޔާގެ މަސައްކަތް ވަނީ ހަވާލުކޮށްފައި\nއިންފްރާސްޓްރަކްޗާ އަށް މިއަހަރުގެ ބަޖެޓުގައި ކަނޑައަޅާފައިވާ 2.5 ބިލިއަން ރުފިޔާގެ މަސައްކަތުގެ ތެރެއިން 1.5 ބިލިއަން ރުފިޔާގެ މަސައްކަތް ހަވާލުކޮށްފައިވާކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nމި ސަރުކާރުގެ ވިސްނުމަކީ އެއްވެސް ރަށެއް ފަޅުނުކޮށް، ހުރިހާ ރަށެއް އެކުލެވޭ ގޮތަށް ރާއްޖެ ތަރައްގީ ކުރުން ކަމަށް ޕްލޭނިން މިނިސްޓަރު މުހައްމަދު އަސްލަމް މިރޭ ވިދާޅުވެއްޖެ އެވެ.\nއޯފިޑް ފަންޑުގެ އެހީގައި 20 މަޝްރޫއެއް ފަށަނީ\nއޯފިޑް ފަންޑުގެ އެހީގައި 20 މަޝްރޫއެއް މި އަހަރު ފަށަން ނިންމައިފައިވާ ކަމަށް ނެޝަނަލް ޕްލޭނިން އެންޑް އިންފްރާސްޓްރަކްޗާ މިނިސްޓްރީން މިއަދު ބުނެފި އެވެ.


އުރީދޫ ފިކްސްޑް ބްރޯޑްބޭންޑްގެ ޚިދުމަތް، އުރީދޫ ސުޕަރނެޓް، ހޯރަފުއްޓަށް! – Dhuvas Online\n“އަދުގެ ހާލަތާ އެކު އިންޓަނެޓަށް ބަރޯސާވުން އިތުރުވަމުންދާ މި ދަނޑިވަޅުގައި އަަޅުގަނޑުމެން މި މަސައްކަތް ކުރަނީ ރާއްޖޭގެ ހުރިހާ ކަންކޮޅުތަކަކަށްވެސް ފެންވަރު ރަނގަޅު ހައި-ސްޕީޑް އިންޓަނެޓްގެ ޚިދުމަތް ލިބިގެންދިޔުމަކީ މުހިންމުކަމެއްކަމުގައި ދެކިގެންނެވެ.\nއެގޮތުން މި އަހަރު ތެރޭގައި މިހާތަނަށް6ރަށަކަށް ވަނީ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ދެވިފައެވެ. ހަމަ އެއާއެކު 100 އެމްބީޕީއެސްގެ ހަލުވި ސްޕީޑާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ހއ. ހޯރަފުޝީގެ ރައްޔިތުންނަށް ފޯރުކޮށްދީ، އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު މިއަދު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް. ކުރިއަށް އޮތް ތަނުގައިވެސް ދިވެހި ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެކަމުގެ ޔަގީންކަން އަރުވަން.” އުރީދޫގެ އެކްޓިންގް ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވިއެވެ.


Kuda Kuhjja "Dhanjehunee" Boot Ge Naaduvaa Beynun Kohgen - Vaguthu\nކުޑަ ކުއްޖާ "ދަންޖެހުނީ" ބޫޓުގެ ނާޑުވާ ބޭނުންކޮށްގެން\nނ. މާޅެންދޫ- ވަގުތު އިމޭޖަސް: އަޝްހާދް އަބްދުﷲ\nނ.މާޅެންދޫގައި އިއްޔެ 11 އަހަރުގެ ކުއްޖަކު "ދަންޖެހިގެން" މަރުވީ ބޫޓުގެ ނާޑުވާ ބޭނުން ކޮށްގެން ކަމަށް "ވަގުތަށް" މައުލޫމާތު ލިބިއްޖެއެވެ.\nމާޅެންދޫ އިން "ވަގުތަށް" މައުލޫމާތު ދިން މީހަކު ބުނީ ގްރޭޑް ހައެއްގައި ކިޔަވަމުން ދިޔަ އެކުއްޖާ މަރުވެފައި ހުއްޓާ ފެނުނުއިރު ހުރީ ކޮޓަރީގެ ދޮރުގެ ތަޅުގައި ނާޑުވާ އައްސައިގެން "ދަންޖެހިފައި" ކަމަށެވެ. ދޮރުގެ ތަޅުގައި ނާޑުވާ އައްސާފައި ވަނީ ދެނާޑުވާ ގުޅުވުމަށް ފަހުއެވެ.\nމައުލޫމާތު ދިން މިހާ ބުނީ ކުއްޖާގެ އިސްކޮޅަށް ބަލާއިރު ދޮރުގެ ތަޅު ހުރީ ކުއްޖާގެ މެއާއި ހަމައިގައި ކަމަށެވެ. ކުއްޖާ "ދަންޖެހިފައި" ހުރީ ސީދަލަކަށް ނޫނެވެ.\nއެކުއްޖާގެ ހަށިގަނޑު މިއަދު ހެނދުނު މާލެ ގެނައީ އެއުމުރުގެ ކުއްޖަކު ދަންޖެހިގެން މަރުވެދާނެ ކަމަށް ޖެންޑާ މިނިސްޓްރީގެ ބޭފުޅުންނަށް ގަބޫލު ނުކުރެވޭތީ އިތުރަށް ތަޙްޤީޤު ކުރަން ބޭނުންވެގެންނެވެ. ނަމަވެސް މިކަމާއި ގުޅިގެން ފުލުހުންގެ ބަހެއް އަދި ނުލިބެއެވެ.\nކުއްޖާ "ދަންޖެހިފައި" ހުއްޓާ ފެނުނީ ކުއްޖާގެ މަންމައަށެވެ. ނަމަވެސް ކުއްޖާގެ މަންމަގެ މައްޗަށް މިމައްސަލައިގައި އެއްވެސް ވަރަކަށް ތުހުމަތެއް ނުކުރެވެއެވެ.\nކުއްޖާ ދިރިއުޅުނު ގޭގެ އަވައްޓެރިން ބުނާ ގޮތުން މަރުވި ކުއްޖާގެ އާއިލާ އަކީ އެހެން މީހުންނާއި ގުޅިގެން އުޅޭ އާއިލާއެކެވެ. ކުއްޖާގެ މަންމަ ވެސް ކުދިންނަށް އަނިޔާ ކުރި މަންޒަރު ދުވަހަކު ވެސް ފެނިފައި ނުވާކަމަށް އަވައްޓެރިން މައުލޫމާތު ދެއެވެ.\nޖެންޑާ މިނިސްޓްރީ އިން ވެސް ވަނީ މަރުވި ކުއްޖާގެ އެއްވެސް މައްސަލައެއް މީގެ ކުރިން ރިޕޯޓް ކޮށްފައި ނުވާ ކަމަށް އިއްޔެ ވިދާޅުވެފައެވެ.\nކުއްޖާގެ ހަށިގަނޑު މިއަދު ހެނދުނު މާލެ ގެނެސްފައި ވާއިރު ކުއްޖާ މަރުވީ އަމިއްލަ އަށްތޯ ނުވަތަ ނޫންތޯ ކަށަވަރު ކުރުމަށް ބޭނުންވާ ޓެސްޓްތައް މާލޭގައި ކުރިއަށް ގެންދާނެ ކަމަށް މައުލޫމާތު ލިބެއެވެ. ކުއްޖާގެ ހަށިގަނޑު މާލެ ގެނައިކަން ކަށަވަރު ކޮށްދިނުން ފިޔަވައި މިކަމާއި ގުޅޭ އިތުރު މައުލޫމާތެއް ފުލުހުން ހާމައެއް ނުކުރެއެވެ.\nއޮގަސްޓް 10, 2017 - 16:51\nއަންނި ވެރިކަމުގެ ދުވަސްވަރު ފެލިަވަރުގައި " ނޯތް ޕްރޮވިންސްގެ އެޑިޔުކާޝަން ޔުނިޓް"ކިޔާ ޔުނިޓެއް ހިންގި. އެ ދުވަސްވަރު އެތާނގައި ވެރިކަންކުރީ ނ.އަތޮޅު ބައިގަނޑެއް. މި ގުރޫޕު އަނބުރާ އެމީހެއްގެ ރަށަށް ފޮނުވާލުމުން އިތުރަށް އެރަށްރަށުގެ ތަޢުލީމާއި ތަރުބަވީ ނިޒާމުވީ ހަލާކޭ ބުނާ އަޑު އިވޭ. އެ ގުރޫޕުގައި މާޅެންދޫ ސްކޫލު މީހަކު ވެސް ހުއްޓޯ!\nއޮގަސްޓް 10, 2017 - 16:28\nއޭ ކޮބާ ދަންޖެހުނު ގޮއި؟؟؟؟ އައި ނީޑް ޕިކްޗާރސް\nއޮގަސްޓް 10, 2017 - 12:51\nބުލީކުރުމާއި ކުދިންނަށް ސްކޫލްތެރޭން ފުރައްސާރަ ކުރިމަތިކުރާ ކުދިންނަށް އަދަބު ނުދެވި މިކަން ހައްލެއްނުކުރެވޭނެ\nއޮގަސްޓް 10, 2017 - 11:39\nވަގުތާ...ކަލޭ މޮޔަވެގެންތެ ތިޔައުޅެނީ؟ ފުލުހުންނާއި ޖެންޑާއިން އެެއްވެސް ކަމެއް ހާމަނުކުރަނިސް ކަލޭ ތި އެއްޗެއް ޤަބޫލު ކުރަނީދޯ ހަމަ މީހަކު ބުނެލާއިރަށް؟ ދެން ތަންކޮޅެއް ހަމަޖެހޭ، ގަބޫލު ކުރެވޭ ވާހަކައެއް ދެއްކިނަމަވެސް ރަނގަޅެންނު...ކަލޭމެންގެ ކަމަކީ ފިތުނަ ފަސާދަ އުފެއްދުން\nއޮގަސްޓް 10, 2017 - 11:22\nCheck with his class mates if these is any student oragroup who bully or make fun of him that might make him do suchathing, but it's very unlikely for suchathing to be happened at this age, next thing is to check if he watches Hindi movies and if he is familiar with such scenes, it could beapossible cause that he might have tried to experiment.\nއޮގަސްޓް 10, 2017 - 10:43\nބޫޓްގައި ނާޑުވާ އަކީވެސް މުސްތަޤްބަލުގައި ނުރައްކާތެރި އެއްޗަކަށް ވީތާ..\nއޮގަސްޓް 10, 2017 - 10:05\n13 ރީޒަން ވައި؟\nއޮގަސްޓް 10, 2017 - 09:44\nނުކުރާނަން ގަބޫލެއް ދޮރުގެތަޅު ކުއްޖާގެ މެޔާހިސާބުގަ ހުރެގެންނެއް ކުއްޖާޔަށް ދަންޖެހެވޭނެ ކަމަކަށް އަދި ބޫޓް ނާޑުވާބޭނުންކޮއްގެންވެސް ދަމެއް ނުޖެހެވޭނެ ތީގަބޫލު ކުރެވޭނެކަމެއްނޫން އަދި ބަލައި ގަނެވޭނެ ކަމެއްވެސްނޫން ތިމައްސަލަ ފުރިހަމަޔަށް ތަހުގީގު ކުރަންޖެހޭނެ.\nއޮގަސްޓް 10, 2017 - 09:04\nބޫޓުގެ ނާޑުވާ ބޭ ނުންކޮއްގެ ކުއްޖަކައް މަރެއް ނުވެވޭނެ ތީގަބޫލު ކުރެވޭ ވާހަކައެއް ނޫން\nއޮގަސްޓް 10, 2017 - 08:53\nވަގުތަށް އިނގޭނީ އެންމެ މޮޅަށް\nއޮގަސްޓް 10, 2017 - 01:12\nވެދާނެނު ނާޑުވާ އެކީ ކުޅެން އުޅެނިކޮށް. ކަރުގަ ވާގަނޑު އެޅުނީ ކަމަށް. ދެން އެކުއްޖާއަށް ނުނެއްޓި ވާންވީ ކަމަށްވެސް. ދަންޖެހެން އުޅުނީ ނޫން ކަމަށްވެސް\nއޮގަސްޓް 10, 2017 - 00:10\nދޮރުގެ ތަޅުގަ ދަންޖެހެވޭތަ؟ އަނެއްކާ ތިވެދާނެ މޮޅުކަމެއް ކުރަން އުޅެނިކޮށް ދަންޖެހެވުނީ ކަމަށް. އެ އުމުރުގެ ކުދިން އުޅޭނެ އެހެން


GA. Dhaandhoo adhi Villigillin masthuvaa thakechaa eku bayaku hayyaru kohfi - AO News\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ހިންގި އޮޕަރޭޝަންތަކެއްގައި ގއ. ދާންދޫގެ އަދި އެ އަތޮޅު ވިލިނގިލިން މަސްތުވާތަކެތި ހޯދާ ބަޔަކު ހައްޔަރުކޮށްފިއެވެ،\nފުލުހުންގެ މީޑިއާ އިން ބުނީ ދާންދޫގައި ހިންގި މަސްތުވާތަކެތީގެ އޮޕަރޭޝަނަކީ އެ ރަށުގައި މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ދާންދޫގައި މަސައްކަތްކުރާ ފުލުހުންނާއި އިންޓެލިޖެންސް ގުޅިގެން ހިންގި އެ އޮޕަރޭޝަނެއްކަމަށެވެ.\nފުލުހުން ބުނީ މި ޖުލައި މަހުގެ7ވަނަ ދުވަހު ހިންގި އެ އޮޕަރޭޝަނުގައި 34 އަހަރުގެ ދިވެހި ފިރިހެނަކު އެ ރަށު ބަނދަރުމަތިން ހުއްޓުވައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ހަ ރަބަރު ޕެކެޓު ފެނިފައިވާކަމަށެވެ. މި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ދާންދޫ މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nމީގެ އިތުރުން، މި ޖުލައި މަހުގެ6ވަނަ ދުވަހު ގއ. ވިލިނގިލިން ވައްކަމުގެ މައްސަލައެއްގައި ހައްޔަރުކުރި 29 އަހަރުގެ ދިވެހި ފިރިހެނަކު ބަލައި ފާސްކުރިއިރު އޭނާގެ އަތުން މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ރަބަރު ޕެކެޓެއްވަނީ ފެނިފައެވެ. މި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ވިލިނގިލި މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nމަސްތުވާ ތަކެތިގއ. ދާންދޫގއ.ވިލިނގިލީ\nދާންދޫ ގޮނޑުދޮށް ހިމާޔަތްކުރުމަށް ބޭނުންވާ ސާމާން ސައިޓަށް ގެނެސްފި\nގއ.ވިލިނގިލީ ޕޮލިސް ސްޓޭޝަންގެ ބެލުމުގެ ދަށުގައި ހުރި ބަނގުރާ ނައްތާލައިފި


ރާއްޖެ - ކާނަލް ނާޒިމް\nއދ ގެ ވޯކިން ގުރޫޕްގެ ނިންމުމާ އެއްގޮތަށް ނާޒިމް މިނިވަން ކުރުމަށް އެމްޑީޕީން ގޮވާލައިފި\nއދ ގެ ވޯކިން ގުރޫޕްގެ ނިންމުމާ އެއްގޮތަށް ކާނަލް ނާޒިމް އަށް ބަދަލު ދޭން ޖެހޭ\nކ. މާލެ 27 ޖެނުއަރީ 2017 | ހުކުރު 21:25 1,012\nކާނަލް ނާޒިމް - ރާއްޖެއެމްވީ\nއދ. ގެ ވޯރކިންގ ގްރޫޕް އޮން އަރބިޓްރަރީ ޑިޓެންޝަންގެ ނިންމުމާ އެއްގޮތަށް ރައީސް ޔާމިންގެ ސަރުކާރުގެ ކުރީގެ ޑިފެންސް މިނިސްޓަރު އަދި މިހާރު މޯލްޑިވްސް ޔުނައިޓެޑް އޮޕޮޒިޝަން (އެމްޔޫއޯ) ގެ އެޑްވައިސަރ ކާނަލް (ރިޓަޔަރޑް) މުޙައްމަދު ނާޒިމް މިނިވަން ކުރުމަށް އިދިކޮޅު އެންމެ ބޮޑު ޕާޓީ އެމްޑީޕީން ގޮވާލައިފިއެވެ.\nކާނަލް ނާޒިމް މިނިވަންކޮށް ގެއްލުމުގެ ބަދަލު ދިނުމަށް ދިވެހި ސަރުކާރަށް އަންގާ އދ. ގެ ވޯކިން ގުރޫޕުން ނިންމި ނިންމުމާ ގުޅިގެން އެމްޑީޕީން ނެރުނު ބަޔާނުގައި ބުނެފައި ވަނީ އދ. ގެ ވޯކިން ގުރޫޕްގެ ނިންމުމާ އެއްގޮތަށް އަމަލު ކުރުމަށް ދިވެހި ސަރުކާރަށް ގޮވާލާ ކަމަށެވެ.\nއެމްޑީޕީގެ ބަޔާނުގައި ބުނެފައިވާ ގޮތުގައި އދ.ގެ ވޯރކިންގ ގްރޫޕް އޮން އަރބިޓްރަރީ ޑިޓެންޝަނުން އެމައްސަލަ ނިންމެވުމުގަ ފާހަގަކޮށްފައިވަނީ ސަރުކާރުން ކާނަލް ނާޒިމް ހައްޔަރުކޮށް ޖަލަށްލާފައިވަނީ އެއްވެސް ޤާނޫނީ ހަމައެއް ނެތި ކަމަށާއި އަދި އިންސާފްވެރި ޝަރީއަތެއްގެ ހަމަތަކުގެ މަތިން ނޫން ކަމަށެވެ.\nބަޔާނުގައި ބުނެފައިވާ ގޮތުގައި ކާނަލް ނާޒިމް ހައްޔަރު ކޮށްފައި ވަނީ އދ. ގެ އިންސާނީ ޙައްޤުތަކާއިބެހޭ މުއާހަދާގެ 3ވަނަ މާއްދާ އާއި،9ވަނަ މާއްދާ އާއި، 10 ވަނަ މާއްދާ އާއި، 11 ވަނަ މާއްދާ އާއި، އަދި 21 ވަނަ މާއްދާ އާއި ކަނޑައެޅިގެން ޚިލާފް ހައްޔަރުކުރުމެއް ކަމަށެވެ. ހަމައެފަދައިން އެ ހައްޔަރުކުރުމަކީ މަދަނީ އަދި ސިޔާސީ ޙައްޤުތަކާ ބެހޭ ބައިނަލްއަޤުވާމީ މުއާހަދާގެ9ވަނަ މާއްދާ އާއި، 14 ވަނަ މާއްދާ އާއި، އަދި 25 ވަނަ މާއްދާއާ ވެސް ކަނޑައެޅިގެން ޚިލާފް ހައްޔަރެއް ކަމަށެވެ.\nއެހެންކަމުން ކާނަލް ނާޒިމް ވަގުތުން މިނިވަންކުރުމަށާއި އަދި ނުޙައްޤުން ހައްޔަރުކޮށްފައިވުމުގެ ސަބަބުން އެމަނިކުފާނަށް ޙައްޤު ބަދަލު ލިއްބައިދިނުމަށް ވެސް އދ.ގެ ވޯރކިންގ ގްރޫޕުން ސަރުކާރަށް އަންގާފައިވާ އެންގުމާ އެއްގޮތަށް އަމަލު ކުރުމަށް އެމްޑީޕީން ވަނީ ގޮވާލާފައެވެ.


SunOnline: NDMA in vakkameh nukurey, corruption eh nuhinga: Rozaina\nއެންޑީއެމްއޭ އިން ވައްކަމެއް ނުކުރޭ، ކޮރަޕްޝަނެއް ނުހިންގާ: ރޮޒައިނާ\nކޮވިޑް19 އާ ގުޅިގެން ނޭޝަނަލް ޑިޒާސްޓާ މެނޭޖެމަންޓު އޮތޯރިޓީ (އެންޑީއެމްއޭ)އިން ކޮށްފައިވާ ހަރަދުތަކާ ގުޅޭ ކޮމްޕްލަޔަންސް އޮޑިޓު ރިޕޯޓުން އިދާރީ ބައެއް ކަހަލަ ކަންކަން ފާހަގަވި ނަމަވެސް، ބޮޑު ވައްކަމެއް ކޮށްގެން ނުވަތަ ކޮރަޕްޝަންގެ އަމަލެއް ހިންގައިގެން ނޫޅޭ ކަމަށް އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވެއްޖެއެވެ.\nއެންޑީއެމްއޭގެ އޮޑިޓް ރިޕޯޓު ނެރުނީ އިއްޔެއެވެ. އެ ރިޕޯޓުގައި ހަރަދުތަކާ ގުޅޭ މައްސަލަތަކެއް ފާހަގަކޮށްފައި ވާއިރު، ގިނަ ބައެއްގެ ފާޑުކިޔުން އެ އޮތޯރިޓީއަށް ވަނީ އަމާޒުވެފައެވެ.\nއަދި އޮޑިޓު ރިޕޯޓާ ގުޅިގެން އެންޑީއެމްއޭ އިން ވަނީ މިއަދު ޕްރެސް ކޮންފަރެންސް އެއް ބާއްވައިފައެވެ. އަދި އޮޑިޓުގައި ފާހަގަކޮށްފައިވާ ކޮންމެ ނުކުތާއެއް ވަކިވަކިން ވަނީ ތަފްސީލުކޮށްދީފައެވެ.\nރާއްޖެ ޓީވީގެ ޕްރޮގްރާމެއްގައި ވާހަކަދައްކަވަމުން ރޮޒައިނާ ވިދާޅުވީ، ރިޕޯޓު އާންމުވުމުން ވެގެން އުޅޭގޮތަކާ މެދު ސުވާލު އުފެދުނު ކަމަށާއި އަދި ރިޕޯޓާ ގުޅިގެން އެންޑީއެމްއޭ އިން ބުނާ އެއްޗެއް ބަލަން ބޭނުންވެފައި ހުރި ކަމަށެވެ.\nރޮޒައިނާ ވިދާޅުވީ އޮޑިޓުގައި ވެސް އެންޑީއެމްއޭއިން ކޮރަޕްޝަނެއް ހިންގާފައިވާ ކަމަށް ނުވަތަ ރާވައިގެން ވައްކަމެއް ކޮށްފައިވާ ކަމަށް ތުހުމަތުކޮށްފައި ނުވާ ކަމަށެވެ.\n"ފާހަގަކުރެވިފައި ހުރީ އިދާރީގޮތުން ފުރިހަމަ ކުރަންޖެހޭ ބައެއް ކަންތައްތައް ފުރިހަމަ ނުކޮށް އޮތްކަން. އެކަންކަމާ ގުޅިގެން މިއަދު ވަރަށް ރީޒަނަބަލް އެކްސްޕްލަނޭޝަންސް ދެއްވާފަ އެވަނީ ޑިޒާސްޓާއިން،" މެމްބަރު ވިދާޅުވިއެވެ.\nރޮޒައިނާ ވިދާޅުވީ ކޮވިޑް19 އާ ގުޅިގެން އެންޑީއެމްއޭއިން މަސައްކަތް ކުރަމުން ގޮސްފައި ވަނީ އާންމު ހާލަތުގައި ނޫންކަން އެންމެން ވެސް ދަންނަން ޖެހޭ ކަމަށެވެ. އެހެންކަމުން ބައެއް ކަހަލަ އެޑްމިނިސްޓްރޭޓިވް ކަންކަން ނުކުރެވި ހުރެދާނެ ކަމަށް ގަބޫލުކުރަން ޖެހޭ ކަމަށް އޭނާ ވިދާޅުވިއެވެ.\n"ގުނަންޖެހޭ މާސްކް ފޮށިގަނޑެއް ނުގުނި ހުރެދާނެ، އެހެން ނޫންނަމަ ކޮންމެ ފަހަރަކު ބިލެއް ނުފޮނުވި އޮވެދާނެ. ނުވަތަ ކޮޓަރިއެއްގަ ނިދީ ކާކުތޯ ގަވާއިދުން ނުބެލި ހިނގައިދާނެ. އެކަމަކު އެއިން އެއްވެސް ކަމެއްގައި މައްސަލައެއް ނުފެނޭ،" މެމްބަރު ވިދާޅުވިއެވެ.\nހަމައެއާއެކު އޮޑިޓަކީ އެކައުންޓިން މަރުހަލާތަކެއް ފުރިހަމާ ކުރާ އެއްޗެއް ކަމަށާއި އޭގައި އަޅާކިޔާނީ ހިސާބު ނަންބަރުތައް ކަމަށާއި ހާލަތު އަޅާނުކިޔާނެ ކަމަށް ރޮޒައިނާ ވިދާޅުވިއެވެ.\nއެހެންކަމުން އޮޑިޓް ރިޕޯޓު ނުކުތުމަށްފަހު އިތުރަށް ތަހުގީގުކުރަން ޖެހޭ ކަމެއް އޮޑިޓާ ޖެނެރަލް ފާހަގަކޮށްފައި ވާނަމަ، އެންޓިކޮރަޕްޝަން ކޮމިޝަނާއި ފުލުހުން އެކަން ކުރާނެ ކަމަށް ރޮޒައިނާ ވިދާޅުވިއެވެ.\n"މިއަކު ނެތް އެކަހަލަ ކަމެއް ފާހަގަކޮށްފައެއް. އެހެންވީމަ އަޅުގަނޑަކަށް ނޭނގޭ އުޑު ބޮލަށް ވެއްޓޭވަރުގެ ކޮރަޕްޝަނެއް ހިނގައިގެން މިތަނުގައި އެބަ އުޅޭ ކަމަކަށް،" ރޮޒައިނާ ވިދާޅުވިއެވެ.\nރޮޒައިނާ ވިދާޅުވީ 200 އެއްހާ މިލިއަން ރުފިޔާ ހަރަދުކޮށްފައި ހުރި އިރު މައްސަލަ ޖެހިގެން އުޅެނީ ދެ ލައްކައެއްހާ ރުފިޔާގެ ކަމަށާއި، މައްސަލަ ޖެހިގެން އުޅެނީ މީހަކު އެ ފައިސާ ވަގަށް ނަގައިގެން ނޫން ކަމަށާއި އޭގެ ތަފްސީލުތައް އެންމެ އެކަށީގެންވާ ގޮތަށް ރެކޯޑު ކުރެވިފައި ނުވާތީ ކަމަށެވެ.\nރޮޒައިނާ ވިދާޅުވީ އޮޑިޓު ރިޕޯޓުގައި އަގުބޮޑުކޮށް އެއްޗެހި ގަނެފައިވާކަމަށް ބުނި ނަމަވެސް، އަގުތައް އަޅާކިޔާފައި ވަނީ އާންމު ހާލަތުގައި ބާޒާރުގައި ހުރި އަގުތަކާ ކަމަށާއި، ނަމަވެސް މިއީ އާންމު ހާލަތަކަށް ނުވުމުން އެއީ އެންމެ ރަނގަޅު އަޅާކިޔުން ކަމަށް ގަބޫލުނުކުރައްވާ ކަމަށެވެ.\nއަގު ބޮޑުކޮށް އެއްޗެހި ގަނެވުނުކަން ފާހަގަވި ހިސާބުން، މޭ މަހުގެ ހަތް ވަނަ ދުވަހު އެ ފައިސާ އަނބުރާ ހޯދާފައިވާކަމަށް އެންޑީއެމްއޭ އިން މިއަދު ވަނީ ބުނެފައެވެ. އެވާހަކައާ ގުޅިގެން ރޮޒައިނާ ވިދާޅުވީ އެ ފައިސާވެސް މީހަކު ވަގަށް ނެގީ ނޫން ކަމަށާއި، އަނބުރާ ފައިސާ ހޯދާފައިވާތީ އެކަމުގައި ވެސް މައްސަލައެއް ފާހަގަކުރެއްވޭ ކަމަށެވެ.\n"އެއްގޮތަކަށް ވެސް މިތާކު ފާހަގައެއް ނުކުރެވޭ ރާވައިގެން ވައްކަމެއް ކުރަންވެގެން ނޫނީ ލާރިތަކެއް ނަގަން ވެގެން މަސައްކަތްކޮށްފަ ހުރިތަނެއް،" ރޮޒައިނާ ވިދާޅުވިއެވެ.\nރޮޒައިނާ ވިދާޅުވީ އެންޑީއެމްއޭ އިން ދޮގު ހަދައިގެން ވާހަކަތަކެއް ދެއްކި ނަމަ، ނުވަތަ "ލާރިގަނޑެއް ކާލައިގެން" އުޅޭނަމަ އެކަން ފާހަގަކުރެވޭނެ ކަމަށެވެ.\n"ދުއިސައްތަ މިލިއަން ރުފިޔާގެ ޓްރާންސެކްޝަން ހިނގާފަ ހުރި އިރު ދެ ލައްކައެއްހާ ރުފިޔާގެ މިގޮތަށް ހުރި ކަންތައްތަކެއް ފެނުނީމާ އެއީކީ ހަގީގަތުގަ އެކައުންޓިން ދުނިޔޭގައި ވެސް ނުބަލާނެ ބޮޑު ވައްކަމެއް ކަމަކަށް،" ރޮޒައިނާ ވިދާޅުވިއެވެ.\nމީގެ އިތުރުން އެންޑީއެމްއޭ އިން މައްސަލަތައް ހައްލުކޮށް، އަލުން އެފަދަ ކަމެއް މެދުވެރި ނުވާނެ ގޮތަކަށް ކަންކަން ކުރަމުން އަންނަ ކަން ވެސް ރޮޒައިނާ ފާހަގަކުރެއްވިއެވެ.\n"މި ހާލަތުގައި ގެއަށް ނުގޮސް، އަނބިދަރިންނާ ވަކިން ދުރުގަ ތިބެގެން ހޭބޯނާރާ މަސައްކަތް ކުރި ބައެއްގެ ބޮލުގަ އަދި ތަނެއްގައި ތިބި އާދައިގެ ސްޓާފުންގެ ބޮލުގަ ވަގު ބަދުނާމު އެޅުވޭ ގޮތަކަށް ނޫން އިނގޭތޯ މި ރިޕޯޓަށް ބަލާލިޔަސް އަދި އޮޑިޓާ ޖެނެރަލް ވެސް މިކަމާ ގުޅިގެން ބައެއްގެ ބޮލުގައެއް ވަގު ބަދުނާމު އަޅުވާފައެއް ނެތް. މީކީ ކޮރަޕްޝަންގެ މައްސަލައެއް ވެސް ނޫން، ވައްކަމުގެ މައްސަލައެއް ވެސް ނޫން. މި ހާލަތުގައި މަސައްކަތް ކުރި އިރު ފުރިހަމަ ކުރަންޖެހޭ އެޑްމިނިސްޓްރޭތިވް ބައެއް މަސައްކަތްތައް ފުރިހަމަ ނުކުރެވި ހުރިކަން،" ރޮޒައިނާ ވިދާޅުވިއެވެ.


SunOnline: Furaavaru kudhin covidun rakkaatherikohdhinumugai vaccine 100 percent kaamiyaabu: Pfizer\nފުރާވަރު ކުދިން ކޮވިޑުން ރައްކާތެރިކޮށް ދިނުމުގައި ވެކްސިން 100 ޕަސެންޓު ކާމިޔާބު: ފައިޒާ\nރުގިއްޔާ މުހައްމަދު މޫސާ 31 Mar 2021, 19:04\nފައިޒާ ވެކްސިން ފުރާވަރުގެ ކުދިންނަށް ދިނުމުން ކޮވިޑުން ރައްކާތެރި ކޮށްދިނުމުގައި 100 ޕަސެންޓު ކާމިޔާބު ކަމަށް އެ ކުންފުނިން ބުނޭ -- ފޮޓޯ: އޭއެފްޕީ\nވޮޝިންޓަން (މާޗް 31): އެމެރިކާގެ ފައިޒާ އާއި ޖަރުމަނުގެ ބަޔޯއެންޓެކްއިން އުފައްދާފައިވާ ކޮވިޑް-19 ވެކްސިން 12 އަހަރާއި 15 އަހަރާ ދެމެދުގެ ކުދިންނަށް ދީގެން ޓެސްޓު ކުރުމުން، އެ ހުރިހާ ކުދިންވެސް ބަލިން ރައްކާތެރިކޮށްދިން ކަަމަށް އެ ދެ ކުންފުނިން ބުނެފި އެވެ.\nފައިޒާ އާއި ބަޔޯއެންޓެކްއިން ނެރުނު ބަޔާނެއްގައިވާ ގޮތުން ފުރާވަރުގެ 2،260 ކުދިން ބައިވެރިކޮށްގެން އެ ދެ ކުންފުނިން ކުރިއަށް ގެންދިޔަ ޓެސްޓުތަކުގައި ކޮވިޑް ވެކްސިން ޖެހި ކުދިންގެ ގުރޫޕަކާއި ވެކްސިން ނުޖަހާ ކުދިންގެ ގުރޫޕަކަށް ބަލި ޖެހުނު މިންވަރު ބެލި އެވެ. އަދި ވެކްސިން ނުދޭ ގުރޫޕުން 18 ކުދިންނަށް ކޮވިޑް ޖެހުނު ނަމަވެސް ވެކްސިން ޖެހި ގުރޫޕުގެ އެއްވެސް ކުއްޖަކަށް ބަލި ނުޖެހޭ ކަމަށް އެ ބަޔާނުގައިވެ އެވެ.\nމީގެ އިތުރުން ވެކްސިން ޖެހި ކުދިންގެ ތަޖުރިބާ ރަނގަޅު ކަމަށާއި އެކުދިންގެ ފަރާތުންވެސް ފެނުނީ ބޮޑެތި މީހުންގެ ފަރާތުން ފެންނަ ސައިޑް އިފެކްޓްސް ކަމަށް ބަޔާނުގައިވެ އެވެ.\nފައިޒާއިން ބުނި ގޮތުގައި އެ ޓެސްޓުތަކުގެ ނަތީޖާ ދެން އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަންއަށް ހުށަހަޅާނެ އެވެ. އަދި އެ ވެކްސިން ޖަހަން އެގައުމުން ހުއްދަ ދޭ އުމުރު 12އަށް ތިރި ކުރާނެ ކަމަށް އެ ކުންފުނިން އުއްމީދު ކުރެ އެވެ.\nއެމެރިކާއިން މިހާރު ފައިޒާގެ ވެކްސިން ޖަހަން ހުއްދަ ދީފައި ވަނީ 16 އަހަރުން މަތީގެ މީހުންނަށެވެ.\nފައިޒާއިން މިހާރު ވަނީ ދުނިޔޭގެ އެކި ގައުމުތަކުން ހަ މަހާއި 11 އަހަރާ ދެމެދުގެ ކުދިން ބައިވެރިކޮށްގެން ކުރިއަށްގެންދަން ހަމަޖެހިފައިވާ ވެކްސިން ޓެސްޓުތަކެއް ފަށާފަ އެވެ.\nކޮވިޑް-19 ފެތުރުން ހުއްޓުވާ، ހާޑް އިމިއުނިޓީ ހާސިލު ކުރުމަށްޓަކައި ކުޑަކުދިންނަށް ވެކްސިން ޖެހުން މުހިއްމު ކަމަށް ޕަބްލިކް ހެލްތު އޮފިޝަލުންނާއި ގައިންގަޔަށް އަރާ ބަލިތަކުގެ މާހިރުން ވިދާޅުވެ އެވެ.\nހާޑް އިމިއުނިޓީ އަކީ ވެކްސިން ޖެހުމުގެ ސަބަބުން ނުވަތަ ބައްޔަށް ކުރިން ހުށަހެޅިފައިވުމުގެ ސަބަބުން އެ ބަލި ޖައްސާ ވައިރަހަށް އާބާދީގެ ބޮޑު ޕަަސެންޓޭޖެއް ހޭނި، އެ ބައްޔަކުން ރައްކާތެރިކަން ލިބިފައިވުމެވެ.\nކަޅުނަސްލުގެ ފުލުހަކު އަނެއްކާ ވެސް މަރާލައިފި\n"އެމެރިކާ ދަނީ އިންސާނީ ހައްގުތަކަށް އަރައިގަންނަމުން"\n"ޗައިނާއާ ވާދަކުރަން ބިޔަ އިންވެސްމަންޓް ތަކެއް ކުރަންޖެހޭ"


ހާދަހާ ލޯބިވޭ4– Esfiya\nމަޖާ ލޯބި 1 day ago\nހާދަހާ ލޯބިވޭ 4\nކައިލާން އެނދުމައްޗަށް ވެއްޓިގަތެވެ. ސިނކުޑީގައި އެނބުރެނީ ވީރާގެ ހިޔާލުތަކެވެ. އެ ރީތި ބޮޑު ދެލޮލެވެ. ކަޅު ކަން ގަދަ ކަޅިއެއް ލިބިފައި ވީއިރު ލިބިފައި ވަނީ ދިގު ފަން އިސްތަށިގަނޑެކެވެ. އެ ރީތި ބޮޑު ތުންފަތެވެ. ނިއްކުރިމަތިން އިސްތަށިގަނޑު ވަނީ ކޮށާލާފައެވެ. ” ވަޓްދަ ހެކް. ވައި އޭމް އައި ތިންކިން އޮފް ދެޓް މިޑިލް ކްލާސް ގާލް. އާރް” ކައިލާން ބޮލުގައި ހިފާ ބާރުކޮށްލިއެވެ. އީރަމް ބެލަކަންޔަށް ނުކުމެލީ ކޮޓަރި ތެރޭ އޮވެ އޮވެ ފޫހިވެގެންނެވެ. އެހެން ހުއްޓާ އޭނާގެ ފޯނަށް މީހަކު ގުޅިއެވެ. ސޭވް ކޮށްފައި ނެތް ނަންބަރެއް ކަމުން ކާކު ކަމެއް އީރަމް އަށް ނޭނގުނު ނަމަވެސް ފޯނުނެގިއެވެ. އެކޮޅުން އިވުނު އަޑަކުން އެއީ ހަމަ ހަގީގަތް ބާވައޭ އެތަށް ފަހަރަކު ހިތަށް އެރިއެވެ.\n*4ވަނަ ބައި *\nރޭގަނޑު9ޖެހި އިރު ހުރިހާ އަންހެން ކުދިން ކައިގެން ތިބީ ގޭތެރޭގައި ފިލްމެއް އަޅުވައިގެން ބަލާށެވެ. އީރަމް ނޫން އެންމެން ވެސް ވަރަށް ޝައުގުވެރިކަމާއިއެކު ފިލްމް ބަލަން ތިއްބެވެ. އީރަމްގެ ސިކުނޑީގައި ވަނީ އެންމެ ކަމެކެވެ. އިޔާޝް އޭނަގެ ނަންބަރު ހޯދީ ކިހިނެއް ބާއެވެ. އަހާ ކޮންމެ ފަހަރަކު ބުނަނީ ނަންބަރު ހޯދޭނެ އެތަށް ގޮތެއް އޮތްވާހަކައެވެ. އެތަށް އިރަކު އެހެން އިނދެފައި ބޮލަށް ތަދެއް އެރުމުން ހަޅޭލަވައިގަތެވެ. “ކިހިނެއްވީ އީއްކޯ” ޒާރާ ހާސްވިއެވެ. “ކަމެއް ނުވޭ. ދަނީ އިނގޭ ނިދަން ވަރަށް ސްލީޕީ” އީރަމް ހެދީ ރޯ ބުހުތާނު ދޮގެކެވެ. ކޮޓަރިއަށް ވަދެ ޓީޝާޓަކާއި ދޫ ހަރުވާޅެއް ލައިގެން ނުކުމެ އެނދުމައްޗަށް ވެއްޓިގަތެވެ.\nޔޫހަން ޕާސްޕޭޕަރެއް ހަދާ ނިންމާފައި އަތް ދަމާލީ ގޮނޑީގައި އެއްގޮތަކަށް އެތަށް އިރަކު އިނދެއި ދެ ބުރަކައްޓަށް ތަދެއް އަރައިގެންނެވެ. ޔޫމިން ނިދަން ވަނުމުން ޔޫހަން ވެސް ކޮޓަރިއަށް ގޮސް ފުރަތަމަވެސް ވަނީ ފާހަނައަށް ފެންވަރާލަށެވެ. އެތަށް އިރަކު ކިޔަވާ ކޮޓަރީގައި ކިޔަވަން އިނދެ އިނދެ ބޯ ވަނީ އެއްކޮށް ހޫނުވެފައެވެ. ޔޫހަންގެ ބޮލަށް ފެން އެޅުމުން ވީ އަރާމެއްގެ ބޮޑުކަމުން ދެލޯ މަރާލެވުނެވެ. ފެންވަރާ ނިމިގެން ޔޫހަން ނުކުތީ ތުވާލި އަނދެލައިގެންނެވެ. އެ ކަސްރަތީ ހަށިގަނޑު ގައި ފެންތިކި ތައް ހުރުމުން ފިރިހެން ވަންތަކަން އިތުރު ކޮށްދެއެވެ. ޔޫހަން އެގޮތަށް ހުއްޓާ އަންހެން ކުއްޖަކަށް ފެނިއްޖެ ނަމަ އަނބުރައިގަނެގެން ވެއްޓޭނެކަން ޔަގީނެވެ. ކަޅުކަން ގަދަ ކަޅި އާއި ރީތި ތުންފަތެއްގެ ވެރިއެކެވެ. އަލަމާރިން ސޯޓެއް ނަގާ އެލައިގެން ދިޔައީ ޑްރެސިންގް ޓޭބަލް ކައިރިއަށެވެ. ޑްރެސިންގް ޓޭބަލް ކައިރިއަށް ގޮސް އިސްތަށިގަނޑުގައި ހުރި ފެންތަށް އަތުން ބުރުވާލިއެވެ. ނިދާ ބޮކި ޖައްސާފައި ޔޫހަން އޮށޯތީ ނިދާށެވެ. ނިދިއައިސްފާ ހުރުމުން ޔޫހަންއަށް ވަރަށް އަވަހަށް ނިދިއްޖެއެވެ.\nއީރަމް އަކީ ވަކިން ނިދާ ކުއްޖެއްކަމުން އެހެން ކުދިން ނިދަން ވަނަސް އީރަމް އަކަށް ނޭނގެއެވެ. ޒާރާ އެއްޗެހި ބަދަލުކޮށްގެން ނުކުތް އިރު ވީރާ އަށް އޮތީ ނިދިފައެވެ. އެނދުމަތީގައި އޮތް ވީރާގެ ރަޖާ ގަނޑު ރީތިކޮށްލާފައި ޒާރާ އެނދުމަތީގައި އޮށޯވެ ފޯނު ނަގާ ފޭސްބުކް ހާވަން ފެށިއެވެ. ޔޫހަން އޭނައަށް ފްރެންޑް ރިކުއެސްޓް ފޮނުވާފައި އިންތަން ފެނުމުން ޒާރާ އަންތަރީސްވިއެވެ. ޒާރާ އަކީ އެރަށަށް އަރާ ހުރި ބީރައްޓެއްސެކެވެ. އޭނަ އަކީ ނުވިތާކަށް އާދައިގެ ދިރި އުޅުމެއް އުޅެމުން އަންނަ ކުއްޖެކެވެ. މަންމަ ބައްޕަ ދުނިޔޭގައެއް ނެތެވެ. ޔޫހަން ކަހަލަ މުއްސަނދި އާއިލާއެއްގެ ކުއްޖަކު ޒާރާއާއި ރަހުމަތްތެރިކަން ބާއްވާނެހެއްޔެވެ. އެހެން އެކި ފިކުރު ކުރަން އޮއްވާ ޒާރާއަށް ނިދުނު އިރެއްވެސް ނޭނގެއެވެ.\nފަތިސް ނަމާދު ކޮށްލައިގެން ޒާރާ އާއި ވީރާ ބަދިގެއަށް ވަނީ ހެނދުނުގެ ނާސްތާ ތައްޔާރު ކުރާށެވެ. އޭރު މަނާލް އާއި ޔޫލީން ގެ އިތުރުން އީރަމް ވެސް ހޭލައިގެން އުޅޭ އަޑު އިވެއެވެ. ފުއް މޮޑެން ފެން ކައްކަން އުދާފައި ޒާރާ ދިޔައީ އީރަމް އާއި ޔޫލީން ފިހާރައަކަށް ފޮނުވަން ށެވެ. ނަމަވެސް އަދި ހައެއް ނުޖަހާތީ ޒާރާ އެދުނީ ގޭ މަގުމަތި ކުނި ޖަހާލާށެވެ. އީރަމްގެ މަންމަ ސާމިޔާ އޮފީސް ދަތުރަކު ވީ މާލެ ގޮސް އެވެ. އާދެވޭނެ ދުވަހެއް ނޭނގޭ ކަމަށް ބުނެ ދިޔަ ގޮތަށް މިއަދާއި ހަމައަށްވެސް ސާމިޔާ އީރަމް އަށް ގުޅާ ނުލައެވެ. އީރަމް ގެ ބައްޕަ ހަސަނު ވަނީ އީރަމް އަށް ތިން އަހަރުގައި ސާމިޔާ ވަރިކޮށް ދެވަނަ ކައިވެންޏެއް ކޮށްގެން ދިރިއުޅުން އިންޑިޔާއަށް ބަދަލުކޮށްފައެވެ.\n” ޔޫމިން! ޔޫމިން!” ހެނދުނު ސައި ބޯން ޔޫމިން ނުނުކުމެގެން މިންހާ ހުރީ ދޮރުގައި ޓަކި ދޭށެވެ. “މަންމާ! ވައި ސޯ ނޮއިސީ” ނިދި އަޑަކުން ޔޫހަން ބުނެލި އަޑު މިންހާގެ ކަންފަތު ގައި ޖެހުނެވެ. ޔޫހަން އާއި ދިމާއަށް އެނބުރި ވީ ގޮތް ކިޔައި ދިނެވެ. “މަންމާ! ފުރަތަމަވެސް އަޅުގަނޑަށް ގޮވަން އައި ނަމަ” ޔޫހަން ދެފަރާތަށް ބޯ ހޫރުވާލާފައި ކޮޓަރިއަށް ވަނީ ޔޫމިން ކޮޓަރީގެ ޑަބަލް ކީ ބަލައެވެ. ތަޅަށް ތަޅުދަނޑި ލައްވަން ހުއްޓާ ޔޫމިން ދޮރު ހުޅުވިއެވެ. ޔޫހަން ނޫން ކަމަށް ސޯޓުގެ ޖީބަށް ތަޅުދަނޑި ލައިފައި މޯޅިއަކަށް ދެމިލާކަމަށް އެކްޓް ކޮށްލިއެވެ. މިންހާ ސިޓިންރޫމަށް ގޮސް ވަނީ އޭނަ ގެ ފޯނު ރިންގް ވާ އަޑަށެވެ. “މި ކަލޭ ކަންތަކޭ” ޔޫމިން ގެ ބޮލުގައި ޖަހާ ކޮޓަރިތެރެއަށް ދެމި ގަނެ އެނދުމަތިގައި އޮށޯތެވެ. “މަ ކީއްކުރީތަ ދޮންބޭ” ޔޫމިން ހުރީ ވާނުވާ ނޭނގިފައެވެ. ” މަ ހަމަ ނަމާދުކޮށްގެން އޮށޯވެލީ މި ކޮޓަރީގެ ދޮރުގަ ތަޅާއަޑަށް ނޯވެވިގެން ނުކުންނަން ޖެހުނީ” ޔޫމިން ގާތަށް އައީ ނުލަފާ ހިންޔެކެވެ. ” ތި އެހެންޔާވެސް ނަމާދުކޮށްގެން ސީދާ ޖޮގިނަށް ދާ މީހާ” ޔޫހަން ލޯ ހަނިކޮށްލާގައި އަތް ދަމާ ޔޫމިންގެ ކޮލުގައި ހިފިއެވެ. ” އާން ދެން ކަލެއާ ހެދި އޯވާ ނައިޓް އިންނަ އިރުވެސް މިއަދު މި ޖެހުނީ ޖޮގިނަށް ދާން”\nހަތެއް ޖަހަން ވާއިރަށް އީރަމް އާއި ޔޫލީން ހުރީ ސްކޫލް ގޭޓު ކައިރީގައެވެ. މިއަދު ކޭމްޕް އޮންނާތީ ޒާރާ މެން ސްކޫލަށް ދާން ޖެހެނީ 8:30 އަށެވެ. އީރަމް ގެ ލޮލުގައި އަޅައިގަތީ ގޭޓާއި ދިމާއަށް ހިނގަމުން އައި އިޔާޝް، ޔޫމިން އަދި ނުހާޝް އެވެ. އިޔާޝް ގުޅިކަން ހަނދާން ވުމުން ކޯތާފަތް މައްޗަށް ޖަންބު ކުލަ ވެރިވިއެވެ. އިޔާޝް އަށް އީރަމް އިސް ޖަހާލިކަން އެނގުމުން ހިނިއައެވެ. ” ކައެ ތިޔަ ހެނީ ކީއްވެ؟” ޔޫމިން އަށާއި ނުހާޝް އަށް އެކީ އަހާލެވުނެވެ. ” މަށަށް މީހެއް ދެކެ ލޯބި ވެވިއްޖެ” ހިތާއި ދިމާލު އަތް އަޅާލާފައި އިޔާޝް ބުނެލިއެވެ. “އޭން. ކާކު ދެކެ. އިޔާޝް އެވެސް އަދި ލޯބި” ނުހާޝް އަށް ގަބޫލެއް ނުކުރެވުނެވެ. ޔޫމިން ފެށީ ހޭށެވެ. “ހަހަހަހަ. ނުވެސް ބުނާނަން”\nޒާރާ ސައި ބޮއެގެން ބުރުގައި ދަތް އުނގުޅާ ބުރުސް ދަބަހަށް ލިއެވެ. އޭރު ގަޑިން 8:15 އެވެ. ގަޑިޖެހެން 15 މިނެޓަށް ވުމުން ވީރާ އާއި ދެކުދިން ސްކޫލަށް ދާން ހިނގައިގަތެވެ. ދިޔަ މަގުމަތީގައި ވީރާ ދެއްކީ ހުސް ކައިލާންގެ ވާހަކަ އެވެ. ކުލާސް ތެރޭ ޕަބްޖީ ކުޅެން އިން ވާހަކައެވެ. ޒާރާ ވަގު ވަގަށް ވީރާގެ މޫނަށް ބަލާލިއެވެ. ވީރާގެ ރުޅިގަދަ މޫނު ފެނުމުން ޒާރާގެ ގާތަށް އައީ ހިންޔެވެ. “ކޮއްކޮ ހާދަ ރުޅިއެއް އައިސްފަ” ޒާރާ ހިނިގަނޑެއް ޖަހާލިއެވެ. “ވައި ވުންޓް އައި ވީ އެންގްރީ. ޑިއުރިންގ ކްލާސް ޓައިމް ހީ ޕްލެއިޑް ގޭމް. ސިސް އަދިވެސް ހެނީތަ” ވީރާ ތުންކޮޅު އޫކޮށްލިއެވެ. ވީރާ ގެ ލޮލުގައި އަޅައިގަތީ ހެމުން ހެމުން ދިޔަ ކައިލާން އެވެ. ވީރާ މޫނުމައްޗަށް ވައްތަރެއް ޖައްސާލިއެވެ. ޒާރާ ވީރާގެ އަތުގައި ހިފައި ސްކޫލަށް ވަންނަން ދިޔަ ވަގުތު ގޭޓުގެ އަރިއެއްގައި އޮތް ގާ ގަނޑެއްގައި އަޅައިގަނެ ދެމީހުން އެއްކޮށް ވެއްޓެން ދިޔައެވެ. ވީރާ ދެލޯ ތަގުނޑިކޮށް ހަޅޭ ލަވައިގަތެވެ. ޒާރާ އަތް އަމައެކަނި ދެލޯ ބޮޑު ކޮށްލެވުނީއެވެ. ޒާރާ ވީރާ ބަލާލީ އެމީހުންގެ ގައިގާ ހިފެހެއްޓި ފިރިހެން ކުއްޖާގެ މޫނަށެވެ. ވީރާއަށް ދެލޯ ބޮޑު ކޮށްލެވުނީއެވެ. ވީރާގެ ގައިގައި ހިފަހައްޓައިގެން ހުރި ފިރިހެންކުއްޖާ ހުރީ ސީދާ ވީރާގެ ލޮލަށް ބަލާށެވެ. ޒާރާ އަށް ހުރެވުނީ އެ ކުއްޖާގެ މޫނަށް ކަޅިޖަހާެވެސް ނުލާ ބަލާށެވެ. އެ ފިރިހެން ކުއްޖާ ޒާރާ ސީދާ ކޮށް އެތެރެއަށް ވަދެގެން ދިޔައެވެ.\n≈ ނުނިމޭ ≈\nFirst view, First like, First comment!!\nHello readers! Mi bai thankolheh kuru vaane kuryge Bai thakah vureh.. Iraadha kurevviyyaa part5dhigu kohla dheynan kuriah vureh 😊♥\nLove u all ♥♥♥\nReally nice Amy. Anywho naju said that u will be continuing her story. I’m so excited4this. N also her new story is outstanding. So nice. I guess story writing isatalent you gys have. Right?? Cox ur stories are soooooo nice.\nThank u Rainberry ❤❤ yes I’ll be continuing her story after discussing every single point w her.. 😊😊 in Sha Allah miadhu Naju Ge storyge part7upload kolla dheynan ❤❤\nLots of love ❤❤❤❤\nV reethi vhk eh mee❤❤❤❤❤\nThank u princess 💖\nThis is my first cmnt to this stry ❤❤. Still Hama feshuny sure I kiyan mi vhk ❤❤\nI love this characters they are amazing❤❤\nAnd stry2. Awesome ingey❤❤\nKeep it up Amy . ❤❤\nThank u 🌹YEOJA 🌹 ur one of my favorite author ..\nAll ur stories I love them Masha Allah\nVarah avahah part5up kohla dheynan\nLove u more n more ♥✨\nStay safe 😊 tvgc ♥\nvarah vvvvvvvvvvvvvv reethi mibaives\nThank u so much Rishu ♥\nދިމްޔާ (13 ވަނަ ބައި)\nޔާރު މިވަނީ ލޯތްބޭ ޙަޤީގީ (ތިރީސްވަނަ ބައި)\nހިތާމަ މަޖާ ލޯބި September 19, 2017\nހާސިލް ވުމަށް އެދި ހިތް ރޮނީ 12


އެޑްމިން – Page 228 – Liyuntheringe Gulhun\nVisitors online  138:users  0guests  93bots  45The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nމާތް ސިޔަރަތުގެ ދޯދިތަކުން – 1 (ހ)\n12 މާޗް 2013ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 7385\nمحـمّد صـلّى اللّـه علـيه وسـلّمގެ މާތް ދަރިކޮޅު\nޢަބްދުލްމާލިކު މުޖާހިދުތަރުޖަމާ: ޢަބްދުﷲ ނަޢީމު އިބްރާހީމް\nمحمّد صلّى اللّـه عليه وسلّم ގެ ދަރިކޮޅަކީ ނުހަނު މާތް ދަރިކޮޅެކެވެ. ދަރިކޮޅުގެ ތާރީޚު ފެށެނީ ހަތަރުހާސް އަހަރު ކުރިންނެވެ. އެކަލޭގެފާނުގެ މާތް ބަފައިކަލުން إبراهيم عليه السّلام އަކީ عراق ގެ ރަށެއް ކަމަށްވާ اُور ސަހަރުގެ ބޭކަލެކެވެ. (މިތާނގައި ބަފައިކަލުންކަމަށް ބަޔާން ކުރެވިފައިވަނީ ނަސްލުގެ ފެށުންކަން ހާމަކުރުމުގެ ގޮތުންނެވެ. އަދި محمّد صلّى اللّـه عليه وسلّم ވަރަށް ގިނަފަހަރަށް إبراهيم عليه السّلام އަކީ އެކަލޭގެފާނުގެ ބަފައިކަލުންކަމަށް ޙަދީޘްކުރައްވައިފައި ވާތީއެވެ.)\n11 މާޗް 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nالنبيلة آمنة حسين އަންނަބީލާ އާމިނަތު ޙުސައިނަކީ، ޅެންވެރިއެކެވެ. ލިޔުންތެރިއެކެވެ. ދައުލަތުގެ މުހިންމު މަގާމުތަކެއް ފުރުއްވާފައިވާ ޚިދުމަތްތެރިއެވެ. އެގޮތުން ރައްޔިތުންގެ މަޖިލީހުގެ ޒަޢީމާކަމާއި، ދައުލަތުގެ ވަޒީރުކަމާއި މަދްރަސަތުލްއަމީނިއްޔާގެ ނާޡިރާކަން ފަދަ މަގާމުތަކުގައި ޚިދުމަތްކުރައްވާފައިވެއެވެ.އަދި އަމީނިއްޔާ މުސްކުޅިދަރިވަރުންގެ ޖަމްޢިއްޔާގެ ރައީސާކަމާއި “ޤައުމުގެ އަންހެންދަރިޔާ” އާއި “އައްރަފީޤާ”އި “ސަރުކާރުގެ ޚަބަރު”ގެ މުޙައްރިރާކަންވެސް ކުރައްވާފައިވެއެވެ. މި ލިޔުން ނަކަލުކޮށްފައި މިވަނީ، 1ރަޖަބު 1379 ގައި ނުކުތް “ޖިންސުއްލަޠީފު” މަޖައްލާ، ގެ2ވަނަ ޢަދަދުންނެވެ. އަވަށްޓެރިޔާގެ މޭވާ ކައިލަކައިލައި މިހެން ތިބޭނީ ކިހާ ދުވަހަކުތޯއެވެ!\n11 މާޗް 2013ބަހާއި އަދަބު, މަޢުލޫމާތުއެޑްމިން\nކިޔާފައިވާ ޢަދަދު: 9525\nއަޅުގަނޑުމެންގެ ލޮބުވެތި ދިވެހިބަސް މިހާރު ވެއްޓި ވެއްޔާމޮޑެވި، ފައިން އެރި ހީނަރުވެ ކަފާސްވެ ފިނދިފައި މިވާ މިންވަރާ މެދު ވިސްނައި، ކަންބޮޑުވަނީ ކިތައް މީހުންބާވައެވެ؟ ނުވަތަ އަޅުގަނޑުމެންގެ އަމިއްލަ މާދަރީ ބަހަށް ފާރަވެރިވެ ފަރުވާތެރި ނުވުމުގެ ސަބަބުން މި ބަސް މިހާރު މި އޮތް ނިކަމެތި ހާލަތާ މެދު ފުންކޮށް ވިސްނައިލަނީ ކޮން ބަޔެއްބާއެވެ؟ މަޑުޖައްސައިނުލައި ދަތުރާއިގެން ކުރިއަށް ދާށެވެ!\n11 މާޗް 2013ޢާއްމުބައި, ފިލްމާއި މިއުޒިކްއެޑްމިން\nކިޔާފައިވާ ޢަދަދު: 3859\nޢަބްދުލް ޣަފޫރު ޢަބްދުއްރަޙީމު، ގ.މަންޒިލް\nމިއީ ހިންދީ ފިލްމު ‘އިމްތިހާނުގެ’ ‘ރުކުޖާނަނެހީ’ ގެ ދިވެހި ތަރުޖަމާއެކެވެ. މި ފިލްމާއި ލަވަ މާލޭތެރޭގައި އާއްމުވީ ހަތްދިހައިގެ ފަހުގެ އަހަރުތަކުގެ ތެރޭގައޭ ބުނެވިދާނެ އެވެ. އަޅުގަނޑު ހަދާންވާ ގޮތުގައި 1976 ނޫނީ 1977 ވަނައަހަރު އެވެ. ލަފާކުރެވޭ ގޮތުގައި މި ފިލްމަކީ އޮލިމްޕަހުގެ ބޮޑު އިސްކުރީނުގައި އެ ދުވަސްވަރު ދެއްކުނު އެންމެ ފަހުގެ ފިލްމުތަކުގެ ތެރެއިން ފިލްމެކެވެ. އެއަށް ފަހު ދެން އޮލިމްޕަހުގައި ފިލްމު ފެނިގެން ދިޔައީ ޓީވީގެ ކުޑަ އިސްކުރީންގައެވެ. ވީޑިޔޯ ޕްލޭޔަރު މެދުވެރިކޮށެވެ. ކޮންމެއަކަސް ފިލްމު ‘އިމްތިހާނު’ އޮލިމްޕަހުގެ އިސްކުރީނުގައި ވަރަށް ގިނަ ދުވަސްވަންދެންދެއްކުނެވެ. މަސް ދެމަސް ވަންދެން ދެއްކުނުހެން ހީވެއެވެ. މި ފިލްމާއި ލަވަ މާލޭތެރޭ އާއްމުވި އެއް ސަބަބަކީ މިއެވެ.\nޙަޤީޤަތަކީ، މިއީ އެވެ.\n10 މާޗް 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 6986\nޙަސަން ޝާކިރު މުޙައްމަދުޙަޤީޤަތް ހާމަކުރުމީ އެންމެނަށް ކުރެވޭ ކަމެއް ނޫނޭ އަމީރުން ކުރިމަތީ ތެދު ބަސް ބުނުން އެއީ ވާކަމެއްނޫނޭ\nކިތަންމެރަނގަޅުކަމެއް މީހަކު ހިތުންރުހުމާއެކީ ކުރިޔަސް އެތައް ގޮތަކަށް ޚިޔާލުނުދީ ތިބޭނީ މަދުބަޔެއް ނޫނޭ\nލޭ ބޯ ފަނި (11)\n10 މާޗް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 7857\n(28 ފެބްރުއަރީ 2013 (ބުރާސްފަތި) ދުވަހު ޝާއިޢުކުރި ބަޔާ ގުޅޭ) “ފުރަތަމަ ބުނޭ! އިނާމަކަށް ލިބޭނީ ކޯޗެއް؟”\n“އަހަރެން ވެއްޖެ ވަޢުދެއް ވިއްޔާ ފުއްދާނަން. ދެމަސް ދުވަހުގެ ތެރޭގައި އަހަރެންގެ އާ ކާރު ލިބޭނެ. މިހާރު އޮތް ހޮންޑާ ކާރު ދައްތައަށް ދޭނަން.”\n“އަހަރެން ފީރޯޒާގެ ހިތުގައި އޮތް އެއްޗެއް ބޭރު ކޮށްލުވައިފިން- އޭނާ އެއިނީ ކަލެޔާ ހެދި މޮޔަ ވެފައި. މަތިމަތިން ނޫން ކަމަށް ހެދިގެން އުޅެނީ. އަހަރެން ހެދި މަންތަރަކުން ކަލެޔާ ބައްދަލު ކުރަންވެސް އެއްބަސް ކުރުވައިފިން-“\nފޮތް ކިޔުމުގެ ޝައުޤުވެރިކަން އިތުރުކުރުމުގެ ޙަރަކާތެއް ފަށައިފި!\n9 މާޗް 2013ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2992\nއަދަބީ މުރާސިލު“ފޮތް – ސިކުނޑި ހުޅުވައިލަދޭ ތަޅުދަނޑި” މި ނަމުގައި ދަގަތަ ޕަބްލިޝާރސް އާއި ޤައުމީ ކުތުބުޚާނާ ގުޅިގެން ލިޔުންތެރީންގެ ގުޅުމުގެ އެހީތެރިކަމާއެކު، ދިވެހި ދަރިން ދިވެހި ފޮތަށް ލޯބި ޖެއްސުމަށްޓަކައި މަލްޓި މީޑިއާ ލައިބްރަރީގައި ޚާއްޞަ ޙަރަކާތެއް އިއްޔެ (2013 މާރޗް9ވީ ހޮނިހިރު ދުވަހު) ފައްޓަވައިފި އެވެ.\n9 މާޗް 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4681\nކަނީރު ޢަބްދުއްރަޙީމް (ކަނީރު) ދަރުމަވާނޭ ހޭއަރާށޭ! ގައިމެ މަރު އަންނާނެޔޭ ހޮރުތެރޭގައި ވަދެ އޮތަސް މިންޖެއްވުމެއް ނޯންނާނެޔޭ\nކަރުހިފައި ލޭއޮހޮރުވައިގެން ދުނިޔެރަންކޮށް އުޅުނަކަސް ބަރުނުވާނަމަ ހެޔޮރަނގަޅުކޮޅު ފިނިކަމެއް ނުލިބޭނެޔޭ\n9 މާޗް 2013ޙަޤީޤަތް, ޢާއްމުބައިއެޑްމިން\nޢަލީ ނަސީރު ގދ.މަޑަވެލި\nރާއްޖެއިން ތެޔޮނުފެންނާނެ ކަމަށް ކުރީގެ ސާވޭތަކުން ދެއްކި ނަމަވެސް މިހާރުގެ ޓެކްނޮލޮޖީގެ އެހީގައި ރާއްޖެއިން ތެޔޮ ފެނުމުގެ ފުރުޞަތު ބޮޑު ކަމަށް ބައެއް ފަރާތްތަކުން ދެކެއެވެ. ރާއްޖޭގެ ސަރަހައްދުން ތެލާއި ގޭހުގެ މާއްދާތައް ފެނޭތޯ ބެލުމަށް ރާއްޖެއިން ބޭރުގެ ދެ ކުންފުންޏަކާއެކު މިހާތަނަށް ކޮށްފައިވާ މަސައްކަތުން، ރާއްޖެއިން ތެޔޮ ފެންނާނެ ކަމުގެ އެއްވެސް އަލިމަގެއް ނުފެނުނު ކަމަށް އިކޮނޮމިކް މިނިސްޓްރީން ވަނީ ބުނެފައެވެ.\nނައިފަރު، ތަންހަޅިގޭ الفاضل عبدالله على (رحمه الله)\n8 މާޗް 20133 ޚިޔާލުބަހާއި އަދަބު, ޝަޚްޞިއްޔަތުއެޑްމިން\nކިޔާފައިވާ ޢަދަދު: 6269\nتعليمى دائرةއަށް ގިނަގުނަ خدمةތަކެއް ކޮށްދެއްވާފައިވާ\nޅ.ނައިފަރު، ތަންހަޅިގޭ الفاضل عبدالله على (رحمه الله) އަވަހާރަވެއްޖެ\nއަދަބީ މުރާސިލު “ދާދިއަވަހަށް ނެތިފަނާވިޔަކަސް އަގެއްނެތް جسم ތައް ތާއަބަދު ދެމިހުންނަ ހެޔޮ ذكرى އަކަށް ނިމުމެއްނެތޭ”\nޅ. ނައިފަރު، ތަންހަޅިގޭ އަލްފާޟިލް ޢަބްދުﷲ ޢަލީއަކީ، ރާއްޖޭގެ ތަޢުލީމީ ދާއިރާގެ އުސްތަނބެކެވެ. މަޑުމައިތިރި ޚުލްޤުހެޔޮ ބޭފުޅެކެވެ. އަތޮޅުތަކުގެ ތަޢުލީމުގެ އެންމެ ފާހަގަކޮށްލެވޭ މުއައްސަސާކަމުގައި ނައިފަރު މަދްރަސަތުލް އިފްތިތާޙްގައި އެންމެ ގިނަދުވަހު ޚިދުމަތްކުރެއްވި ޚިދުމަތްތެރިޔާއެވެ. މި މުހިންމު ޝަޚްޞިއްޔަތު އިއްޔެ، 26 ރަބީޢުލްއާޚިރު 1434 (9 މާރިޗު 2013) ވީ ހުކުރު ދުވަހު ހެނދުނު 11 ޖެހިއިރު އޮޅުދޫކަރައިގެ ކޮޅުނބުގެ ލަންކާ ހޮސްޕިޓަލުގައި އަވަހާރަ ވެއްޖެއެވެ. إنالله وإناإليه راجعون.


Trump Ge Supportarun Hathiyaaraai Eku Capitol Ah Hamalaadheefaane Kamuge Biru Boduvejje - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 12 ގަޑިއިރު ކުރިން\nޓްރަމްޕްގެ ސަޕޯޓަރުން ހަތިޔާރާއިއެކު ޤާނޫނު ހަދާ މަޖިލީހަށް ހަމަލާދީފާނެ ކަމުގެ ބިރު ބޮޑުވެއްޖެ\n5 މަސް ކުރިން ( ޖެނުއަރީ 12, 2021 )\nއެމެރިކާގެ ރައީސް ޑޮނަލްޑް ޓްރަމްޕްގެ ސަޕޯޓަރުން އެގައުމުގެ ޤާނޫނު ހަދާ މަޖިލިސް ކުރާގެ "ކެޕިޓަލް" ކައިރިއަށް ހަތިޔާރު ހިފައިގެން ތިބެ އެއްވެދާނެ ކަމުގެ ބިރު ވަރަށް ބޮޑުވެފައިވާ ކަމަށް ސަލާމަތީ ބާރުތަކުން އަންގާފައިވާ ކަމުގެ ކޮންގްރެސްގެ ޑިމޮކްރަޓިކް މެންބަރުން ވިދާޅުވެއްޖެއެވެ.\nއެމެރިކާގެ ފެޑްރަލް ބިއުރޯ އޮފް އިންވެސްޓިގޭޝަން (އެޗްބީއައި) އިން ވެސް ވަނީ ހަތިޔާރާއިއެކު ޓްރަމްޕްގެ ސަޕޯޓަރުން ހަމަނުޖެހުން ހިންގަން ނިކުމެދާނެ ކަމުގެ ބިރު އެބައޮތް ކަމަށްބުނެ އެކަމަށް ތައްޔާރުވުމަށް 50 ސްޓޭޓް ފުލުހުންގެ އިދާރާތަކަށް އަންގާފައެވެ.\nޕެންސިލްވޭނިއާގެ ކޮންގްރެސް މެންބަރު އެލީސީން ކެމެރޮޓާ މީޑިއާއަށް މައުލޫމާތު ދެއްވަމުން ވިދާޅުވީ ޖޯ ބައިޑެން އެމެރިކާގެ ރައީސްކަމުގެ ހުވާ ކުރައްވާ ދުވަހު 4000 ސަޕޯޓަރުން ހަތިޔާރާއިއެކު ކެޕިޓަލް ކައިރިއަށް އެއްވާން ޓްރަމްޕްގެ ސަޕޯޓަރުން ރާވަމުންދާ ކަމުގެ މައުލޫމާތު މިހާރު ވަނީ ސަލާމަތީ ބާރުތަކަށް ލިބިފައެވެ.\nއެފްބީއައި އިން ވެސް ބުނެފައި ވަނީ އެކި ސްޓޭޓްތަކަށް މުޒާހަރާއަށް ނިކުންނަން ރާވަމުންދާ ޓްރަމްޕްގެ ސަޕޯޓަރުން ހަތިޔާރު ހިފައިގެން ވޮޝިންޓަން ޑީސީ އަށް ދަތުރު ކުރުމަށް ވެސް މަޝްވަރާ ކުރަމުންދާ ކަމުގެ މައުލޫމާތު ވަނީ ލިބިފައެވެ.\nހަތިޔާރާއިއެކު ޓްރަމްޕްގެ ސަޕޯޓަރުން ހިންގަފާނެ ހަމަނުޖެހުމަށް ތައްޔާރުވެ ތިބުމަށް އެފްބީއައި އިން ވަނީ ބިއުރޯ އޮފް އަލްކަހޯލް، ޓޮބޭކޯ، ފަޔައާމްސް އެންޑް އެކްސްޕްލޯސިވް ޑްރަގް އެންފޯސްމަންޓް އަށާއި ޕާކް ޕޮލިސް އަދި ޔޫއެސް މާޝަލް ސާވިސް އަށް ވެސް މިހާރު އަންގާފައެވެ. އެފްބީއައި އިން ބުނީ ހަތިޔާރު ހިފައިގެން ޓްރަމްޕްގެ ސަޕޯޓަރުން ހަމަނުޖެހުން ހިންގަން ރާވަމުންދާ ކަމުގެ މައުލޫމާތު މީސް މީޑިއާ އިންނާއި އެހެނިހެން ގޮތްގޮތުން އެފްބީއައި އަށް އަންނަނީ ލިބެމުންނެވެ.\nކެޕިޓަލްއަށް ޓްރަމްޕްގެ ސަޕޯޓަރުން އެންމެ ފަހުން ވަދެ ހިންގި ހަމަނުޖެހުންތަކާއި ގުޅިގެން މިހާރު ވެސް ވަނީ ވަރަށް ބޮޑަށް ސަލާމަތީ ފިޔަވަޅުތައް ވަރުގަދަ ކޮށްފައެވެ.


Mi faharu rihaakuraa huniroshee ge sihhee faidhaa\nޑިސްކު ރިހާކުރު ނުވަތަ ރިހާކުރާ ހުނިރޮއްޓަކީ އަދިވެސް އަރަހެމެން ދިވެހިންގެ މެދުގައި ހެނދުނުގެ ސަޔަށް އެންމެ މަގުބޫލު ކެއުމެވެ. މިކަމުގައި މިހާރުގެ ޒުވާނުންނެއް މުސްކުޅިންނެއް އިސްތިސްނާއެއް ނުވާނެއެވެ.\nމިއީ އަހަރެމެންގެ އެންމެ ޒަމާންވީ އެެއް ކެއުމެވެ. އަނގަޔަށް އެހާމީރެވެ. ސުވާލަކީ ކެއުން މީރުވީ ވަރަށް މީގައި ސިއްހީ ފައިދާވެސް އެކުލެވިގެން ވޭތޯއެވެ.\nކާށި ހުންޏަކީ ހުނި ރޮށީގެ އެންމެ މުހިއްމު ބާވަތަށް ވާއިރު ކާއްޓަކީ އޭގައި ގިނަ އަދަދަކަށް ފައިބާ އެކުލެވިގެންދާ އެއްޗެކެވެ. އެގޮތުން ޖޯޑެއްގެ ކާށި ހުނީގައި3ގްރަމް ޕްރޮޓީން، 10 ގްރާމް ކާރބްސް އަދި7ގްރާމް ފައިބާ ހިމެނެއެވެ.\nއަދި 60 އިންސައްތަ މެންގަނީސްއާއި ސެލެނިއުމް ހިމެނެއެވެ. އެހެންކަމުން މިއީ ހިތުގެ ބަލިތައް ރަނގަޅު އެއްޗެކެވެ.\nމީގެ އިތުރުން 44 ޕަސެންޓް ކޮޕާ، 13 ޕަސެންޓް ޕްރޮސްފަަރަސް،6ޕަސެންޓް އަޔަން އަދި 10 ޕަސެންތް ޒިންކް ކާށިހުނި ޖޯޑެއްގައި ހިމެނޭއިރު މެޓަބޮލިޒަމަށާއި ބަރުދަން ލުއިކޮށް އަދި މިއީ ކައްޓަށް ވެސް ރަނގަޅު އެއްޗެކެވެ.\nމީގެ އިތުރުން ލޭގައި ހަކުރު ހިނގާ މިންވަރު ދަށްކޮށްދީ، ދިފާއީ ނިޒާމް ވަރުގަދަކޮށް ސިކުނޑީގެ މަސައްކަތްތަކަށް ވެސް މިއިން ފައިދާ ކުރެއެވެ.\nނަމަވެސް މާގިނައިން ހުނި ބޭނުން ކުރުމުން ކެލޮރީސް މަތިވުމެ ބަނޑުގައި ރިއްސުން ފަދަ ކަންކަން ދިމާވުމަކީ އެކަށީގެންވާ ކަމެކެވެ.\nމީގެ އިތުރުން ދެން ބޭނުން ކުރަނީ ފުށެވެ. ފުށުގައިވެސް ގިނަ އަދަދަކަށް ސެލެނިއުމް، ކޮޕާ، ޕްރޮސްފަރަސް، އަޔަން އަދި ޒިންކު ހިމެނެއެވެ.\nރިހާކުރު އަހަރެމެންނަށް ކަމުދަނީ ތެލުލައިގެން ކުޅިކޮށްލައިގެންނެވެ. ގަރުދިޔަ ކައްކާ އޮލަކޮށްގެން ހަދާ ރިހާކުރުގައި ޕްރޮޓީން ހިމެނޭއިރު މީގައި ހަށިގަނޑަށް ފައިދާ ކުރާ ތެޔޮވެސް ހިމެނެއެވެ.\nމީގެ އިތުރުން ތެލުލާއިރު ރިހާކުރުގެ އިތުރަށް އެއަށް އެއްކުރާ ތަކެއްޗަކީވެސް ހަށިގަނޑަށް ފައިދާ ކުރާތަކެތިކަން ފާހަގަކޮށްލެވެއެވެ. އެގޮތުން މައިގަނޑު ގޮތެއްގައި ބޭނުން ކުރަނީ ފިޔާ، ލޮނުމެދު، ހިކަނދިފަތް އަދި ކުޅި ކުރުމަށް ހިކި މިރުސް ނުވަތަ އެހެންވެސް ކަހަލައެއްގެ މިރުހެކެވެ.\nފިޔާ ކެއުމަކީ ހިތުގެ ބަލިތަކާއި، ކޮލެސްޓްރޯލް ލެވެލް، ލޭގަނޑުވުން ފަދަކަންކަމުން ދުރުކޮށްދިނުމަށް އެހީވެދޭ އެއްޗަކަށް ވާއިރު ލޮނުމެދަކީ ވިޓަމިން ބީސިކްސް، ވިޓަމިން ސީ އަދި ކެލްޝިއަމްވެސް ހިމެނޭ އެއްޗެކެވެ. އަދި މިއީ ރޯގާ ފަދަ ބަލިތަކުން ދުރުކޮށްދިނުމަށްވެށް އެހީވެދޭ އެއްޗެކެވެ.\nނަމަވެސް ރިހާކުރަކީ ލޮނުރަހަ ގަދަ އެއްޗަކަށް ވުމުން ލޭ މައްޗަށް ދާ ފަރާތްތަކުން އެކުމުގައި ގިނައިން ބޭނުން ކުރުން ރަނގަޅެއްނޫނެވެ. އަދި ލޮނު ގިނައިން ބޭނުން ކުރުމުން ހަށިގަނޑުގައި ފެންމަދުވެއެވެ. ފެން މަދުވުމުގެ ސަބަބުން ކިޑްނީ މައްސަލަތަކާއި ހިތުގެ މައްސަލަ ދިމާވުން އެކަށީގެން ވެއެވެ.\nއެހެން ކަމުން ނާސްތާގައި ރިހާކުރު ބޭނުން ކުރާނަމަ އެދުވަހު ގިނައިން ފެން ބުއިން ކުރުން މުހިއްމެވެ.


ތިމަރަފުށީ އެކްސިޑެންޓުގައި އަނިޔާވި ޒުލޭހާ ލަންކާގައި ނިޔާވެއްޖެ | Jazeera\tތިމަރަފުށީ އެކްސިޑެންޓުގައި އަނިޔާވި ޒުލޭހާ ލަންކާގައި ނިޔާވެއްޖެ - Jazeera\nތިމަރަފުށީ އެކްސިޑެންޓުގައި އަނިޔާވި ޒުލޭހާ ލަންކާގައި ނިޔާވެއްޖެ\nއަލީ ޝިފާޒް May 14, 2019 102 views0\nތ. ތިމަރަފުށީގައި މިދިޔަ މާރިޗު މަހު ހިނގި އެކްސިޑެންޓުގައި ޒަޚަމްވި، ތ. ވަންދޫ، ޒުލޭޚާ އަބްދުުލް ޣަނީއަށް ސްރީ ލަންކާގައި ފަރުވާދެމުން އަންނަނިކޮށް މިރޭ ނިޔާވެއްޖެ ކަމަށް އޭނާގެ އާއިލާއާއި ހަވާލާދީ ފުލުހުން ދެންމެ ބުނެފި އެވެ.\nފުލުހުން ބުނީ މާޗް 12 ވަނަ ދުވަހު ހިނގި އެކްސިޑެންޓުގައި އަނިޔާވި ޒުލޭޚާ މިރޭ ދަންވަރު 1:20 ގައި ނިޔާވެފައިވާ ކަމަށް އާއިލާ އިން ފުލުހަށް މައުލޫމާތު ދީފައިވާ ކަމަށެވެ.\nއެކްސިޑެންޓްގައި ލިބުނު ބޮޑެތި އަނިޔާތަކަށް ޒުލޭހާއަށް ލަންކާގައި ފަރުވާދެމުން އައި ނަމަވެސް އެކްސިޑެންޓަށް ފަހު އޭނާ އޮތީ ކޯމާއެއްގައި ކަމަށް އާއިލާއިން ބުނެއެވެ.\nފިރިމީހާއާއި އެއްކޮށް ތިމަރަފުށީ އެއަރޕޯޓަށް ދާ މަގުން ހިނގާފައި ދަނިކޮށް ބާރު ސްޕީޑުގައި ދުއްވާފައި އައި ވޭނަކުން ޖެހި އުމުރުން 52 އަހަރުގެ ޒުލޭޚާ އަށް ލިބުނު އަނިޔާތަކުގެ ސަބަބުން ސިކުނޑީގެ ތިން އޮޕަރޭޝަނެއް، ކޮށްފައިވެއެވެ. އޭގެ ތެރެއިން ފުރަތަމަ އޮޕަރޭޝަން ކުރީ އޭޑީކޭ ހޮސްޕިޓަލްގަ އެވެ. ފަހު ދެ އޮޕަރޭޝަން ކުރީ ލަންކާގަ އެވެ.\nއޭޑީކޭގައި ފަރުވާ ދިނުމަށް ފަހު އިތުރު ފަރުވާއަށް ޒުލޭހާ ލަންކާ އަށް ގެންދެވުނީ މާރިޗު މަހުގެ 23 ވަނަ ދުވަހުއެވެ.\nފުލުހުން މިދިޔަ މަހު ބުނެފައި ވަނީ ޒުލޭޚާގެ ގައިގައި ޖެހުނު ވޭން ދުއްވަން އިން ފިރިހެން މީހާގެ ލައިސަންސް ދެ އަހަރުގެ މުއްދަތަކަށް ހިފަހައްޓާފައިވާ ކަމަށެވެ. އަދި ފުލުހުން މިރޭ ބުނީ އެ މައްސަލައިގެ ތަހުގީގު ނިންމައި ތ. އަތޮޅުގެ ޕްރޮސެކިއުޓާ ޖެނެރަލްގެ އޮފީހުގެ ގޮތްޕަށް މައްސަލަ ހަވާލު ކޮށްފައިވާ ކަމަށެވެ.


ފްލެޓްތަކުގައި ކުނިއަޅާ ގޮޅިތަކަށް ކުނި ނޭޅުމަށް އަންގައިފި ފްލެޓްތަކުގައި ކުނިއަޅާ ގޮޅިތަކަށް ކުނި ނޭޅުމަށް އަންގައިފި\nފްލެޓްތަކުގައި ކުނިއަޅާ ގޮޅިތަކަށް ކުނި ނޭޅުމަށް އަންގައިފި\nމާލެ ހިޔާ 1 ގެ ކުނި ގޮޅިއެއް. ފައިލް ފޮޓޯ:ޕީއެސްއެމް ނިއުސް\nފްލެޓްތަކުގައި ކުނިއަޅާ ގޮޅިތަކަށް އަޅާ ކުނި މިދުވަސްވަރު ނަގާ އެތަން ސާފު ނުކުރެވޭތީވެ ގޮޅިތަކަށް ކުނި ނޭޅުމަށް މާލެ ސިޓީ ކައުންސިލުން އަންގަވައިފިއެވެ.\nސިޓީ ކައުންސިލުން މިގޮތަށް އަންގަވާފައި ވަނީ އެ އިދާރާގައި މަސައްކަތްކުރާ ބިދޭސީ މުވައްޒަފުންގެ ތެރެއިން ގިނަ ޢަދަދެއްގެ މުވައްޒަފުން ކޯވިޑް-19 އަށް ޕޮޒިޓިވް ވުމާއިގުޅިގެން، ބިދޭސީ ހުރިހާ މުވައްޒަފުން ކަރަންޓީން ކޮށްފައިވާތީއެވެ. ސިޓީ ކައުންސިލުން ވިދާޅުވީ އެމީހުން ކަރަންޓީންކޮށްފައިވާތީ ބިދޭސީ މުވައްޒަފުން ޝާމިލްކޮށްގެންކުރާ ހުރިހާ މަސައްކަތެއް މި ވަގުތުމުޅިން ހުއްޓިފައިވާކަމަށެވެ. އެއާއެކު ފްލެޓްތަކުގައި ކުނިއަޅާ ގޮޅިތަކަށް އަޅާކުނި މިދުވަސްވަރު ނަގާ އެތަން ސާފުނުކުރެވޭނެތީވެ، ގޮޅިތަކަށް ކުނި ނޭޅުމަށާއި، ފްލެޓްތަކުގެ ގޯތިތެރެއަށާއި ފުރާޅު މައްޗަށްވެސް ކުނިއަޅާ ނުހެދުމަށް ސިޓީ ކައުންސިލުންވަނީ އަންގަވާފައެވެ.\nސިޓީ ކައުންސިލުން ވިދާޅުވީ ކުނި އުކާލުމަށްޓަކައި ވެމްކޯގައި ރަޖިސްޓްރީވުމަށް ކުރިންވެސް އަންގަވާފައިވުމާއެކު މިހާތަނަށް ރަޖިސްޓްރީ ނުވާ ފަރާތްތަކުން ވެމްކޯގައި ރަޖިސްޓްރީވެ، ވެމްކޯ މެދުވެރިކޮށް ކުނި އުކާލަމުން ގެންދިއުމަށް އަންގަވާކަމަށެވެ.\nމާލޭގައި ހަދާފައިވާ ފްލެޓްތަކުގައި ކުނި އެޅުމަށްޓަކައި ގޮޅިތަކެއް ހަނދާފައިވެއެވެ. ބައެއްފަހަރު އެތަނަށް ކުނި އަޅާއިރު ރަނގަޅަށް ކުނި ކޮތަޅު ބަންދުނުކޮށް އަޅާފައި ހުރުމުގެ ސަބަބުން އެތަން ވަރަށް ބޮޑަށް ހަޑިވެފައި ހުންނަ މަންޒަރުވެސް ފެނެއެވެ.\nމި މާމައަކީ އާދައިގެ މީހެއް ނޫން، އިންސްޓަގުރާމުގައިވެސް އެހާ ގަދަ\n14 އަހަރުގެ މިކުއްޖާ ކޯވިޑަށް ހޯދި ފަރުވާ ސައިންސްވެރިންގެ ސަމާލުކަމަށް


ޕާސްތާ ޗިކަން ސެލެޑް – Ubufili\nComments Off on ޕާސްތާ ޗިކަން ސެލެޑް\nޕާސްތާ ޗިކަން ސެލެޑް\nޕާސްތާއަކީ ވަރަށް ގިނަ ދިވެހިންގެ ތެރޭގައި މަގުބޫލު ޑިޝް އެކެވެ. މިސެލެޑަށް ޕާސްތާ ބޭނުންކުރުމުން ޑިޝް އިތުރަށް ފުރިހަމަ ވެގެން ދެއެވެ. ކެއުމެއް ތައްޔާރު ކުރާއިރު ސެލެޑެއް ހިމަނާލުމުން އެ ކެއުމެއް އިތުރަށް ފުރިހަމަ ވެގެން ދެއެވެ. އަދި މި ސެލެޑު އެންމެ މީރުވާނީ ތައްޔާރު ކުރާތާ އެއް ދުވަސް ފަހުންނެވެ.\nބޭނުން ވާނެ ތަކެތި:\n400 ގުރާމް ޕާސްތާ (ޗަސްނުވާ ވަރަށް ކައްކާފައި)3 ޖޯޑު ޗެރީ ޓޮމާޓޯ (4 ބަޔަށް ކޮށާފައި)1 ޖޯޑު މޮޒަރެއްލާ ޗީޒް (ގާނާފައި)400 ގުރާމް ކުކުޅު ނުވަތަ ސޮސެޖުބައި ޖޯޑު އޮލިވްސް1 ބޮޑު ފިޔާބައި ޖޯޑު ޕާރސްލީ ފަތް1/3 ރީނދޫ ބޮޑު މިރުސް1/3 ރަތް ބޮޑު މިރުސްބައި ޖޯޑު ޒައިތޫނި ތެޔޮ1/4 ޖޯޑު ވިނެގަރ1/4 ޖޯޑު ފެން1 ސަމްސާ ލޮނު3 ލޮނުމެދު1 ސަމްސާ ހަކުރު2 ސައިސަމްސާ އޮރިގާނޯ އާބްސް2 ސައިސަމްސާ ހިކި ބޭސިލް1 ސަމްސާ އަސޭމިރުސް\nއެންމެ ފުރަތަމަ ކުކުޅުކޮޅު ނޫނީ ސޮސެޖު ކުދިކޮށް ކޮށާލާފައި ތެލުލާށެވެ.ދެން ތަރުކާރީ ކޮޅު ތުނިކޮށް، ދިގަށް ނުވަތަ “ޖޫލިއެންކޮށް” ކޮށާލާށެވެ.ހުރިހާ އެއްޗެއް ބޮޑު ތައްޓަކަށް އަޅާފައި، ރަނގަޅަށް އެއްވަންދެން ހާވާލާށެވެ.އެންމެ ފަހު ކަމަކަށް ބައި ލުނބޯގެ ހުތްކޮޅު ސެލެޑުގެ މައްޗަށް ފިތާލާށެވެ. މި ޑިޝް މިހާރު މިހިރީ ތައްޔާރު ވެފައެވެ.\nComments Off on ޕީސީއާރާ ނުލައި 132 ރަށަކަށް ދަތުރުކުރުމުގެ ހުއްދަ ދީފި\nޕީސީއާރާ ނުލައި 132 ރަށަކަށް ދަތުރުކ� ...\nComments Off on ފަލަސްތީނުގެ ހާރިޖީ ވަޒީރާ މިނިސްޓަރު ޝާހިދު ބައްދަލުކުރައްވައިފި\nComments Off on “އިންޑިއާ އައުޓް”އާ ގުޅިގެން އެހެން ގައުމުތަކުން ވެސް ކަންބޮޑުވުން ފާޅުކުރޭ: ފޮރިން ސެކްރެޓަރީ\n“އިންޑިއާ އައުޓް”އާ ގުޅިގެން � ...\nComments Off on އިޙްޔާ ފޯރަމްގައި ބައިވެރިވެގެން އަގުހުރި އިނާމުތަކެއް\nއިޙްޔާ ފޯރަމްގައި ބައިވެރިވެގެން އ� ...\nComments Off on ވަރުގަދަ، މުޅިން ތަފާތު ސްމާޓް މާސްކެއް\nވަރުގަދަ، މުޅިން ތަފާތު ސްމާޓް މާސް ...\nComments Off on އާޝޫރާ ދުވަހުގެ ރޯދަ: ފާއިތުވި އަހަރުގެ ފާފަތައް ފުއްސަވައި ދެއްވަވާ ރޯދައެއް!\nއާޝޫރާ ދުވަހުގެ ރޯދަ: ފާއިތުވި އަހަ� ...\nComments Off on ދުނިޔޭގެ ޓީޓީ ޖޫނިއާ މުބާރާތަށް ދީމާ ކޮލިފައި ވެއްޖެ\nދުނިޔޭގެ ޓީޓީ ޖޫނިއާ މުބާރާތަށް ދީމ ...\nComments Off on ޝާހިދުގެ އެންމެ އިސް އަމާޒަކީ ކޮވިޑުން އަރައިގަތުން\nޝާހިދުގެ އެންމެ އިސް އަމާޒަކީ ކޮވިޑ ...\nComments Off on މަޖިލީހުގެ ރޫހު ހުރީ ހަމަލާގެ ފަހަތުގައި ތިބި ބަޔަކު ހޯދަން\nމަޖިލީހުގެ ރޫހު ހުރީ ހަމަލާގެ ފަހަތ ...\nComments Off on އަނގަޔަށް އެހާމެ މީރު ސީއްހީ އެތައް ފައިދާތަކެއް\nއަނގަޔަށް އެހާމެ މީރު ސީއްހީ އެތައް ...\nComments Off on ދަރިއެއް ނެތަސް އެހީވެވުނު އެ ލޯބި ކުއްޖާ: ދިވެހިރާއްޖެއިން ސީރިއާއަށް\nދަރިއެއް ނެތަސް އެހީވެވުނު އެ ލޯބި � ...


Baeh project thah havaalu kurumugai bodethi massalathah!\nހުޅުމާލޭގައި އިމާރާތްކުރާ ހައުސިން ޔުނިޓެއް---ފޮޓޯ:ސޯޝަލް މީޑިއާ\nބައެއް ޕްރޮޖެކްޓްތައް ހަވާލު ކުރުމުގައި ބޮޑެތި މައްސަލަތައް، ކޮންޓްރެކްޓަރުންގެ ކަންބޮޑުވުން!\nސަރުކާރުން ހިންގާ ބައެއް ޕްރޮޖެކްޓްތައް ހަވާލުކުރުމުގައި ޓެންޑާ ބޯޑުން ބައެއް ކަންކަން އުސޫލުން ބޭރުން ކުރާ ކަމަށް ބުނެ ބައެއް ކޮންޓްރެކްޓަރުން ކަންބޮޑުވުން ފާޅުކޮށްފި އެވެ.\nއެގޮތުން ސީއެންއެމް އަށް ވާހަކަދެއްކި ބައެއް ކޮންޓްރެކްޓަރުން ބުނީ، ފަހަކަށް އައިސް ޓެންޑާ ބޯޑުން ބައެއް ޕްރޮޖެކްޓްތައް ހަވާލު ކޮށްފައިވަނީ އެކަށީގެންވާ ވަރަށް ނުބަލައި ކަމަށެވެ. އެގޮތުން ފާއިތުވާ ފަސް އަހަރު ތެރޭގައި ސަރުކާރުން ހަވާލުކުރި މަސައްކަތެއް، ކޮންޓްރެކްޓަރުގެ އިހުމާލުން ނުނިމި އޮތް ނަމަ، އެފަދަ ކުންފުނިތައް ކުރިން ޑިސްކޮލިފައި ކުރާއިރު މިހާރު އެ ކަމަށް ނުބަލާ ކަމަށް ބައެއް ކޮންޓްރެކްޓަރުން ބުނެ އެވެ.\nއޭގެ އިތުރުން ސަރުކާރުގެ ޕްރޮޖެކްޓެއް ހަވާލުކުރާއިރު، ޓެކްސް ކްލިއަރެންސް ހައްދަން ޖެހެ އެވެ. ނަމަވެސް ފަހަކަށް އައިސް ބައެއް ޕްރޮޖެކްޓްތައް ދީފައިވަނީ އެ އުސޫލަށް ވެސް ބެލުމެއް ނެތި ކަމަށް ކޮންޓްރެކްޓަރުން ބުނެ އެވެ. ނަމަވެސް ޓެންޑާ ބޯޑުގެ ޗެއާ ޕާސަން މަރިޔަމް އަބްދުލް ނާސިރު ވިދާޅުވީ، ޕްރޮޖެކްޓްތައް ހަވާލުކުރަނީ ބަލަންޖެހޭ ހުރިހާ ކަންކަމެއް ބެލުމަށް ފަހު ކަމަށެވެ.\nމަރިޔަމް އެހެން ވިދާޅުވި ނަމަވެސް އެފަދަ މައްސަލަތައް ހުރި ތިން ކުންފުންޏަކަށް ޕްރޮޖެކްޓްތައް ހަވާލު ކުރުމުގެ އެކި މަރުހަލާތަކުގައިވާކަން ސީއެންއެމް އަށް ވަނީ ކަށަވަރު ވެފަ އެވެ. އަދި އޭގެ ތެރެއިން ބައެއް ކުންފުނިތަކާ ޕްރޮޖެކްޓްތައް ހަވާލުކޮށް އެއްބަސްވުމުގައި މިހާރު ވަނީ ސޮއި ވެސް ކޮށްފަ އެވެ.\nއެ ތިން ކުންފުނީގެ ތެރެއިން އެއް ކުންފުނިން ޖީއެސްޓީ ނުދައްކައިގެން، މީރާގެ ވެބްސައިޓުގައި ނަން ވެސް އިއުލާނު ކޮށްފައިވާ ކުންފުންޏެކެވެ.\nޓެންޑާ ބޯޑުން ޕްރޮޖެކްޓްތައް ހަވާލު ކުރާއިރު، ބައެއް ފޯމްތައް މަދު ކުންފުނިތަކަށް ވެސް "ފަހު ފުރުސަތު" ދީގެން އެ ފޯމްތައް އަލުން ހުށަހަޅާ ގޮތަށް ޕްރޮޖެކްޓްތައް ދީފައިވާ ކަމަށް ވެސް ބައެއް ކޮންޓްރެކްޓަރުން ބުނެ އެވެ. އެކަމަކު އެއީ މާލިއްޔަތު ގަވާއިދާ ހިލާފު ކަމެއް ކަމަށާއި، އެގޮތަށް ޕްރޮޖެކްޓްތައް ހަވާލުކުރާ މައްސަލަ ވަރަށް އަވަހަށް އެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅާނެ ކަމަށް ވެސް ސީއެންއެމް އަށް ވާހަކަދެއްކި ބައެއް ކޮންޓްރެކްޓަރުން ބުނެ އެވެ.\n"އަޅުގަނޑުމެން ކަންބޮޑުވަނީ ޑޮކިއުމަންޓް ހަމަނޫން އިރު އިވެލުއޭޓް ކޮށް ނިންމާ، ޕްރޮޖެކްޓް އެވޯޑް ކުރަމުން އެ އެއްޗެހި ހުށަހަޅަން ލާސްޓް ޗާންސޭ ކިޔާފަ ފުރުސަތު ދޭތީވެ. އެހެން ހެދިގެން ނުވާނެ، އެއީ މާލިއްޔަތު ގަވައިދާ ސަރުކާރުގެ ޒީރޯ ޓޮލަރެންސް ޕޮލިސީއާ ވެސް ފުށުއަރާނެ ކަންކަން،" ކަންބޮޑުވެފައި ހުރި ކޮންޓްރަކްޝަން ކުންފުންޏެއްގެ ވެރިއަކު، ނަން ނުޖަހާ ގޮތަށް ވިދާޅުވި އެވެ.\n"އިވެލުއޭޝަން އާއި ކޮލިފިކޭޝަން ކްރައިޓީރިއާގައި ހުންނަ ފޯމްތައް ނުފުރައި އަދި ސަޕޯޓިން ޑޮކިއުމަންޓްސް ނުލާ ހުންނަ އިރު، އެފަދައިން ހުންނަ ބިޑްތައް އިވެލުއޭޓް ކުރާނީ ކިހިނެއް؟"\nބިޑް ޑޮކިއުމަންޓް ހަމަ އަށް ހުށަހަޅާފައިނުވާ ކޮންޓްރެކްޓަރުންނަށް ޕްރޮޖެކްޓްތައް ޓެންޑާ ބޯޑުން އެވޯޑް ކުރާއިރު އެކަން ކުރަނީ، ބިޑްގެ ޓެކްނިކަލް އެނަލިސިސް ހަދާ، އެ ކަމާގުޅޭ އިދާރާއެއްގެ ފަންނީ މުވައްޒަފުންދޭ ލަފަޔަށް ވެސް ބެލުމެއް ނެތި ކަމަށް ސީއެންއެމް އަށް ވާހަކަ ދެއްކި ކޮންޓްރެކްޓަރުން ބުނެ އެވެ. އަދި އޭގެ ސަބަބުން ޓެކްސް އާއި އެހެނިހެން ފީތައް ދައްކައިގެން، މަސައްކަތްތައް ބަރާބަރަށް ނިންމާ ކުންފުނިތަކަށް އިންތިހާ އަށް ގެއްލުންވަމުން އަންނަ ކަމަށް ވެސް އެ މީހުން ބުނެ އެވެ.\nބިޑް އިވެލުއޭޝަން ކުންފުނި ފިނޭންސް ސަރުކާރު


Hithaany Season aa Dhimaakoh Villin'gilli Hospial ah Heynahtha Doctor eh Libijje ހިތާނީ ސީޒަނާ ދިމާކޮށް ވިލިނގިލީ ހޮސްޕީޓަލަށް ހޭނައްތާ ޑޮކްޓަރެއް ލިބިއްޖެ – Huvadhoo News Hithaany Season aa Dhimaakoh Villin'gilli Hospial ah Heynahtha Doctor eh Libijje Huvadhoo News\nހިތާނީ ސީޒަނާ ދިމާކޮށް ވިލިނގިލީ ހޮސްޕީޓަލަށް ހޭނައްތާ ޑޮކްޓަރެއް ލިބިއްޖެ\nގއ.ވިލިނގިލީގައި ހުންނަ އަތޮޅު ހޮސްޕިޓަލުގައި ހޭނައްތާ ޑޮކްޓަރަކު ނެތުމުގެ ސަބަބުން ޚިދުމަތް މެދުކެނޑިފައި އޮތުމަށްފަހު މިއަދު ހޭނައްތާ ޑޮކްޓަރެއް ލިބިއްޖެކަމަށް އެހޮސްޕިޓަލުން ވިދާޅުވެއްޖެއެވެ.\nމިދިޔަ ނިވެމްބަރ 1 އިން ފެށިގެން ގއ.އަތޮޅު ހޮސްޕިޓަލުގައި ހޭނައްތާ ޑޮކްޓަރަކުނެތެވެ. އޭގެ ކުރިންވެސް އެހޮސްޕިޓަލުގައި ހޭނައްތާ ޑޮކްޓަރަކު ނެތުމުން ފުވައްމުލަކުން ވަނީ ހޭނައްތާ ޑޮކްޓަރަކު ގެނެސްފައެވެ. އެހެންނަމަވެސް އެއްމަސް ދުވަހުގެ މުއްދަތައް ގެނެވުނު ޑޮކްޓަރު މުއްދަތު ހަމަވެގެން ފުރައިގެން ދިޔައީއެވެ. އޭގެފަހުން ގއ.އަތޮޅު ހޮސްޕިޓަލުގައި އޮޕަރޭޝަންގެ ޚިދުމަތް ވަނީ މެދުކެނޑިފައެވެ.\nމިއަދު އެހޮސްޕިޓަލަށް ހޭނައްތާ ޑޮކްޓަރަކު ލިބިފައިވާ ކަމަށާއި މިއަދުންފެށިގެން އާއްމު އޮޕަރޭޝަން، ސިޒޭރިއަން އަދި ޚިތާނުކުރުމުގެ ޚިދުމަތް ލިބިގެންދާނެ ކަމަށް ގއ.އަތޮޅު ހޮސްޕިޓަލުން ވަނީ ވިދާޅުވެފައެވެ.\nޚިތާނުކުރެއްވުމަށް ބޭނުންވާ ފަރާތްތަކުން ކޮންމެ ދުވަހަކު ހެދުނު 10:00 އިން 12:00އަށް އެހޮސްޕިޓަލްގެ ނަންބަރ 6820034 އަށް ގުޅުއްވައިގެން އެޕޮއިންޓުމެންޓް ހެއްދެވުމަށް އެހޮސްޕިޓަލުން ވަނީ އަންގާފައެވެ.\nޚިތާނީ ސީޒަން އާއި ދިމާކޮށް ހޭނައްތާ ޑޮކްޓަރެއް ހޮސްޕިޓަލުގައި ނެތުމުން ރަށުގެ ރައްޔިތުން ދިޔައީ އެކަމާ ނުރުހުން ފާޅުކުރަމުންނެވެ. އެހެންނަމަވެސް ގއ.އަތޮޅު ހޮސްޕިޓަލުން މިހާރު ޚިތާނުކުރުމުގެ ޚިދުމަތްވެސް ލިބިގެންދާނެކަމުގެ ޚަބަރު ވެގެންދާނީ އެއަތޮޅު ހުރިހާ ރައްޔިތުންނަށް ލިބުނު ބޮޑު ހިތްހަމަޖެހުމަކަށެވެ.


Raees Yaameen Sarukaarugai Muassasathakuge verin thibee...\nއެވެރިން މިހާރު ރިޕޯޓުތައް ނެރުމުގައި ވަރަށް ފަރިތަ\nއެއިރު އެ މުއައްސަސާގެ ވެރިން ތިއްބެވީ ކަނުބަނދެފައި ކަމަށް މީހަކު ބުނި\nރައީސް ޔާމީންގެ ސަރުކާރުގައި ގާނޫނާއި ހިލާފު ގިނަ ކަންތައްތަކެއް\nކ. މާލެ | 19 ސެޕްޓެންބަރ 2020 | ހޮނިހިރު 09:05 | 16,981\nޖުމްހޫރީ ޕާޓީގެ އެޑްވައިޒަރު އަދި ދަނގެތީ ދާއިރާގެ ކުރީގެ މެންބަރު އިލްހާމް އަހުމަދު - ރާއްޖެ އެމްވީ\nކުރީގެ ރައީސް އަބްދުﷲ ޔާމީންގެ ސަރުކާރުގައި މުއައްސަސާތަކުގެ ވެރިން ތިބީ ކަނުބަނދެފައި ކަމަށާއި އެވެރިން މިހާރު ރިޕޯޓުތައް ނެރުމުގައި ވަރަށް ފަރިތަ ކަމަށް ޖުމްހޫރީ ޕާޓީގެ އެޑްވައިޒަރު އިލްހާމް އަހުމަދު ވިދާޅުވެއްޖެއެވެ.\nރައީސް އިބްރާހިމް މުހައްމަދު ޞާލިހުގެ ވެރިކަމުގައި އެކި މުއައްސަސާތަކުން ކުރަމުންދާ ކަންކަން ހާމަކަން ބޮޑު ގޮތެއްގައި ބަލައި އޮޑިޓްތައް ހަދަމުންދާއިރު، އެކަމުގައި ސަރުކާރުން ދަނީ މުއައްސަސާ ތަކަށާއި އޮޑިޓަރ ޖެނެރަލްއަށް އެއްބާރުލުން ދެއްވަމުންނެވެ. ވަކިން ހާއްސަ ގޮތެއްގައި ކޮވިޑް-19 އާއި ގުޅިގެން ކުރަމުންދާ ހަރަދުތަކުގެ އޮޑިޓް ރިޕޯޓުތައް ހަދައި އާންމު ކުރުން ވަނީ އިތުރުވެފައެވެ.\nމިކަމަށް އިޝާރާތް ކުރައްވާ އިލްހާމު ކުރެއްވި ޓްވީޓެއްގައި ވިދާޅުވެފައިވަނީ މީގެ ދުވަސްތަކެއް ކުރިން މުއައްސަސާތަކުގައި ތިއްބެވީ ވެސް މިހާރު އެ މުއައްސަސާތަކުގައި ތިއްބެވި ވެރިން ކަމަށެވެ. އަދި އޭރު ގައުމުގައި ހިނގާދިޔަ ކަންކަން ހާމަކޮށް، ސުރުހީ އަޅާލަން ކެރުނު މުއައްސަސާއެއް ނެތްއިރު، މިއަދު އެންމެ އެކްޓިވްކޮށް މަސައްކަތް ކުރަނީ އެ މުއައްސަސާތަކުން ކަމަށް އިލްހާމު ވިދާޅުވިއެވެ.\nއިލްހާމު ވިދާޅުވީ މުއައްސަސާތަކުގެ ތެރެއިން ފަރިތަކަމާއެކު ރިޕޯޓްތައް ނެރެމުންދާ ގިނަ މުއައްސަސާތަކުގައި މިހާރުވެސް ތިއްބެވީ މީގެކުރިން އެ މުއައްސަސާތައް ހިންގެވުމުގައި ވެރިންގެ ގޮތުގައި ތިއްބެވި ބޭފުޅުން ކަމަށެވެ.\n"އެއިރު އެ މުއައްސަސާގެ ވެރިން ތިއްބެވީ ކަނުބަނދެފައި ކަމަށް މީހަކު ބުނި. މިހާރުވެސް ތިއްބެވީ ހަމަ އެ ވެރިން ކަމަށްވަނީ ތަފާތަކީ ރިޕޯޓްތައް ނެރެން މިހާރު ވަރަށް ފަރިތަވެފައި ހިމަނަންޖެހޭ މަޢުލޫމާތުވެސް ނުހިމަނައި ވަރަށް ކެރޭކަން ދައްކަން އުޅޭކަން."\n~ ދަނގެތީ ދާއިރާގެ ކުރީގެ މެންބަރު އިލްހާމު އަހުމަދު\nއިލްހާމު ވިދާޅުވީ އޭރާއި މިހާރުގެ ތަފާތަކީ މުއައްސަސާތަކުގެ ވެރިންގެ ގޮތުގައި ތިއްބަވައިގެން ރިޕޯޓުތައް ނެރެން އެބޭފުޅުން ވަރަށް ފަރިތަ ކަމަށާއި އަދި ހިމަނަން ޖެހޭ މައުލޫމާތު ވެސް ނުހިމަނައި ރިޕޯޓުތައް ނެރުމަށް އެބޭފުޅުން ވަރަށް ކެރޭކަން ދައްކަން އުޅުއްވާ ކަމަށެވެ.\nކުރީގެ ރައީސް ޔާމީންގެ ސަރުކާރުގައި ގާނޫނާއި ހިލާފު ގިނަ ކަންތައްތަކެއް ފާޅުކަން ބޮޑު ގޮތެއްގައި ހިނގަމުން ދިޔައިރު، އެކަންކަން ބަލާ ފިޔަވަޅު އަޅަން ކެރުނު މުއައްސަސާއެއް ނެތެވެ. އަދި އެސަރުކާރުން ކުރަމުންދިޔަ ކަންކަމުގައި ބަސް ބުނެ ރިޕޯޓެއް އާންމު ކުރަން ނުކެރުނުއިރު، އެ މުއައްސަސާތަކުގެ ވެރިން ތިއްބެވީ ވަޒީފާގެ ބިރަށް ކަނުބަނދެ ތަޅު އެޅުވިފައެވެ.\nމިސަރުކާރު ވެރިކަމަށް އައުމުގެ ކުރިން ރިޔާސީ އިންތިހާބުގެ ތެރޭގައި ރައީސް އިބްރާޙިމް މުހައްމަދު ޞާލިހު ވަނީ މުއައްސަސާތަކުގެ އޮޑިޓް ހާމަކަން ބޮޑު ގޮތެއްގައި ކުރިއަށް ގެންދަވާނެ ކަމަށާއި އެކަމުގައި އޮޑިޓަރ ޖެނެރަލަށް އެއްވެސް ސިޔާސީ ނުފޫޒެއް ނޯންނާނެ ކަމަށް ވިދާޅުވެފައެވެ. އަދި އޮޑިޓް ރިޕޯޓުތަކުން ފާހަގަވާ ކަންކަމުގައި ފިޔަވަޅު އަޅަން ޖެހޭ ފަރާތްތަކަށް ފިޔަވަޅު އެޅުމުގައި ފަހަތަަށް ޖެހި ވަޑައިނުގަންނަވާނެ ކަމަށް ވެސް ރައީސް ޞާލިހު ވަނީ ވިދާޅުވެފައެވެ.


Pakistanai India inn mashvarakurun muhimmu: Alifu Dhaalu | ThePress\nޕާކިސްތާނާ އިންޑިއާއިން މަޝްވަރާކުރުން މުހިންމު: އދ\nއިންޑިއާގެ ބޮޑުވަޒީރުކަމުގެ ދެވަނަ ދައުރެއް ކަށަވަރުކުރައްވާފައިވާ ނަރޭންދްރާ މޯދީ (ކ) އަދި ޕާކިސްތާނުގެ ބޮޑުވަޒީރު އިމްރާން ހާން މަޝްވަރާ ކުރައްވަނީ / ފައިލް ފޮޓޯ: ދި އިންޑިއަން އެކްސްޕްރެސް\nސަރަހައްދީ ފެންވަރުގައި އުފެދިފައިވާ ހުރިހާ މައްސަލައެއް ހައްލުކުރުމަށްޓަކައި ޕާކިސްތާނާ އިންޑިއާއާއި ދެމެދު މަޝްވަރާގެ ވާހަކަތައް ބޭއްވުން މުހިންމު ކަމަށް އދގެ ސެކްރެޓަރީ ޖެނެރަލް އެންޓޯނިއޯ ގުޓެރޭޒް ވިދާޅުވެއްޖެއެވެ.\nއދގެ އާންމު ޖަލްސާގެ އިސްވެރިންގެ ބައްދަލުވުމަށް ވަގުތު ކުޑަތަންވެފައިވަނުކޮށް ގުޓެރޭޒް މިފަދަ މޭރުމަކުން ވާހަކަފުޅު ދައްކަވާފައި މިވަނީ، ކަޝްމީރުގެ މައްސަލަ އދގައި ނަންގަނަވާނެ ކަމުގެ އިންޒާރު، ޕާކިސްތާނުގެ ބޮޑުވަޒީރު އިމްރާން ހާން ދެއްވަމުން ގެންދަވާ ދަނޑިވަޅެއްގައެވެ.\nކަޝްމީރުގެ މައްސަލައާއި ގުޅިގެން ދެންނެވުނު ސުވާލަކަށް ޖަވާބު ދެއްވަމުން ގުޓެރޭޒް ވިދާޅުވީ، އިންސާނީ ހައްގުތަކަށް އިހުތިރާމް ކުރަންޖެހޭނެ ކަމީ ސާފުކޮށް ފެންނަން އޮތް ފިކުރެއް ކަމަށާ، މިމައްސަލައަށް ހައްލެއް ބޭނުންވާއިރު އެކަމަކަށް އޮތް އެންމެ އަސާސީ ކަމަކީ އިންޑިއާއާއި ޕާކިސްތާނުގެ މަޝްވަރާތައް ކަމަށް ދެކެވަޑައިގަންނަވާ ކަމަށެވެ.\nއދގެ މިންގަނޑަކީ ހެޔޮވެރިކަމުގެ ސަރުކާރެއް ކަމަށާއި، އެކަން ތަންފީޒުވާން އަންނަނީ ގައުމުތަކުން އެކަން ބަލައިގެން ކަމަށްވެސް ގުޓެރޭޒް ވަނީ ވިދާޅުވެފައެވެ.\nޕާކިސްތާނާ އިންޑިއާއާއި ދެމެދު ޖެހިފައިވާ މައްސަލަތައް ހައްލުކުރުމަށް ތިންވަނަ ފަރާތަކުން ނުވަނުމަށް އިންޑިއާއިން ދަނީ ތަކުރާރުކޮށް ޑިމާންޑްކުރަމުންނެވެ. އިންޑިއާއާއި ޕާކިސްތާނާ ދެމެދު އެކުލަވާލާފައިވާ ލޯހްރް ޑެކްލަރޭޝަންއާއި ޝިމްލާ އެއްބަސްވުމަކީވެސް މިކަމަށް ބާރުދޭ އެއްބަސްވުންތަކެއްކަން އިންޑިއާއިން ދަނީ ބައިނަލްއަގުވާމީ މުޖުތަމައަށް ހަނދާންކޮށްދެމުންނެވެ.\nއދގެ 74 ވަނަ އާންމު މަޖިލީހުގެ ޖަލްސާތައް ފަށާފައިވަނީ މިމަހުގެ 17 ވަނަ ދުވަހުއެވެ. ގައުމުތަކުގެ އިސްވެރިން ބައިވެރިވެވަޑައިގަންނަވާ މަތީ ފެންވަރުގެ ބައްދަލުވުމާ އިސް ލީޑަރުންގެ އާންމު ބަހުސް ފެށިގެން ދާނީ މިމަހުގެ 24 ވަނަ ދުވަހުއެވެ. މި ބައްދަލުވުމުގައި ޕާކިސްތާނުގެ ފަރާތުން ތަގުރާރިކުރައްވަނީ ބޮޑުވަޒީރުން އިމްރާން ހާންއެވެ. އިންޑިއާގެ ފަރާތުން ތަގުރީރުކުރައްވަނީ ބޮޑުވަޒީރު ނަރޭންދްރާ މޯދީއެވެ.


Italy ge record huhtuvai Spain final ah\nޔޫއެފާ ނޭޝަން ލީގް\nއިޓަލީ އާއި ސްޕެއިން ބައްދަލުކުރި މެޗުގެ ތެރެއިން. ގޯލު ޖެހުމަށްފަހު ސްޕެއިން ކުޅުންތެރިން އުފާ ފާޅު ކުރަނީ\nޔުއެފާ ނޭޝަންސް ލީގުގައި ސްޕެއިން އާއި އިޓަލީ ބައްދަލުކުރި ސެމީ ފައިނަލުން މޮޅުވެ މުބާރާތުގެ ފައިނަލަށް ސްޕެއިން ދަތުރު ކޮށްފި އެވެ.\nއިޓަލީގެ ސެން ސީރޯ ސްޓޭޑިއަމްގައި ކުޅުނު މި މެޗު ސްޕެއިނުން ކާމިޔާބު ކުރީ 2-1 ގެ ނަތީޖާ އަކުންނެވެ.\nމި ނަތީޖާ އާއި އެކު ސްޕެއިނުން ވަނީ އިޓަލީން ބަލި ނުވެ ހަދަމުން އައި ރެކޯޑު ނިމުމަކަށް ގެނެސްފަ އެވެ. ޖެހިޖެހިގެން 37 މެޗުން ބަލިނުވެ އިޓަލީން ރެކޯޑު ހަދާފައި ވާއިރު، އިޓަލީ ވަނީ 28 މެޗުން މޮޅުވެ، ނުވަ މެޗުން އެއްވަރު ކޮށްފަ އެވެ. މި މެޗުގެ ކުރިން އިޓަލީން އެންމެ ފަހުން ބަލިވީ 2018 ވަނަ އަހަރު ޕޯޗުގަލް އަތުންނެވެ.\nމި މެޗުގައި ފާހަގަކުރެވުނު އެހެން ހާއްސަ ކަމެއް ވެސް އެބައޮތެވެ. އިޓަލީ އާއި ސްޕެއިން ބައްދަލުކުރި ވަރުގަދަ މެޗުގައި ސްޕެއިންގެ ފުރަތަމަ 11 ގައި ލުއިސް އެންރީކޭ ވަނީ 17 އަހަރުގެ ޕަބްލޯ ގަވީ ހިމަނާފަ އެވެ. އެއާއެކު ގަވީ ވެގެން ގޮސްފައި ވަނީ ސްޕެއިންގެ ތާރީހުގައި އެންމެ ޅަ އުމުރުގައި ޑިބަޓް ހެދި ކުޅުންތެރިޔާ އަށެވެ.\nގަވީ ސްޕެއިންގެ ފުރަތަމަ މެޗު ކުޅުނީ 17 އަހަރާއި 62 ދުވަހުގަ އެވެ. މީގެ ކުރިން އެންމެ ޅަ އުމުރުގައި ސްޕެއިން އަށް ކުޅެފައިވަނީ އެންހެލް ޒުބިއެޓާ އެވެ. އުމުރުން 17 އަހަރާއި 284 ދުވަހުގައި އޭނާ އެ ރެކޯޑު ހެދީ 1936 ވަނަ އަހަރު އެވެ.\nރޭގެ މެޗުގައި ފުރަތަމަ ގޯލު ޖަހައި ލީޑު ނެގީވެސް ސްޕެއިނުންނެވެ. ފުރަތަމަ ހާފުގެ 17 ވަނަ މިނެޓުގައި އޮޔާޒަބަލް ނަގައިދިން ހުރަހެއް ގޯލުގެ ދުރު ކަނަށް ފޮނުވާލައިގެން ސްޕެއިނަށް ލީޑު ނަގައިދިނީ ފެރަން ޓޮރޭސް އެވެ. ސްޕެއިންގެ ދެވަނަ ގޯލަކީ ވެސް އޮޔާޒަބަލް ނަގައިދިން ހުރަހަކުން ފެރަން ޓޮރޭސް ޖަހައިދިން ގޯލެކެވެ.\nފުރަތަމަ ހާފު ނިމެނިކޮށް އިޓަލީގެ ޑިފެންޑަރު ލިއެނާޑޯ ބޮނުޗީއަށް ވަނީ ދެ ރީނދޫ ކާޑާއި އެއްކޮށް ރަތް ކާޑު ދައްކާފަ އެވެ. އިޓަލީން ޖެހި ގޯލަކީ ކައުންޓާ އެޓޭކެއްގައި މުޅިން ހުސްކޮށް ހުރެފައި ކިއޭސާ ދިން ޕާހަކުން ލޮރެންޒޯ ޕެލެގްރިނީ ކާމިޔާބު ކޮށްދިން ގޯލެކެވެ.\nޔުއެފާ ނޭޝަންސް ލީގުގެ ސެމީ ފައިނަލުގައި މިރޭ ބައްދަލުކުރާނީ ބެލްޖިއަމް އާއި ފްރާންސް އެވެ.\nއިޓަލީ ސްޕެއިން ޔޫއެފާ ނޭޝަން ލީގް\nވޯލްޑްކަޕްގެ ފޭވަރިޓުންނަކީ އިޓަލީއާއި ސްޕެއިން


އައްޑޫގައި ތަރައްގީ ކުރާ ސަރަހައްދީ ޕޯޓުގެ މަސައްކަތް އެމްޓީސީސީއަށް - DhiDaily\nއައްޑޫގައި ތަރައްގީ ކުރާ ސަރަހައްދީ ޕޯޓުގެ މަސައްކަތް އެމްޓީސީސީއަށް\nއައްޑޫ ސިޓީގައި މޯލްޑިވްސް ޕޯޓްސް ލިމިޓެޑް (އެމްޕީއެލް) އިން، ތަރައްގީ ކުރުމަށް ހަމަޖެހިފައިވާ ސަރަހައްދީ ޕޯޓުގެ މަސައްކަތް މޯލްޑިވްސް ޓަރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އާއި ހަވާލުކޮށްފި އެވެ.\nމި މަސައްކަތް އެމްޕީއެލް އިން އެމްޓީސީސީއާއި ހަވާލުކޮށްފައި ވަނީ، މިކަމަށްޓަކައި މިއަދު އައްޑޫ ސިޓީގައި ބޭއްވުނު ހާއްސަ ރަސްމީޔާތެއްގައެވެ.\nމި އެއްބަސްވުމުގައި އެމްޕީއެލްގެ ފަރާތުން ސޮއި ކުރައްވާފައިވަނީ، ސީއީއޯ ޝާހިދު އަލީ އެވެ. އަދި އެމްޓީސީސީގެ ފަރާތުން އެއްބަސްވުމުގައި ސޮއި ކުރައްވާފައި ވަނީ، ކުންފުނީގެ ސީއީއޯ އާދަމް އާޒިމް އެވެ.\nއައްޑޫ ސަރަހައްދީ ޕޯޓް ތަރައްގީކުރުމުގެ މަޝްރޫއުގެ ދަށުން، 500،972 ކިއުބިކް މީޓަރުގެ ސަރަހައްދެއްގެ ބަނދަރު ފުންކުރުމާއި، 8.05 ހެކްޓަރުގެ ސަރަހައްދެއްގެ ބިން ހިއްކުމާއި، 2،360 މީޓަރުގެ ސަރަހައްދެއްގައި ބޭރުތޮށިލުމާއި، 500 މީޓަރުގެ ސަރަހައްދެއްގައި ރިވެޓްމެންޓް ޖެހުމާއި، 25،900 އަކަ މީޓަރުގެ ސަރަހައްދެއްގައި ޕޭވްމަންޓް ހެދުން އަދި ބަނދަރު ބައްތި ހަރުކުރުމުގެ މަސައްކަތް ހިމެނެއެވެ.\nއެމްޕީއެލްއިން ބުނި ގޮތުގައި މި ޕްރޮޖެކްޓަށް ޖުމްލަ 211،771،805.85 ރުފިޔާ ހަރަދުވާނެ އެވެ. މި ޕްރޮޖެކްޓް ފުރިހަމަކުރުމަށް ކަނޑައަޅާފައިވަނީ 18 މަސް ދުވަހުގެ ތެރޭގަ އެވެ. ކުންފުނިން ލަފާކުރާގޮތުގައި މި ޕްރޮޖެކްޓް ފުރިހަމަވުމުން، އެމްޕީއެލްގެ އޮޕަރޭޝަންސް އަށް މިހާރު ދިމާވެފައިވާ ގޮންޖެހުންތަކަށް ހައްލު ލިބިގެންދާނެ އެވެ.\nރެޑް ނޯޓިސްގެ ވާހަކައާއި ގުޅިގެން އާޒިމާގެ ވަރުގަދަ ރައްދެއް ޕީޖީ ޝަމީމަށް!


1.5 milion vana fathuruveriyaa ah maruhabaa kiyaifi\n1.5 މިލިއަން ވަނަ ފަތުރުވެރިޔާއަށް މަރުހަބާ ކިޔައިފި\nމިއަހަރުގެ 1.5 މިލިއަން ވަނަ ޓޫރިސްޓަށް މަރުހަބާ ކިޔަނީ- ފޮޓޯ: ސަލްވީމް | އަވަސް\nރާއްޖޭގެ ޓޫރިޒަމްގެ ރެކޯޑަކާއެކު 1.5 މިލިއަން ވަނަ ފަތުރުވެރިޔާއަށް މިއަދު މަރުހަބާ ކިޔައިފި އެވެ. ރާއްޖެ އައި 1.5 މިލިއަން ވަނަ ފަތުރުވެރިޔާއަށްވީ ރަޝިޔާގެ އަންހެން ޓޫރިސްޓެއް ކަމަށްވާ މަރީނާ ކަޒަކޯވާ އެވެ.\nރާއްޖެއަށް 1.5 މިލިއަން ވަނަ ފަތުރުވެރިޔާ އައުން ފާހަގަ ކުރަން މިއަދު ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ވަނީ ހެނދުނު ހާއްސަ ރަސްމިއްޔާތެއް ބާއްވާފަ އެވެ. މި ރަސްމިއްޔާތުގައި ޓޫރިޒަމް ސިނާއަތުގެ އިސްވެރިންނާއި ޓޫރިޒަމް މިނިސްޓަރު އަލީ ވަހީދު އަދި އެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު ބައިވެރިވެވަޑައިގަތެވެ.\nމި ރަސްމިއްޔާތުގައި ވާހަކަ ދައްކަވަމުން ޓޫރިޒަމް މިނިސްޓަރު އަލީ ވަހީދު ވިދާޅުވީ 1.5 މިލިއަން ޓޫރިސްޓުން ގެނައުމުގެ ޓާގެޓަށް ވާސިލްވުމަކީ ލިބިގެން ދިޔަ ބޮޑު ކުރިއެރުމެއް ކަމަށެވެ. އަދި މި ޓާގެޓް ހާސިލް ވެގެން ދިޔައީ ޓޫރިޒަމް ސިނާއަތާއި އެމްއެމްޕީއާރުސީ ގުޅިގެން ކުރި މަސައްކަތްތަކުން ކަމަށް އޭނާ ވިދާޅުވި އެވެ.\n"މިއީ އާ ސަރުކާރުން ގެނެސްދިން ސްޓެބިލިޓީއާއެކު ލިބިގެން ދިޔަ އެޗީވްމަންޓެއް. މިދިޔަ އަހަރު އައީ 1.4 މިލިއަން. މި އަހަރު ނިމިގެން ދާއިރު 1.6 މިލިއަން މީހުންނަށް އިތުރު ވެގެންދާނެ،" އަލީ ވިދާޅުވި އެވެ.\nރާއްޖެއަށް މިއަދު އައި 1.5 މިލިއަން ވަނަ ޓޫރިސްޓަށް މަރުހަބާ ކިޔަން ވީއައިއޭގައި ބޭއްވި ރަސްމިއްޔާތުގެ ތެރެއިން- ފޮޓޯ: ޝަލްވީމް| އަވަސް\nމިނިސްޓަރު ވިދާޅުވީ ސަރުކާރުގެ އަމާޒަކީ މި ދައުރު ނިމިގެންދާއިރު ރާއްޖެއަށް އަންނަ ޓޫރިސްޓުންގެ އަދަދު ދެ މިލިއަން މީހުންނަށް އިތުރު ކުރުން ކަމަށެވެ.\n"ދެން އޮތް މައިލް ސްޓޯންއަކީ ދެ މިލިއަން ކަމަށް ކަނޑަޅަން ބޭނުންވަނީ. މީގެ މާނައަކީ އަންނަ އަހަރު ދެ މިލިއަން މީހުން ހަމަނުވުމަކީ ޓޫރިޒަމް އިންޑަސްޓްރީއާއި އެމްއެމްޕީއާރުސީ ކުރާ މަސައްކަތް ނާކާމިޔާބުވުމެއް ނޫން. ސަރުކާރުން ބޭނުންވަނީ ދެން ދެ މިލިއަން ޓާގެޓަށް ރީޗްވާން. އިރާދު ކުރެއްވިއްޔާ ދެ އަހަރު ތެރޭގައި އެޗީވް ވާނެ،" އަލީ ވިދާޅުވި އެވެ.\nމި ރަސްމިއްޔާތުގައި ވާހަކަ ދައްކަވަމުން، މޯލްޑިވްސް އެސޯސިއޭޝަން ޓޫރިޒަމް އިންޑަސްޓްރީޒް (މަޓީ) ގެ ސެކްރެޓަރީ ޖެނެރަލް އަހުމަދު ނަޒީރު (ކްރައުން ނަޒީރު) ވިދާޅުވީ 1.5 މިލިއަން މީހުން ރާއްޖެ އަށް ގެނައުމަކީ ރާއްޖޭގެ ޓޫރިޒަމް ތާރީހުގައި ފާހަގަ ކުރެވޭ ބޮޑު ކާމިޔާބީއެއް ކަމަށެވެ.\nމިއަދު އައި 1.5 މިލިއަން ވަނަ ޓޫރިސްޓަށް ހޮވުނު ރަޝިޔާގެ މަރީނާ ކަޒަކޯވާ އާއި ފިރިމީހާ- ފޮޓޯ: ޝަލްވީމް| އަވަސް\n"މި ކާމިޔާބީ ހާސިލް ކުރެވުނީ ވަރަށް ބޮޑު މަސައްކަތުން. މީގައި ފާހަގަ ކޮށްލަން މި ސަރުކާރުން މާކެޓިން ބަޖެޓު ބޮޑުކޮށް ކުރަން ފެށި މަސައްކަތް. މީގެ ނަތީޖާ މި ފެންނަން ފެށީ،" ނަޒީރު ވިދާޅުވި އެވެ.\nމި ހަފުލާގައި އެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު ވިދާޅުވީ މަސައްކަތް މިކުރަނީ ޓާގެޓަށް ދިއުމަށް ކަމަށެވެ.\n"މަސައްކަތް މިކުރަނީ ވީހާވެސް ދިވެހި ރައްޔިތުންނަށް ފައިދާވާނެ ގޮތަކަށް ވީހާ ވެސް ގިނަ މީހުން ގެންނަން. މިހާރު މިކުރާ މަސައްކަތުގެ ބޮޑުބައި ފެންނާނީ މާދަމާ. އަންނަ އަހަރު މިހާރަށްވުރެ ގިނަ މަސައްކަތް ކުރާނަން. މިހާރަށްވުރެ ކޮލިޓީ މަސައްކަތްތަކެއް ކުރާނަން،" ތޮއްޔިބު ވިދާޅުވި އެވެ.\nރާއްޖެ އައި 1.5 މިލިއަން ވަނަ ޓޫރިސްޓަށް ކްރައުން ނަޒީރު ހަނދާނީ ހަދިޔާއެއް ދެއްވަނީ- ފޮޓޯ: ޝަލްވީމް | އަވަސް\nސަރުކާރުން ވަނީ ރާއްޖޭގެ ޓޫރިޒަމް މާކެޓިން ބަޖެޓު ބޮޑުކޮށް ގިނަ މަސައްކަތްތަކެއް ފަށާފަ އެވެ. މިގޮތުން ދުނިޔޭގެ އެކި ހިސާބުތަކުގައި އޮންނަ ޓޫރިޒަމް ފެއާތަކުގައި ބައިވެރިވުމުގެ އިތުރުން ބީބީސީ ފަދަ މަޝްހޫރު ބައެއް މީޑިޔާތަކުގައި ރާއްޖޭގެ އިޝްތިހާރު ވެސް ޖަހާފައިވެ އެވެ. މީގެ އިތުރުން ސްޕެނިޝް ލީގުގެ ޓީމެއް ކަމަށްވާ ސެލްޓަ ވީގޯގެ ޖާޒީގައި ރާއްޖޭގެ އިޝްތިހާރުވެސް ޖަހާފައިވެ އެވެ.\nރަޝިޔާ ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + އެމްއެމްޕީއާރްސީ ތޮއްޔިބު މުހައްމަދު


Miadhun Feshigen Diesel Adhi Petrol ge Agu Bodukoffi މިއަދުން ފެށިގެން ޑީސަލް އަދި ޕެޓްރޯލްގެ އަގޮ ބޮޑުކޮށްފި – Huvadhoo News Miadhun Feshigen Diesel Adhi Petrol ge Agu Bodukoffi Huvadhoo News\nމިއަދުން ފެށިގެން ޑީސަލް އަދި ޕެޓްރޯލްގެ އަގޮ ބޮޑުކޮށްފި\nސްޓޭޓް ޓްރޭޑިންގ އޮގަނައިޒޭޝަން (އެސްޓީއޯ) އިން ވިއްކަމުން އަންނަ ތެލުގެ އަގު މިއަދުން ފެށިގެން ބޮޑުކޮށްފިއެވެ.\nއެސް.ޓީ.އޯގެ ސަބްސިޑިއަރީ ކުންފުނި ފިއުލް ސަޕްލައިސް މޯލްޑިވްސްގެ ޝެޑްތަކުން ވިއްކާ ތެލުގެ އަގަށް ބަދަލު ގެންނަން ނިންމާފައިވާ ކަމަށާއި މިބަދަލު ގެންނަން ޖެހުނީ ދުނިޔޭގެ ބާޒާރުގައި ތެލުގެ އަގަށް އައިސްފައިވާ ބޮޑު ބަދަލާއެކު، އެ ކުންފުނިން ފޯރުކޮށްދޭ ތެލުގެ ހިދުމަތް ދެމެހެއްޓެނެވި ގޮތެއްގައި ގެންދިއުމަށްޓަކައި ކަމަށް އެ ކުންފުނިން ވިދާޅުވެއްޖެއެވެ.\nއެސްޓީއޯއިން ވިދާޅުވާ ގޮތުގައި ތެޔޮ ގަންނަން ލިބޭ އަގުވެސް މިވަނީ ވަރަށް ބޮޑަށް އުފުލިފައެވެ.\nމީގެ ކުރިން ޕެޓްރޯލް ލީޓަރެއް ވިއްކަމުން ދިޔައީ 10 ރުފިޔާ 72 ލާރިއަށެވެ. އަދި ޑީސަލް ލީޓަރެއް ވިއްކީ 10 ރުފިޔާ 95 ލާރިއަށެވެ. އެހެންނަމަވެސް މިއަދުން ފެށިގެން ޕެޓްރޯލް ލީޓަރަކުން 44 ލާރި ބޮޑު ވެފައި ވާއިރު، ޑީސަލް ލީޓަރަކުން ވަނީ 89 ލާރި ބޮޑުވެފައެވެ.\nއެހެންކަމުން އެސްޓީއޯގެ ސަބްސިޑަރީ ކުންފުނި ފިއުލް ސަޕްލައި މޯލްޑިވްސްގެ ޝެޑްތަކުން މިއަދުން ފެށިގެން ޕެޓްރޯލް ލީޓަރެއް ވިއްކާނީ ލީޓަރެއް 11 ރުފިޔާ 16 ލާރި އަށް އަދި ޑީސަލް ލީޓަރެއް 11 ރުފިޔާ 84 ލާރިއަށެވެ.\nއެސްޓީއޯއިން ހާމަކުރާ ގޮތުގައި ދުނިޔޭގެ ތެލުގެ ބާޒާރުގައި ފާއިތުވީ7އަހަރާ އަޅާބަލާއިރު ތެލުގެ އަގު މިވަނީ ދުވަހަކުވެސް ބޮޑުނުވާ މިންވަރަކަށް ބޮޑުކޮށްފައިކަމަށާއި މިބަދަލާއެކު އެސްޓީއޯއިން ވިއްކާ ތެލުގެ އަގަށް ބަދަލު ގެނައީ ކަމަށެވެ.\nއެސްޓީއޯ' ތެލުގެ އަގު ބޮޑުވުން


Harukashi fikurah lenbi, hayaaiy barubaadhuvee masthuvaathakehchaa dhurah elhi fiyavalhun! | Jazeera\tހަރުކަށި ފިކުރަށް ލެނބި، ހަޔާތް ބަރުބާދުވީ މަސްތުވާތަކެއްޗާ ދުރަށް އެޅި ފިޔަވަޅުން! - Jazeera\nހަރުކަށި ފިކުރަށް ލެނބި، ހަޔާތް ބަރުބާދުވީ މަސްތުވާތަކެއްޗާ ދުރަށް އެޅި ފިޔަވަޅުން!\nހަމަލާ ދިނީ ހަރުކަށި ފިކުރަށް ވާގި ދޭތާ ހަތަރު އަހަރު ފަހުން\nއޭނާ ހުރީ ޖާނުން ފިދާވެގެން ހަމަލާދޭން ވެސް ތައްޔާރަށް\nކުރެވުނީ ކިހާވަރެއްގެ ކަމެއްކަން އިހުސާސްވީ ބޮން ގޮވި ފަހުން\nމަރިޔަމް ނިމާ ހަސަން May 11, 2022 2242 views1\n2022 ވަނަ އަހަރުގެ ދުވަސްތައް ގުނަމުންދާއިރު، ކުރިއަރާފައިވާ މި ޒަމާނުގެ އެންމެ ހިތި ހަގީގަތަކީ ގައުމުގެ ގިނަ ޒުވާނުން މަސްތުގެ ކަނޑަކަށް ޣަރަގުވަމުންދާކަމެވެ. އެ ރޮނގުން ބަލާއިރު، އަދުގެ ގިނަ ޒުވާނުންނަކާ އަދުހަމް އަހުމަދު ރަޝީދަކާ ވެސް މާބޮޑު ތަފާތެއް ނެތެވެ. އުމުރުން 18 އަހަރު ނުވަނީއްސުރެ މަސްތުވާތަކެތީގެ އަވާގައި ޖެހި އުޅުނު އަދުހަމާ އެހެން ގިނަ ބަޔަކާ ތަފާތުވަނީ އޭނާ އެކަމާ ދުރަށްދާން މަސައްކަތްކުރި ކަމެވެ. ނަމަވެސް މަސްތުވާތަކެއްޗާ ދުރަށް ދާން އޭނާ އަޅާނެ ފިޔަވަޅަކީ ކައްޗަށް އެޅޭ ފިޔަވަޅަކަށްވެ އޭނާގެ ހަޔާތް ބަރުބާދުކޮށްލާނެ ފިޔަވަޅެއް ކަމެއް ހުދު އަދުހަމަކަށް ވެސް އޭރު ނޭނގެއެވެ.\n2021، މޭ ހަ ވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް، މުހައްމަދު ނަޝީދު އަވަހާރަކޮށްލުމަށް ބޮމުގެ ހަމަލާއަށްފަހު އެ ކުށުގެ އަބަދު ތަންފީޒު ކުރަމަށް މިއަދު ޖަލުގެ ތޭރިތަކުގެ ތެރޭގައި ރެއާ ދުވާލު ގުނަމުންދާ އަދުހަމަށް މިއަދު އެކަން އިހުސާސް ކުރެވޭނެއެވެ. ބޮން ގޮއްވާލި މައްސަލާގައި ހައްޔަރުކުރުމާއެކު އޭނާއަށް ކުރެވުނީ ކުށެއްކަން އިހުސާސް ކުރެވި، ފުލުހުންނަށް ހުރިހާ ކަމެއް ތެދު ތެދަށް ކިޔައި ދިނުމަކީ އޭނާގެ ހަޔާތުން ޖަލަށް ހަދިޔާކުރަން ޖެހުނު ދުވަސްތައް މަދުވި ކަމެކެވެ.\nމިހާރު އުމުރުން 26 އަހަރުވެފައިވާ އަދުހަމް، މަސްތުވާތަކެއްޗާ ދުރަށް ދާން ނިންމީ މީގެ ފަސް އަހަރު ކުރިންނެވެ. އަމިއްލައަށް ފެނިގެން އޭނާ ކުރި މަސައްކަތަކީ ގަވައިދުން ފަރުޟު ފަސް ނަމާދު އަދާކުރުމަށް މިސްކިތަށް އަރަން ފެށުމެވެ. ނަމާދު ކުރަން ފެށުމުން އޭނާގެ މަގްސަދާ އެއްގޮތަށް މަސްތުވާތަކެއްޗާ ދުރުވި ނަމަވެސް، ވަދެވުނީ އެއަށްވުރެ ބޮޑު އަނދިރިގަނޑެއްގެ ތެރެއަށެވެ. ހަރުކަށި ފިކުރަށް އަދުހަމް ލެންބުމަށްޓަކައި އޭނާއަށް އެންމެ ފުރަތަމަ ދައުވަތު އެރުވީ މިސްކިތުން ދިމާވި ކުރީގެ ރައްޓެއްސެކެވެ.\nމާލެ ސިޓީ، 15 އޭޕްރިލް 2021: ރޯދަ މަހުގެ ތެރޭ މާލޭ މިސްކިތެއްގައި މީހުން އަޅުކަން ކުރުމުގައި -- ފޮޓޯ: މުހައްމަދު އަފްރާހް | ޖަޒީރާ\n"އިސްލާމް ދިނަށް" ވެއްދުމަށް ކަމަށް ބުނެ ލިބުނު ދައުވަތަކީ އަދުހަމް ހަރުކަށި ފިކުރަށް ލެނބުމުގެ ފެށުމެވެ. ޖަމާއަތުގައި ނަމާދުކޮށް ނިމުމުން، މިސްކިތްތަކަށް އަރާ "ސުންނަތް" ދަސްކުރާ ކްލާސްތަކުގައި އަދުހަމް ބައިވެރިވާން ފެށީ އެހިސާބުންނެވެ. އަދި ހަރުކަށި ފިކުރަށް ވާގިދޭ އެކި އެކި ލިޔުންތަކާއި ފޮތްތައް ކިޔުމުން ޑިމޮކްރަސީއަކީ ރަނގަޅު އެއްޗެއް ނޫން ކަމަށާއި، ﷲގެ ހުކުމުން ބޭރުން ހުކުމް ކުރާ މީހުން ތޯޢޫތުން ކަމާއި، އެފަދަ މީހުންނާމެދު ރުޅިވެރިކަމާއި އަދާވާތްތެރިކަން ބާއްވަން ޖެހޭނެ ކަމަށް އޭނާއަށް ގަބޫލު ކުރެވުނެވެ.\nއަދުހަމް ހަރުކށި ފިކުރަށް ވާގިދޭ މީހަކަށް ބަދަލުވި ގޮތާއި، އެހެން އިންސާނެއްގެ ފުރާނަ ނަގާލަން މަސައްކަތްކުރާ ހިސާބަށް ކަންތައް ދިޔަގޮތް އޭނާ ވަނީ ފުލުހުންނަށް ދިން ބަޔާނުގައި ތަފްސީލުކޮށް ކިޔައިދީފައެވެ. އެކި އެކި ލިޔުންތަކާއި، ފޮތްތަކާއި، ޓެލެގްރާމްގެ އެކި އެކި ގްރުޕްތަކާއި މިސްކިތުން ދިމާވި އެ ފިކުރުގެ މީހުންނާއި، އެކަމުގައި އިސްކޮށް އުޅޭ މީހުންގެ ކިބައިން އަދުހަމް ދިޔައީ ދީނުގެ ކަންކަން އޮޅުންފިލުވަމުންނެވެ. އެ ފިކުރުގެ މީހުންގެ ފަރާތުން ލިބޭ އެއްވެސް އިލްމެއް ކަށަވަރުކުރަން އަދުހަމް ރާއްޖޭގެ އެއްވެސް ދީނީ އިލްމުވެރިއެއް ކައިރިއަށް ގޮސްފައި ނުވަނީ ރާއްޖޭގައި އުޅޭ ހުރިހާ ދީނީ އިލްމުވެރިންނަކީ ޑިމޮކްރަސީ ތެރޭގައި އުޅޭ މީހުން ކަމަށް ދެކިގެންނެވެ.\nއަދުހަމާއެކު ހަރަކާތްތެރިވި މީހުންގެ ތެރެއިން އަމަލީގޮތުން އިސްކޮށް ހަރަކާތްތެރިވި މީހެއް ކަމަށް އޭނާ ބުނެފައި ވަނީ ތަސްލީމް އަހުމަދެވެ. ރައީސް ނަޝީދު އަވަހާރަކޮށްލަން ޖެހޭ ކަމާއި، އެމަނިކުފާނުގެ ލޭ ހުއްދަވާނެ ކަމަށް ބުނެ އަދުހަމާ ވާހަކަދެއްކީ ވެސް ތަސްލީމް ކަމަށް އޭނާ ބުނެއެވެ. އަދުހަމް ބޭނުންކޮށްގެން ބޮމުގެ ހަމަލާއެއް ދިނުމުގެ ވާހަކަ ދައްކަން ފެށީ ތަސްލީމުގެ ނަސޭހަތާއި، ހަރުކަށި ފިކުރަށް ވާގިދޭ އެހެނިގެން މީހުންގެ ވާހަކަތައް އަޑުއަހަމުން ދިޔަ އަދުހަމްގެ ސިކުނޑި ދޮވެލިތާ ހަތަރު އަހަރު ފަހުންނެވެ.\nރައީސް ނަޝީދުގެ ގެކޮޅު ކައިރީ އެއްޗެއް ގޮއްވާލާފައި\nހަތަރު އަހަރު ވީއިރު އޭނާހުރީ ޖާނުން ފިދާވެގެން ރައީސް ނަޝީދު އަވަހާރަކޮށްލަން ޖެހޭ ކަމަށް ބުނުމުން، އެއްވެސް އިތުރު ސުވާލެއް ނުކޮށް، އެއްވެސް ފަސްޖެހުމެއް ނެތި އަމިއްލަ ފުރާނަ ގުރުބާންކޮށްގެން އެކަން ކުރާށެވެ. އެއީ އޭނާ ނިސްބަތްވާ އައިއެސް ޖަމާއަތުގެ މީހުން ބާރުއަޅާ ކަމަކަށް ވެފައި، ﷲއަށްޓަކައި ޖިހާދުވުން ކަމަށް އޭނާއަށް ގަބޫލު ކުރެވިފައި ވާތީއެވެ.\nއަދުހަމްގެ އިތުރުން ގިނަ ބަޔަކު ހިމެނޭހެން ހަމަލާ ރާވާ، އިންތިޒާމް ކުރުމަށްފަހު، ރައީސް ނަޝީދު އަވަހާރަކޮށްލަން އެންމެ ފުރަތަމަ މަސައްކަތް ކުރީ އެމަނިކުފާނުގެ ކުރީގެ އަނބިކަނބަލުންގެ ގެކޮޅު، މ. ޔާގޫތުގޭ ކައިރީގައެވެ. ބޮން ތައްޔާރުކޮށް، ހަތަރު ދުވަސް ވަންދެން ފާރަލައިގެންވެސް އެކަން ކާމިޔާބު ނުވުމުން ދެން މިސްރާބު އަނބުރާލީ އެމަނިކުފާނު ހެނދުނު ކަސްރަތު ކުރައްވަން ނިކުމެވަޑައިގަންނަވާ ގަޑީގައި އެކަން ކުރުމަށެވެ. އެގޮތުން މެރީ ބްރައުން ކައިރީގައި ބޮން ހަރުކޮށްފައި ހުރި ސައިކަލު ބައިންދައިގެން ގޮއްވާލަން ވެސް މަސައްކަތް ކުރިއެވެ.\nރައީސް ނަޝީދަށް ހަމަލާ ދިނުމުގެ ރޭވުން ކާމިޔާބުވީ ގ. ކެނެރީގެ ކައިރީގައި ބޮން ހަރުކުރި ސައިކަލު ބައިންދައިގެން ގޮއްވާލަން އުޅުނު ދެވަނަ ދުވަހުއެވެ. އެ ހަމަލާގައި އެމަނިކުފާނަށް ބޮޑެތި ޒަހަމްތަކެއް ލިބިވަޑައިގެންނެވި ނަމަވެސް އެމަނިކުފާނު އަވަހާރަކޮށްލެވޭ ގޮތެއް ނުވިއެވެ.\nފޮޓޯއިން: ބޮންގޮވި ސަރަހައްދު ބަންދުކޮށްފައި، ބޮންގޮވުމުގެ ސަބަބުން ކުރީގެ ރައީސް އަދި މިހާރުގަ މަޖިލީހުގެ ރައީސް، އަދި ބޮޑީގާޑުންނާއި އާނމުން ހިމެނޭހެން5މީހަކަށް އަނިޔާވެފައި ވާއިރު މި ހަމަލާގެ ސަބަބުން ރައީސް ނަޝީދު ވަނީ އޭޑީކޭ ހޮސްޕިޓަލްގައި އެޑްމިޓްކޮށް ފަރުވާދޭންފަށާފައި--7މެއި 2021\nއަދުހަމަށް ކުރެވުނު ކަމުގެ ބޮޑުކަން އޭނާއަށް އިހުސާސްވީ އެކަން ކުރިފަހުންނެވެ. ކުރިން ރާވާފައި އޮތްގޮތުން ބޮން ގޮވުމުން އޭނާވެސް އެ ސަރަހައްދުގައި އެހީތެރިއެއް ގޮތުގައި ހަރަކާތްތެރިވާނީއެވެ. ނަމަވެސް ކުރެވުނީ ކިހާވަރެއްގެ ކަމެއްކަން ރޭކާލާ، އަދުހަމް މަސައްކަތް ކުރީ އެ ސަރަހައްދުން ފިލާށެވެ. އޭނާގެ ހިތަށް ވެރިވި ބިރުވެރިކަމަކީ، އޭނާ އަތުލައިގަތުމަށް ފުލުހުންނަށް ފަސޭހަވި އެއްކަމެވެ.\nއަދުހަމް އަތުލައިގަނެވި، އޭނާ ކުރި ކުށަށް އިއުތިރާފު ވުމަކީ މި މައްސަލާގައި ބާކީ ތިބި މީހުން ދެނެގަތުމަށް ބޮޑު އެހީއަކަށް ވެގެން ދިޔަ ކަމެކެވެ. މިއަދު އަދުހަމަށް ހެޔޮ ވިސްނުން ލިބި، އޭނާއާއެކު އުޅުނު ކޮންބައެއްކަން ކިޔައިދިނުމަކީ މި މުޖުތަމައުގައި ތިބި ހަރުކަށި ފިކުރަށް ވާގިދޭ އެތައް ބަޔަކު ހުއްޓުވުނު ކަމެކެވެ. އެހެން ނަމަވެސް ކަންބޮޑުވާން ޖެހޭ ކަމަކީ، ޖާނުން ފިދާވެގެން ޓެރަރިސްޓް ހަމަލާއެއް ދޭން އަންގައިފިނަމަ، އެއްވެސް އިތުރު ސުވާލެއް ނުކޮށް އެކަން ކުރަން ތައްޔާރަށް ތިބި އެތައް ހާސް ބަޔަކު އަޅުގަނޑުމެންގެ މުޖުތަމައުގައި އަދިވެސްތިބި ކަމެވެ.\nމި އަދުހަމް އަތުލައިގަނެވިއްޖެއެވެ. ނަމަވެސް މުޖުތަމައުގައި އެފަދަ ކިތައް އަދުހަމް ތިބޭނެ ހެއްޔެވެ؟ ކައްޗަށް އެޅޭ އެންމެ ފިޔަވަޅަކުން ހަރުކަށި ފިކުރު ތެރެއަށް ވަދެވި، އެކަމަށް ގެއްލޭނީ ކިތައް އަދުހަމް ހެއްޔެވެ؟\nއާއިލާބެހޭ ބައި says:\nނަޝީދު ލައިލާ ވަރިކުރީތަ؟ ކުރީގެ އަނބިކަބަލުންނޭ ލިޔެފަ އޮތީމަ.


Fathuruverinnah dhin hamalaa:7vana meehaku fuluhunge belumuge dhashah | ThePress\nފަތުރުވެރިންނަށް ދިން ހަމަލާ:7ވަނަ މީހަކު ފުލުހުންގެ ބެލުމުގެ ދަށަށް\nހުޅުމާލޭގްައި ޒަހަމްކޮށްލި މީހަކު ސައިކަލުގައި ހޮސްޕިޓަލަށް ގެންދަނީ\nފަތުރުވެރިންނަށް ހަމަލާ ދިން މައްސަލާގައި ހައްޔަރު ކުރި މީހުންގެ އަދަދު7އަކަށް އަރައިފިއެވެ.\nމިމަހު4ވަނަ ދުވަހުގެ ހުޅުމާލޭގެ3ސަރަހައްދެއްގައި ޗައިނާ ދެމީހަކަށާއި އޮސްޓްރޭލިއާ މީހަކަށް ވަޅިން ހަމަލާދީ ޒަހަމްކޮށްލި މައްސަލާގައި7ވަނަ މީހަކު ފުލުހުންގެ ބެލުމުގެ ދަށަށް ގެންދިޔައީ އިއްޔެއެވެ. ފުލުހުން ބުނީ، މި މައްސަލާގައި އިއްޔެ ފުލުހުންގެ ބެލުމުގެ ދަށަށް ގެންގޮސްފައި ވަނީ އުމުރުން 22 އަހަރުގެ ދިވެހި ފިރިހެނަކު ކަމަށެވެ.\nފުލުހުން ބުނީ، މި މައްސަލާގައި ހައްޔަރު ކުރި އެންމެން ވެސް ހައްޔަރުކޮށްފައި ވަނީ ފަތުރުވެރިންނަށް ހަމަލާދިން މައްސަލައާ ގުޅިގެން ކުރިއަށް ގެންދާ ތަހުގީގުގެ ތެރެއިން ކަމަށެވެ. ފުލުހުން މިހެން ބުނެފައި ވަނީ، މި މައްސަލާގައި ބަޔަކު ހައްޔަރުކޮށްފައިި ވަނީ ހަމައެކަނި ތޫނުއެއްޗަކުން ހަމަލާދިން މައްސަލާގައިތޯ ނުވަތަ ހަމަލާގެ ޒިންމާ އުފުލާ ކަމަށް ބުނެ ވީޑިއޯ ތައްޔާރު ކުރި މައްސަލާގައިތޯ އަހާ ނޫސްވެރިޔަކު ކުރި ސުވާލަކާއި ގުޅިގެންނެވެ.\nސޯޝަލް މީޑިއާގައި ދައުރުވި ވީޑިއޯގައި ބުނެފައި ވަނީ، ރާއްޖެ އަންނަ ފަތުރުވެރިންނަށް ރާއްޖެއަކީ "ސުވަރުގެ" ކަމުގައި ބުނެ ދައްކާ ހުވަފެންތައް އަވާމެންދުރަކަށް ވެއްޖެ ކަމަށާއި، އަންގާރަ ދުވަހުގެ ރޭ ހުޅުމާލޭގައި3މީހަކަށް ވަޅިން ދިން ހަމަލާގެ ޒިންމާ އެމީހުން ނަގާ ކަމަށެވެ. އެ ވީޑިއޯގައި ބުނީ، މިއަދުން (އިއްޔެ) ފެށިގެން މިފަދަ ހަމަލާތައް ފަތުރުވެރިންނަށް ދެމުން ދާނެ ކަމަށެވެ. އަދި ދައުލަތުގެ ވެރިން ރައްޔިތުންނަށް އޮޅުވާލައި، ބަހަނާ ދައްކާ އެ މީހުންގެ އަނބިންނާއި ދަރިން ނިގުޅައިގަނެ، އެމީހުން ހައްޔަރުކޮށް، އާއިލާތައް ރޫޅާލާފައި ހަމަޖެހިގެން ނުތިބެވޭނެ ކަމަށެވެ.\nދައުލަތުގެ ވެރިން ދެކެ ބިރުން، ޖަލަށް ދާން ޖެހިދާނެތީ ދީން ވިއްކާލި "މުނާފިގު" ޝެއިހުންނަށް ވެސް އެ ވީޑިއޯގައި ވަނީ އިންޒާރު ދީފައެވެ. އެ ވީޑިއޯގައި ވަނީ މުސްލިމުންނާ ދެކޮޅަށް ބައިނަލްއަގްވާމީ ދުނިޔޭގައި ދެމުންދާ ހަމަލާތަކާ ދެކޮޅަށް ތެދުވުމަށް ވެސް ގޮވާލާފައެވެ.\nހުޅުމާލޭ ރެޑްބުލް ދަނޑު ކައިރިން3މީހަކަށް ތޫނު އެއްޗަކުން ހަމަލާދީފައި ވާކަމުގެ މައުލޫމާތު ފުލުހުންނަށް ލިބިފައި ވަނީ އަންގާރަ ދުވަހުގެ ރޭ 8:10 ހާއިރު ކަމަށް ބުނެއެވެ. މި ހަމަލާގައި އަނިޔާވެފައި ވަނީ ޗައިނާ ދެ ފިރިހެނުންނަށާއި އޮސްޓްރޭލިއާ ފިރިހެނަކަށް ކަމަށް ފުލުހުން ބުނެއެވެ. އެމީހުންނަށް ހަމަލާ ދީފައިވަނީ ހެލްމެޓް އަޅައިގެން ސައިކަލެއްގައި ދިޔަ ދެމީހެއް ކަމަށް ވެސް ބުނެފައި ވެއެވެ.\nއަނިޔާވި ތިން މީހުންގެ ހާލު ސީރިއަސް ނޫން ކަމަށް ވާއިރު، އަނިޔާވި ތިން މީހުންގެ ތެރެއިން ޗައިނާ އެކަކަކީ ފަތުރުވެރިއެއް ކަމަށާއި އަނެއް ދެމީހުންނަކީ ރާއްޖޭގައި މަސައްކަތް ކުރާ ދެމީހުން ކަމަށް ފުލުހުން ބުނެއެވެ.


ރައީސް ނަޝީދުގެ ފުރަތަމަ ވަޢުދު ފުއްދަވައި ދެއްވުމާއި ގުޅިގެން ބާއްވާ ހިނގާލުން. – Maldivian Democratic Party\nރައީސް ނަޝީދުގެ ފުރަތަމަ ވަޢުދު ފުއްދަވައި ދެއްވުމާއި ގުޅިގެން ބާއްވާ ހިނގާލުން.\nދިވެހި ރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ވެވަޑައިގެންނެވި ފުރަތަމަ ވަޢުދު ފުއްދަވައިދެއްވިފައިވާތީ އެކަމުގެ އުފަލުގައި ޚާއްޞަ ހިނގާލުމެއް ބާއްވާގޮތަށް ހަމަޖެހިއްޖެއެވެ.\nރައީސް ނަޝީދު ވެވަޑައިގެންނެވި ފުރަތަމަ ވަޢުދު ފުއްދަވައިދެއްވުމުގެ އުފަލުގައި އެމްޑީޕީގެ ޤައުމީ މަޖިލީހާއި، ދާއިރާތަކާއި، ގޮފިތަކާއި، އަންހެނުންގެ ރޫޚާއި ޒުވާނުންގެ ހިތްވަރާއި އާއްމު މެންބަރުން ގުޅިގެން ބާއްވާ އުފާފާޅުކުރުމުގެ ހިނގާލުން އޮންނާނީ މާދަމާރޭ (26 ޖުލައި 2013 ވާ ހުކުރު) 10:00 ގައި އުސްފަސްގަނޑުން ނެވެ. އަދި ހަމަ އެރޭގެ އެވަގުތުތަކުގައި ރާއްޖޭގެ ހުރިހާ ކަންކޮޅުތަކެއްގައި އެމްޑީޕީގެ ހަރުގެތަކުން އުފާފާޅު ކުރުމުގެ ހިނގާލުން ކުރިއަށް ގެންދާގޮތަށް ވަނީ ހަމަޖެހިފައެވެ.\nއެމްޑީޕީގެ ރިޔާސީ ކެންޑިޑޭޓް ރައީސް ނަޝީދު މިފަހަރުގެ އިންތީޚާބްގެ ފުރަތަމަ ވަޢުދަކަށްވީ އެމަނިކުފާނުގެ ނަން މިފަހަރުގެ އިންތިޚާބްގެ ވޯޓް ކަރުދާސް ކޮޅުގައި އޮންނާނެ ކަމުގެ ވަޢުދެވެ. ރައީސް ނަޝީދު މި މޭރުމުން ތަކުރާރުކޮށް އެތައް ފަހަރަކު ވަޢުދުވަމުން ގެންދެވީ ރާއްޖޭގައި ޤާނޫނީ ގޮތުން އުފެދިފައިވާ ސަރުކާރު މަދު ފުލުހުންނާއި މަދު ސިފައިންގެ ބަޔަކު ބޭނުންކޮށްގެން ބަޣާވާތަކުން ވެރިކަން ވައްޓާލުމަށްފަހު އެމަނިކުފާނުގެ މައްޗަށް ޤާނޫނީ އިމުން ބޭރުގައި ޝަރީއަތް ހިންގާ އެމަނިކުފާނު ދިގުމުއްދަތަކަށް ޖަލައް ލުމަށް ބާޣީންގެ ލީޑަރުން އާއްމުކޮށް ތަކުރާރުކޮށް އިޢުލާން ކުރަމުންދިއުމާއި ގުޅިގެންނެވެ.\nރައީސް ނަޝީދު ވެވަޑައިގެންނެވި ފުރަތަމަ ވަޢުދު ފުއްދަވައި ދެއްވައިފައިވާތީ އެކަމާ އުފާފާޅުކުރުގެ ގޮތުން ބާއްވާ މި ހިނގާލުމުގައި އެމްޑީޕީގެ އެންމެހާ މެންބަރުންނާއި އެމްޑީޕީގެ ސަޕޯޓަރުންނާއި އަދި ހެޔޮއެދޭ ފަރާތްތަކުން ބައިވެރިވެ ދެއްވުމަށް ޕާޓީގެ ފަރާތުން ދަޢުވަތު އަރުވައެވެ.